শস্যক্ৰম বুলি ক’লে সাধাৰণতে একেডোখৰ মাটিত একেটা কৃষি বৰ্ষত একাধিক শস্যৰ খেতি কৰাকে বুজায়৷ ধানক মুখ্য শস্য হিচাপে বিবেচনা কৰি ধান চপোৱাৰ পাছত একেখন পথাৰত এটা নিৰ্দিষ্ট ক্ৰমত অন্যান্য শস্যৰ খেতি কৰা পদ্ধতিক ধান ভিত্তিক শস্যক্ৰম বোলা হয়৷ গোলাঘাট জিলাত মুঠ ১,৪৩,৭৯০ হেক্টৰ কৃষিভুমিত বিভিন্ন ধৰণৰ শস্যৰ খেতি কৰা হয়৷ কিন্তু বছৰেকত দুটাকৈ শস্যৰ খেতি কৰা মাটিৰ পৰিমাণ বৃদ্ধি কৰাৰ যথেষ্ট সম্ভাৱনীয়তা আছে৷ গোলাঘাট জিলাত প্ৰধানকৈ ধান, কুহিয়াৰ আৰু চাহ খেতিয়েই কৰা হয় যদিও সৰিয়হ, তিল, তিটি, গুজিতিল, মটৰ, মাটিমাহ, মগুমাহ, মচুৰমাহ, গোমধান আৰু উদ্যান শস্যৰ ভিতৰত আনাৰস, তামোল, নাৰিকল, কল, টেঙা, অমিতা আৰু মছলাজাতীয় শস্য যেনে,- আদা, হালধী, জলকীয়া, ভোটজলকীয়া, নহৰু, পিঁয়াজ, জালুক, ধনীয়া ইত্যাদিৰ খেতিও কম বেছি পৰিমাণে কৰা হয়৷ বৰষুণৰ ওপৰত নিৰ্ভৰ কৰি খেতি কৰা মাটিৰ পৰিমাণ ১,৩৭,১০০ হেক্টৰৰ বিপৰীতে জলসিঞ্চনৰ ব্যৱস্থা থকা মাটিৰ পৰিমাণ তেনেই নগন্য৷ আনহাতে জিলাখনৰ মুঠ জনসংখ্যা হৈছে ১০,৬৬,৮৮৮ জন৷ এইজিলাৰ কৃষকে সাধাৰণতে শালিবতৰত দীৰ্ঘম্যাদি ধানৰ জাতৰ খেতি কৰে, যাৰ ফলত ধান চপোৱাৰ পাছত ৰবিশস্যৰ খেতি কৰিবলৈ সময়ৰ নাটনি হয়৷ অৱশ্যে ইয়াৰ কাৰণো নথকা নহয়৷ জনসংখ্যা বৃদ্ধিৰ ফলত খাদ্য শস্যৰ চাহিদা বাঢ়ি গৈছে ফলত কৃষক সকল বছৰত দুটা খেতি কৰাৰ প্ৰয়োজনীয়তা আহি পৰিছে৷ কৃষি যান্ত্ৰিকীকৰণ তথা নিত্য-নতুন কৃষি প্ৰযুক্তিয়ে একেডৰা মাটিত ধানৰ পাছত অন্য এটা খেতি কৰা সহজ কৰি তুলিছে৷ উদাহৰণ স্বৰূপে,- ৰিলে শস্য পদ্ধতি অৱলম্বনৰ দ্বাৰা কৃষক সকলে দীৰ্ঘম্যাদী ধানৰ জাঁতৰ খেতি কৰাৰ পাছত ৰবি বতৰত অন্য এটা শস্যৰ খেতি অনায়াসে কৰিব পাৰে৷ ৰিলে শস্য হৈছে, শালিধান চপোৱাৰ ১০-১৫ দিন আগতে সৰিয়হ, মটৰ, খেচাৰী মাহ, গুজিতিল ইত্যাদি শস্যৰ বীজ ধানখেতিৰ পথাৰত সিঁচি দিয়া৷ ইয়াৰোপৰি, অসম কৃষি বিশ্ববিদ্যালয়ে পলমকৈ সিঁচিব পৰা সৰিয়হৰ উন্নত জাঁত উদ্ভাৱন কৰিছে৷ এই জাত বিলাক শালিধান চপোৱাৰ পাছত ডিচেম্বৰৰ ১০ তাৰিখলৈকে সিঁচিব পাৰি৷ জে.টি. ৯০-১, টি. এচ.-৬৭ ইত্যাদি জাতবোৰ পলমকৈ সিঁচিব পৰা সৰিয়হৰ উন্নত জাঁত৷ অৱশ্যে শালিধানৰ খেতি কৰা সকলো শ্ৰেণীৰ মাটিত এইবিলাক শস্যৰ খেতি কৰিব নোৱাৰি৷ ৰিলে শস্যৰ সফলতা বহু পৰিমানে নিৰ্ভৰ কৰে মাটি নিৰ্বাচনৰ ওপৰত ৷ এই শস্যৰ বাবে মাটি নিৰ্বাচন কৰোতে কম আলতীয়া, বালিচহীয়া মাটি নিৰ্বাচন কৰিব লাগে৷ বীজ সিঁচাৰ সময়ত পথাৰ খনত অলপ জীপ থাকিব লাগে আৰু বীজৰ পৰিমাণ অনুমোদিত পৰিমাণতকৈ আধাগুণ বঢ়াই দিব লাগে৷\nতদুপৰি অসম কৃষি বিশ্ববিদ্যালয়ে শালিধানৰ পাছত একেডোখৰ মাটিত সময়মতে ৰবিশস্যৰ খেতি কৰিব পৰাকৈ ইতিমধ্যে দুটা মধ্যম্যাদি ধানৰ জাত উদ্ভাৱন কৰিছে৷ ১৩০-১৩৫ দিনৰ ভিতৰত চপাব পৰা মূলাগাভৰু আৰু টি.টি.বি. ৪০৪ ধানৰ জাত দুটা শালিবতৰত কৰি তাৰ পাছত একে ঠাইতে ৰবি বতৰত সৰিয়হ, মটৰ, মচুৰ, বা অন্যান্য শীতকালীন শাক-পাচলিৰ খেতি কৰিব পাৰি৷\nমাটিৰ ভিন্নতা অনুসৰি উপযুক্ত ধানভিত্তিক শস্যক্ৰম কৃষকসকলৰ জ্ঞাতাৰ্থে তলত উল্লেখ কৰা হ’ল,-\n(১) ওখ মাটি (জলসিঞ্চনৰ ব্যৱস্থা থকা)ঃ\nক) আহুধান — মাটি/মগু মাহ — সৰিয়হ/মটৰ/শাক-পাচলি\nখ) শাক-পাচলি — মাটি/মগু মাহ — সৰিয়হ/মটৰ/আলু\n(২) মধ্যমীয়া বা মধ্য-দ মাটি (বানমুক্ত)\nক) শালিধান — সৰিয়হ/মটৰ/শাক-পাচলি (পাতল মাটিৰ বাবে)\nখ) আগতীয়া আহু — শালিধান\nগ) বৰোধান — শালিধান\n(৩) দ মাটি (বানমুক্ত)\nক) আহুধান — শালিধান\nখ) শালিধান — বৰোধান\n(৪) বানাক্ৰান্ত অঞ্চলৰ বাবে\nক) আগতীয়া আহু — শালিধান\nধানভিত্তিক শস্যক্ৰমৰ উপকাৰিতা\n১) উৎপাদন বৃদ্ধি\n২) সম্পদৰ উচিত ব্যৱহাৰ\n৩) নিয়োগ সৃষ্টি\n৪) শস্যক্ৰমত মাহজাতীয় শস্যৰ অন্তৰ্ভূক্তিৰ দ্বাৰা মাটিৰ উৰ্বৰতা বৃদ্ধি৷\n৫) অপতৃণ, বেমাৰ-আজাৰ আৰু পোক-পতংগ নিয়ন্ত্ৰণ\n৬) অপকাৰী জীৱক নিয়ন্ত্ৰণ কৰিব পৰাকৈ শস্য উৎপাদন কৰিব পাৰি৷\n৭) মাটিৰ ভিন্নস্তৰৰ পৰা পুষ্টি সংগ্ৰহ কৰাৰ বাবে খাদ্যৰ প্ৰতিযোগিতা কম হয়৷\nধানভিত্তিক শস্যক্ৰম সফলতাৰ বাবে তলত উল্লেখ কৰা বিষয় সমূহৰ ওপৰত গুৰুত্ব প্ৰদান কৰিব লাগে,-\n১) আগতীয়া শস্য পৰিকল্পনা\n২) শস্য পঞ্জীকা প্ৰস্তুতকৰণ\n৩) উৎপাদনৰ বাবে প্ৰয়োজনীয় সামগ্ৰীসমূহ আগতীয়াকৈ লাভ কৰিব পৰা ব্যৱস্থা৷


'মই IAS হব খোজো কিন্তু গুৰুজী বিদ্যালয়লৈ বহু পলমকৈ আহে, দেউতাই সুৰাপান কৰে'- বিহাৰৰ মুখ্যমন্ত্ৰী নীতিশ কুমাৰক সাক্ষাৎ কৰা চনু যাদৱ আজি ষ্টাৰ! patna-city-bihar-12-year-old-child-sonu-kumar-regrets-meeting-chief-minister-nitish-kumar-new-statement-came-in-the-discussion-hb– News18 assam\nশেহতীয়াকৈ, বিহাৰৰ নালন্দাৰ বাসিন্দা চনু সৰ্বত্ৰ ভাইৰেল হৈ পৰিছে।\nLast Updated : May 21, 2022, 08:59 IST\nশেহতীয়াকৈ, বিহাৰৰ নালন্দাৰ বাসিন্দা চনু সৰ্বত্ৰ ভাইৰেল হৈ পৰিছে। কিছুদিন পূৰ্বে চনুৱে মুখ্যমন্ত্ৰী নীতিশ কুমাৰক কৰা সাক্ষাৎকাৰে এতিয়া দখল কৰিছে সংবাদ শিৰোনাম।\nযোৱা শনিবাৰে ১২ বছৰীয়া চনুৱে নীতিশ কুমাৰক কৈছিল যে, 'মই আইএএছ হ'ব বিচাৰো। কিন্তু বিদ্যালয়লৈ শিক্ষক পলমকৈ আহে আৰু অলপ কথা পতাৰ পিছত আঁতৰি যায়। শিক্ষকজনে ইংৰাজী নাজানে। মোৰ দেউতাই সুৰাপান কৰে।'-যেতিয়া চনুৰ এই ভিডিঅ' ক্লীপ ভাইৰেল হৈ পৰিছিল, বহুতে তেওঁক সহায় কৰিব বুলি আশ্বাস দিছিল। কিন্তু এতিয়া যেন অতীত হ'ল এই কথা!\nবৃহস্পতিবাৰে পঞ্চম শ্ৰেণীত অধ্যয়নৰত শিশুটোৱে দিয়ে আন এক বিবৃতি। চনুৱে কৈছে যে, তেওঁ মুখ্যমন্ত্ৰী নীতিশ কুমাৰক লগ পোৱাৰ বাবে অনুশোচনা কৰিছে। তেওঁ মুখ্যমন্ত্ৰীৰ পৰা নিৰাপত্তা বিচাৰিছে। কাৰণ মুখ্যমন্ত্ৰীৰ সন্মুখত দেউতাক আৰু শিক্ষাগুৰুৰ সন্দৰ্ভত কৰা মন্তব্যই এতিয়া ভীষণ অস্বস্ত্বিত পেলাইছে চনুক। কাৰণ চনুলৈ বাৰে বাৰে আহিছে ফোন। সাক্ষাৎকাৰ বিচাৰি আনকি ভীৰ কৰিছে বহুজনে। বৃহস্পতিবাৰে সংবাদ মাধ্যম উপস্থিত হোৱাৰ পিছত চনুৱে কাকোৱেই সাক্ষাৎকাৰ দিব নিবিচাৰে বুলি উল্লেখ কৰে।\nপঞ্চম শ্ৰেণীৰ ছাত্ৰ চনু হৰ্নাউত ব্লকৰ নীমা কোলৰ বাসিন্দা ৰণবিজয় যাদৱ আৰু লীলা দেৱীৰ পুত্ৰ। যোৱা শনিবাৰে বিহাৰৰ মুখ্যমন্ত্ৰী নীতিশ কুমাৰে কল্যাণ বিঘাৰ ৰামলাখন বটিকাত তেওঁৰ পত্নী, পিতৃ আৰু মাতৃৰ প্ৰতিমূৰ্তিত শ্ৰদ্ধাঞ্জলি জ্ঞাপন কৰি মধ্য বিদ্যালয় চৌহদৰ স্থানীয় লোকসকলৰ সমস্যাৰ বুজ লৈছিল। আৰু সেইসময়তে ভিৰৰ মাজৰ পৰা ওলাই চনু কুমাৰে সাক্ষাত কৰে মুখ্যমন্ত্ৰীগৰাকীক। আৰু সকলোৰে সন্মুখত নিজে সন্মুখীন হৈ অহা সমস্যাৰ কথা প্ৰকাশ কৰিছিল।\nFirst published: May 21, 2022, 08:59 IST\nIAS OfficerSonu Yadav


পাঠৰ নাম পাৰস্যত এভুমুকি\n১। চমুকৈ উত্তৰ দিয়া\nটৰেখা→ সাগৰ বা হ্ৰদৰ বৃহৎ জলভাগৰ কাষত থকা স্থলভাগ।\nখিতাপ→সন্মান। চিচা→আইনা। তৈল→তেল। নীলিম→নীলা। লেকেটা→সহজে ছিগি ভাগি নােযােৱা, লিকটা। পহিলা→প্রথম। হিজাব→ইৰাণী মহিলাই মূৰ ঢাকি লােৱা কাপােৰ।\n(ক) পােনতে ইৰাণৰ পাৰমাণৱিক কাৰ্যসূচীৰ মূল পৃষ্ঠপােক কোন আছিল?\nউ : পােনতে ইৰানৰ পাৰমাণৱিক কাৰ্যসূচীৰ মূল পৃষ্ঠপােষক আছিল আমেৰিকা যুক্তৰাষ্ট্র।\n(খ) বুশ্বেৰ বিমান বন্দৰটোক কিয় গুৰুত্বপূৰ্ণ বুলিছে?\nউ : বুশ্বেৰ বিমান বন্দৰটো ইৰানৰ এটা সামৰিক ঘাটি বাবে আৰু তাত থকা নিউক্লীয় ৰিয়েক্টৰৰ বাবে ইয়াক গুৰুত্বপূর্ণ বিমান বন্দৰ বুলিছে।\n(গ) লেখকে উল্লেখ কৰা মতে এওঁলােকৰ ৰিগটো ক’ত অৱস্থিত?\nউ : লেখকে উল্লেখ কৰা মতে তেওঁলােকৰ ৰিগটো পাৰস্য উপসাগৰত অৱস্থিত।\n(ঘ) বুশ্বেৰ কি?\nউঃ বুশ্বেৰ হ’ল ইৰানৰ এখন বন্দৰ নগৰী।\n(ঙ) বুশ্বেৰত হেলিকপ্টাৰৰ পৰা নমাৰ সময়ত লেখকৰ লগত কোন কোন আছিল?\nউঃ বুশ্বেৰত হেলিকপ্টাৰৰ পৰা নমাৰ সময়ত লেখকৰ লগত মেহদি আৰু ঘাছেম নামৰ দুজন ইৰানী যুৱক আছিল।\n(চ) লেখকে বুশ্বেৰত কি আছে বুলি শুনিছে?\nউঃ লেখকে বুশ্বেৰত এটা নিউক্লীয় ৰিয়েক্টৰ আছে বুলি\n(ছ) মেহদি আৰু ঘাছেম কোন?\nউঃ মেহদি আৰু ঘাছেম দুজন ইৰানী যুৱক। তেওঁলােক দুয়াে ‘ জি’লগ” নামৰ তেল অনুসন্ধানকাৰী ইটালীয় কোম্পানী এটাত ‘মাড়লগাৰ হিচাপে কাম কৰে।\n(জ) মেহদি আৰু ঘাছেমে কাম কৰা কোম্পানীটোৰ নাম কি?\nউঃ মেহদি আৰু ঘাছেমে কাম কৰা কোম্পানীটোৰ নাম জিঅ’লগ।।\n(ঝ) ভেংকি ক’ত থাকে?\n(ঞ) ভেংকিয়ে কি কৰে?\nউ : ভেংকিয়ে বন্দৰ নগৰী বুশ্বেৰৰ পৰা ৰিগলৈ যাবলগা হেলিকপ্টাৰ আৰু সামগ্রী যােগানকাৰী জাহাজৰ তদাৰক কৰে।\n(ট) আবুজাৰ কোন?\nউঃ আবুজাৰ লেখকৰ এজন ট্রেভেল এজেন্ট।\n(ঠ) আগা’ শব্দৰ অর্থ কি?\nউঃ আগা শব্দৰ অৰ্থ হ’ল শ্ৰীযুতৰ সমার্থক সন্মানীয় শব্দ।\n(ড) ইৰানে কেতিয়া ইছলামিক গণতন্ত্র হিচাপে স্বীকৃতি লাভ কৰে?\nউঃ ১৯৭৯ চনৰ পহিলা এপ্রিলৰ পৰা ইৰানে ইছলামিক গণতন্ত্র হিচাপে স্বীকৃতি লাভ কৰে।\n(ঢ) ইৰানৰ ইছলামিক গণতন্ত্র প্রতিষ্ঠাতা কোন?\nউঃ ইৰানৰ ইছলামিক গণতন্ত্র প্রতিষ্ঠাতা হ’ল- ইমাম আয়াতুল্লা খােমেনি।\n(ণ) ইৰানৰ কোনটো বিষয়ে লেখকৰ কৌতুহল বৃদ্ধি কৰিছিল?\nউ : ইৰানৰ ভূতত্ত্ব বিষয়টোৱে লেখকৰ কৌতুহল বৃদ্ধি কৰিছিল।\n(ত) টেহৰানত বিমান বন্দৰ কেইটা?\nউ : টেহৰানত বিমান বন্দৰ দুটা।\n(থ) ইৰানৰ ৰাজধানীৰ নাম কি?\nউঃ ইৰানৰ ৰাজধানীৰ নাম হ’ল টেহৰান।\n(দ) লেখক থকা টেহৰাণৰ হােটেলখনৰ নাম কি?\nউঃ লেখক থকা হােটেলখনৰ নাম হােমা হােটেল।\n(ধ) স্লামবার্জাৰ কি?\nউ : স্লামবার্জাৰ হ’ল এটা বহুৰাষ্ট্ৰীয় কোম্পানিৰ নাম।\n(ন) ইৰাণীসকলে নৱবৰ্ষক কি বলে?\nউ : ইৰানীসকলে নৱবৰ্ষক নৰােজ (নতুন দিন) বােলে।\n(প) শ্বিৰীন ইবাডি কোন?\nউঃ শ্বিৰীন ইবাডি আছিল ইৰানৰ মানৱ অধিকাৰৰ অগ্রণী ৰণুৱা। শ্বিৰীন ইবাডিক ২০০৩ চনত শান্তিৰ ন’বেল বঁটাৰে সম্মানিত কৰা হৈছিল।\n(ফ) বেহেষ্ট-ই-জাহৰা কি?\nউ : বেহেষ্ট-ই-জাহৰা হ’ল-টেহৰানৰ এখন জনপ্রিয় সমাধি স্থল বা কবৰস্থান।\n(ব) চেনি কোনে আৱিষ্কাৰ কৰিছিল?\nউঃ ইৰানৰ কিংবদন্তি মতে সম্রাট জামছেদে চেনি আৱিষ্কাৰ কৰিছিল।\n(ভ) লেখক ইৰানলৈ কি দায়িত্ব লৈ গৈছিল ?\nউঃ খাৰুৱা তেল অন্বেষণৰ দায়িত্বত লেখক ইৰানলৈ গৈছিল।\n(ম) ইৰানৰ আন্তঃৰাষ্ট্ৰীয় বিমান বন্দৰটোৰ নাম কি?\nউ : ইৰানৰ আন্তঃৰাষ্ট্ৰীয় বিমানবন্দৰটোৰ নাম হ’ল- খােমেনি ইণ্টাৰনেশ্যনেল বিমান বন্দৰ।\n(য) কেন্দ’ৰ অর্থ কি?\nউঃ পাৰ্ছি শব্দ কেন্দৰ অৰ্থ হ’ল চেনি। ইংৰাজী কেন্দি শব্দটো পাছি শব্দ কেন্দৰ পৰা আহিছে যাৰ অৰ্থ হ’ল চেনি।\n(ৰ) পাৰস্যৰ এটা কথাই মােক সদায় আকর্ষণ কৰিছিল। লেখকক কি এটা কথাই আকর্ষণ কৰিছিল?\nউঃ পাৰস্যৰ এটা কথাই লেখকক সদায় আকর্ষণ কৰিছিল সেয়া হ’ল অসমীয়া ভাষাত ব্যৱহাৰ হােৱা ফার্চী ভাষাৰ শব্দবোেৰ যেনে—কেঁচী, চিচা, চিয়াঁহী, দোৱাত আদি।\nপ্রঃ ২। জাগ্ৰছ পর্বতমালাৰ বিষয়ে তােমাৰ পাঠ্যপুথিৰ সহায়ত লিখা।\nউঃ ইৰানৰ মূখ্য আকর্ষণ হৈছে জাগ্ৰছ পর্বতমালা যেতিয়া আৰৱ ফলক আৰু ইউৰেছিয়া ফলকৰ সংঘাতৰ সৃষ্টি হৈছিল তাৰ ফলত সাগৰৰ বুকুৰ পৰা জাগ্ৰছ পর্বতমালাৰ সৃষ্টি হৈছিল। পৃথিৱীৰ সবাতােতকৈ ওখ পর্বত হিমালয় আৰু জাগ্ৰছৰ জন্ম কাহিনী একে। জাগ্ৰছ পর্বতমালাৰ দক্ষিণ-পশ্চিম দিশত তেল আৰু গেছৰ বিৰাট ভাণ্ডাৰ সঞ্চিত হৈ আছে।\nপ্রঃ ৩। বেহেষ্ট-ই-জাহৰাৰ লগত টেহৰানবাসীৰ সম্পৰ্কৰ বিষয়ে লিখা।\nউঃ বেহেষ্ট-ই-জাহৰা টেহৰানৰ এখন জনপ্রিয় সমাধিস্থল। বেহেষ্ট-ই-জাহৰাৰ লগত টেহনবাসীৰ এটা এৰাব নােৱাৰা সম্পর্ক আছে। চমু অর্থত টেহৰানবাসীৰ শেষ আশ্রয়স্থল হৈছে এই বেহেষ্ট-ই-জাহৰা। টেহৰানৰ সম্ভৱতঃ এইখনেই মুখ্য সমাধিস্থল যিখন কেইবা কিলমিটাৰ দীঘল। হয়তাে এইখনেই একমাত্র সমাধি স্থল যত খােৱা-বােৱাৰ দোকানৰপৰা খেল পথাৰলৈকে সকলােবােৰ আছে।\nপাৰস্যত এভুমুকি class 10 Question Answer\nপ্র : ৪। ইৰানীসকলৰ নৱবর্ষ উৎসৱৰ বিৱৰণ দিয়া।\nউ : বসন্তৰ মনােৰম দিনৰ আৰম্ভণিতে ইৰানীসকলেও নৱবর্ষ বা ন’ ৰােজ দুসপ্তাহ জুৰি উদ্যাপন কৰে। বসন্তৰ প্রথম দিনত যেতিয়া সূর্যই বিষুৱ ৰেখা অতিক্রম কৰে তেতিয়া আমাৰ বহাগ বিহুৰ দৰে এওঁলােকেও নতুন কাপােৰ লয়, পিঠা-পনা খায়। উল্লেখযােগ্য যে জোৰাষ্টিয়ান ধর্ম ইৰানৰ মূল ধর্ম হৈ থকা সময়তে এই উৎসৱৰ বিকাশ ঘটিছিল। সাধাৰণতে এই উৎসৱৰ সময়ত যিকোনাে পাৰ্ছি গৃহত টেবুল বা কার্পেটৰ ওপৰত এখন সুন্দৰ কাপােৰ পাৰি সাতবিধ খাদ্য বস্তু সজোৱা হয়। প্রতিটো বস্তুৰে এটা প্রতীকি অর্থ আছে। যেনে ছবজে (ঘেঁহু বা দাইল পুনর্জন্মৰ প্ৰতীক) চামানু (ঘেঁহুৰ কঠীয়াৰ পায়স নতুন জীৱনৰ প্ৰতীক) ইত্যাদি। এই সাতবিধ খাদ্যৰ কাষত পৱিত্ৰ কোৰান আৰু হাফেজৰ কবিতাপুথি ৰাখে। নৈবেদ্যত হােৱা আন কেইবিধমান বস্তু হ’ল মুদ্রা (ধনসম্পত্তি), খৰাহি ভর্তি ৰংকৰা কণী (উৰ্বৰতা বা প্রজনন ক্ষমতা), গােলাপজল (যাদুকৰী চাফাই শক্তি), গাখীৰ ( শিশুৰ পুষ্টিৰ বাবে) ভেটফুল আদি। নৈবেদ্যৰ কাষত এখন আইনা থােৱা হয় আৰু এই আইনাৰ দুয়ােকাষে মমবাতি সজোৱা হয়। পৰিয়ালৰ প্ৰতিটো শিশুৰ বাবে নৱবৰ্ষৰ আৰম্ভণিতে সকলােৱে পৱিত্ৰ কোৰান আৰু হাফেজৰ কবিতা পঢ়ে। এইদৰে যথেষ্ট ধুমধামেৰে পাৰস্যৰ তীৰৰ এই জনজীৱনে নতুন বছৰক আদৰি লয়।\nপ্র : ৫। তেলৰ বাবে চলােৱা খনন কার্যত ‘মাডলগিং’ আহিলাসমূহৰ ভূমিকা কি ?\nউঃ ভূতত্ত্ববিদৰ বাবে ই এবিধ গুৰুত্বপূৰ্ণ সঁজুলি। তেলৰ বাবে চলােৱা খনন কার্যত মাডলগিং’ আহিলাসমূহৰ ভূমিকা গুৰুত্বপূর্ণ। এইবােৰৰ জৰিয়তে লাভ কৰা তথ্যই এখন তৈলক্ষেত্র আৱিষ্কাৰত আৰু বিপদ নােহােৱাকৈ খনন কার্য চলােৱাত সহায় কৰে।\nপ্র : ৬। ইৰানৰ ইতিহাসৰ বিষয়ে চমুকৈ লিখা।\nউ : ইৰান পথিৱীৰ এখন প্রাচীন সভ্য দেশ তথা ইতিহাসৰ ধ্বজাবাহক। প্রত্নতাত্ত্বিক, ঐতিহাসিক, সাংস্কৃতিক আৰু কীৰ্ত্তিস্তম্ভৰ যােগেদি ইৰানৰ প্রাচীন সভ্যতা আজিও সজীৱ হৈ আছে। প্রায় চাৰি হাজাৰ বছৰৰ আগত ইৰানলৈ আর্যগােষ্ঠীৰ লােকসকলৰ আগমন ঘটে। খ্রীঃপূঃ ছয় শতিকাৰ পূর্বে ইৰানীয় সম্রাট চাইৰাছে উত্তৰ ইৰানৰ ‘মেডেছ’ সকলক পৰাস্ত কৰি ইৰানবাসীক একগােট কৰিছিল। খীঃপূঃ ৫২৯৩ সম্রাট চাইৰাছৰ মৃত্যু হােৱাত নতুন সম্রাট দৰিয়াছে সাম্রাজ্য বিস্তাৰৰ প্ৰয়াস কৰিছিল। খ্রীঃপূঃ চতুর্থ শতিকাত গ্রীক সম্রাট আলেকজেণ্ডাৰে চাইৰাছৰ পাছেপলিছ সাম্রাজ্যৰ পতন ঘটাইছিল।\nখ্রীষ্টপূর্ব দ্বিতীয় শতিকালৈকে চলা গ্রীক শাসনৰ পাছত পার্থিয়ানসকলে ইৰানৰ শাসনভাৰ লৈছিল। সেই সময়ত জোৰাষ্ট্রিয়ান ধর্মই ৰাজধৰ্মৰ স্বীকৃতি লাভ কৰিছিল। ৩৫০ বছৰ কাল পার্থিয়ানে শাসন কৰাৰ পাছত চাৰিটা শতিকা ছাজানিদসকলে ইৰান শাসন কৰিছিল। তাৰ পাছত আৰৱসকলৰ ইৰানলৈ আগমন ঘটাৰ পাছত ইছলাম ধৰ্মই ইৰানৰ মুখ্য ধৰ্মৰ স্থান পায়। কেইবা শতিকা জুৰি চলা আৰৱ শাসনৰ পৰৱৰ্তীকালত বহুতাে বিদেশী শক্তিৰ আক্রমণে ইৰানক বিধ্বস্ত কৰে। ইয়াৰ পাছত ছাফাভিদ বংশৰ শাসন কালত ইৰানে পূর্বৰ খ্যাতি কিছু পৰিমাণে ঘূৰাই পায়। তেওঁৰ দিনত বদলাম ধৰ ছিয়া সম্প্রদায়ে ৰাজধৰ্মৰ খিতাপ লভিছিল। পৰৱৰ্তীকালত আফগান সকলৰ আগমণত ছাফাভিদ ৰাজত্বৰ পতন ঘটে। ইৰানৰ শাসকলকৰ ভিতৰত অন্যতম আছিল নাদিৰ শ্বাহ। তেওঁ আফগানিস্তান আৰু ভাৰতবর্ষ আক্রমণ কৰিছিল। নাদিৰ শ্বাহৰ পিছত ইৰানৰ দুটা শাসক বংশৰ মাজত সংঘাত হয় আৰু ১৭৯০ খ্রীঃত কাজাব বংশ জয়ী হয়। এই বংশই প্রথম বিশ্বযুদ্ধৰ সময়লৈকে ইৰান শাসন কৰে। প্রথম বিশ্বযুদ্ধৰ পাছত ৰেজাশ্বাহ পাহ্লাভিয়ে ইৰানৰ শাসনভাৰ হাতত ল’লে আৰু তেতিয়াৰেপৰা আধুনিকীকৰণৰ প্ৰচেষ্টাৰ আৰম্ভ হ’ল। ১৯৭৯ চনৰ বিখ্যাত ধর্মীয় বিপ্লৱৰ ফলস্বৰূপে পহিলা এপ্রিলৰপৰা ইৰানে ইছলামিক গণতন্ত্র হিচাপে স্বীকৃতি লাভ কৰিলে।\nপ্রঃ ৭। বুশ্বেৰ চহৰৰ এটা বিৱৰণ দিয়া।।\nউঃ বুশ্বেৰ হ’ল ইৰানৰ এখন সৰু তথা ব্যস্ত চহৰ। নগৰ পৰিকল্পনা মতে এই চহৰ গঢ়ি উঠিছে। মূল ৰাস্তাটো চাৰিলেনযুক্ত, মাজত ডিভাইডাৰ। চহৰখন যথেষ্ট চাফ- চিকুন। প্রতিটো ঘৰ দেৱালেৰে ঘেৰা, লগতে প্ৰৱেশদ্বাৰত একোখন মজবুত লােহাৰ গেট। আবাসিক অঞ্চলৰ ঘৰবােৰ দুই বা তিনি মহলীয়া। ৰাস্তা-ঘাটত বৰ বেছি ভিৰ নাই। বুশ্বেৰত এটা বিমান বন্দৰ আছে। এই বন্দৰটো ইৰানৰ এটা সামৰিক ঘাটি বাবে ইয়াৰ গুৰুত্ব বেছি। ইয়াত এটা নিউক্লীয় ৰিয়েক্টৰ আছে। বুশ্বেৰৰ খেজুৰ বিখ্যাত। পকা খেজুৰৰ পৰা ৰস উলিয়াই পৰঠাকে ধৰি নানা খাদ্য ব্যঞ্জন বনােৱা হয়।\nপ্রঃ ৮। ইৰানৰ ভূতত্বৰ বিষয়ে লিখা।\nউঃ জটিল বিবর্তন অঞ্চলত ইৰান অৱস্থিত। ইয়াৰ ভূতাত্ত্বিক অৱস্থান অতি বৈশিষ্ট্যপূর্ণ। দেশখনৰ ভূগৰ্ভত আৰৱ ফলক আৰু ইউৰেছীয় ফলক ওচৰা-ওচৰিকৈ অৱস্থিত। এই দুই ফলকৰ সংঘাতৰ ফলত ইৰানত সঘনাই ভূমিকম্প হৈ থাকে। ইৰানৰ ৰাজধানী টেহৰানাে ভূমিকম্পপীড়িত অঞ্চল। অতীতত আৰব ফলক আৰু ইউৰােপীয় ফলকৰ সংঘাতৰ ফলতে সাগৰৰ বুকুৰ পৰা উঠি আহিছিল জাগ্রছ পর্বত। এই পৰ্বতৰ দক্ষিণ-পশ্চিম দিশত বিৰাট তেল আৰু গেছৰ ভাণ্ডাৰ সঞ্চিত হৈ আছে। পাৰস্য উপসাগৰীয় অঞ্চলত ডেৰশতকৈও অধিক তৈলক্ষেত্র আছে। এই তৈলক্ষেত্ৰৰ ওপৰত বহুতাে দেশে নির্ভৰ কৰে।\nপ্রঃ ৯। ইৰানৰ কেইখনমান ঠাইৰ নাম লিখা।\nউঃ ইৰানৰ কেইখনমান ঠাই হ’ল— আহৱাজ, চিৰাজ, বুশ্বেৰ, টেহন, টাৱৰিজ, ইছফাহান, কাৰমান, আৰডাবিল, হামদান আদি।\nপ্রঃ ১০। টেহৰাণৰ বিমান বন্দৰ কেইটা কি কি আৰু কোন কোন স্থানতঅৱস্থিত।\nউঃ টেহৰানৰ বিমান বন্দৰ দুটা হ’ল-\n(১) মেহৰাবাদ এয়াৰপৰ্ট, এইটো চহৰত অৱস্থিত।\n(২) খােমেনি ইন্টাৰনেশ্যনেল এয়াৰপৰ্ট চহৰৰ পৰা দূৰত অৱস্থিত।\nপ্রঃ ১১। টেহৰানৰ প্ৰাকৃতিক অৱস্থা কেনেকুৱা লিখা।\nউ : ইৰানৰ ৰাজধানী টেহৰানৰ প্ৰাকৃতিক মনােৰম দৃশ্যই সকলকে মােহিত কৰে। চহৰখনৰ ওচৰতে থকা ওখ ওখ পর্বতে সূৰ্যৰ পােহৰত অপৰূপ সৌন্দর্যৰে জিলিকি থাকে। টেহৰানক বহুতে মনােৰম প্রাকৃতিক দৃশ্যৰ বাবে পেৰিছৰ লগত তুলনা কৰে। গ্রীষ্মকালৰ দুটা মাহৰ বাহিৰে বাকী সময়ছােৱা ইয়াৰ জলবায়ু অতি আৰামদায়ক আৰু শীতকালত ইয়াত বৰফ পৰে। টেহৰানক সুন্দৰ জলবায়ু প্রদান কৰিছে এলব্রজ পর্বতৰাশিয়ে। পৰ্বতৰ ওপৰৰ হিমবাহেই হৈছে মহানগৰীখনৰ খােৱা পানীৰ উৎস।\nপ্রঃ ১২। স্লামবাজাৰ কোম্পানিৰ কার্যালয় ক’ত ক’ত আছে?\nউঃ ‘স্লামবার্জাৰ কোম্পানিটো এটা বহুৰাষ্ট্ৰীয় কোম্পানি। এই কোম্পানিটোৰ কার্যালয়বােৰ নাজিৰাৰ পৰা নাইজেৰিয়ালৈকে, দুলীয়াজানৰ পৰা ডুবাইলৈকে, টেহৰানৰ পৰা টেক্সাছলৈকে পৃথিৱীৰ সকলাে তৈলক্ষেত্ৰৰ ওচৰে- পাজৰে আছে। তৈল উদ্যোগৰ সৈতে এই কোম্পানীবােৰ অতি ঘনিষ্ঠভাৱে জড়িত।\nপ্রঃ ১৩। শ্বিৰীণ ইবাডি কোন ? তেওঁৰ সংগ্ৰামৰ বিষয়ে পাঠ্যপুথিৰ সহায়ত লিখা।\nউ : শ্বিৰীণ ইবাডি হ’ল নবেল বঁটা বিজয়ী এগৰাকী ইৰানী বিপ্লৱী। ১৯৪৭ চনৰ ২১ জুন তাৰিখে এইগৰাকী মানৱ অধিকাৰ কৰ্মী ইৰানৰ হামাদাত জন্ম হয়। ছাদ্দাম হুছেইন সমর্থিত এটা বিপ্লৱৰ অংশীদাৰ হিচাপে তেওঁ খােমেনিক পদচ্যুত কৰিবলৈ চেষ্টা কৰিছিল। যাৰ বাবে তেওঁক শীতল মস্তিষ্কৰে হত্যা কৰা হৈছিল। ইৰানৰ কঠোৰ পন্থীৰ বিৰুদ্ধে শ্বিৰীণ ইবাডিয়ে যি সংগ্রাম কৰিছিল সি শলাগিবলগীয়া। তেওঁক বিচাৰপতি হােৱাৰ পৰা বঞ্চিত কৰি হিজাব পৰিধান কৰিবলৈ জোৰ দিছিল। তেনে এটা কঠিন পৰিৱেশত মানৱ অধিকাৰৰ বাবে তেওঁ এটা অত্যুৎসাহী পদক্ষেপ লৈছিল। শ্বিৰীণে নিপীড়িত লােকৰ বাবে যুঁজিছিল যত যুৱতীক ধর্ষণ কৰা হৈছিল, শাসন বিৰােধী বুলি যুৱকক শাক্তি দিয়া হৈছিল, পতিয়ে পত্নীক বেয়া ব্যৱহাৰ কৰিছিল। বিজয়ৰ মুখ দেখাৰ লগে লগে তেওঁ মানৱ অধিকাৰৰ অগ্রণী ৰণুৱা হিচাপে সমগ্র বিশ্বতে পৰিচিত হৈ পৰিল। সেই সময়তে মানৱ অধিকাৰৰ ক্ষেত্ৰত আগবঢ়োৱা অৱদানৰ বাবে ২০০৩ চনত তেওঁক নবেল বঁটাৰে সন্মানিত কৰা হয় । ইৰাণীবাসীয়ে সকলােকে চমকিত কৰি তেওঁক টেহৰান বিমানবন্দৰত বিপুলভাবে আদৰণি জনাইছিল।\nপ্র : ইৰানীসকলৰ নৱবর্ষ উৎসৱৰ বিৱৰণ দিয়া।\nপ্র : ইৰানৰ ইতিহাসৰ বিষয়ে চমুকৈ লিখা।


'মোক উপলুঙা কৰাসকলে অসমলৈ আহি এবাৰ চাই যাওকহি...' মন্তব্য ট্ৰ'ল কৰাসকলক কি উত্তৰ দিলে হিমন্ত বিশ্ব শৰ্মাই?– News18 Assam\n'মোক উপলুঙা কৰাসকলে অসমলৈ আহি এবাৰ চাই যাওকহি...' মন্তব্য ট্ৰ'ল কৰাসকলক কি উত্তৰ দিলে হিমন্ত বিশ্ব শৰ্মাই?\n»'মোক উপলুঙা কৰাসকলে অসমলৈ আহি এবাৰ চাই যাওকহি...' মন্তব্য ট্ৰ'ল কৰাসকলক কি উত্তৰ দিলে হিমন্ত বিশ্ব শৰ্মাই?\nUpdated:April 4, 2021, 2:17 PM IST\nকোৰোণাৰ দ্বিতীয় ঢৌৰ প্ৰতি লক্ষ্য ৰাখি দেশৰ প্ৰায় সকলো প্ৰান্ততে সাৱধানতা অৱলম্বন কৰিবলৈ চৰকাৰী নিৰ্দেশনা জাৰি কৰা হৈছে।\nLast Updated: April 4, 2021, 2:17 PM IST\nসমগ্ৰ দেশতে আকৌ ভয়াৱহ গতিত বাঢ়িছে কোৰোণাত আক্ৰান্ত লোকৰ সংখ্যা। যোৱা ২৪ ঘণ্টাত ৯৩ হাজাৰতকৈ অধিক লোক কোৰোণাত আক্ৰান্ত হৈছে। কোৰোণাৰ সংক্ৰমণৰ পৰা ৰক্ষা পাবলৈ মাস্ক তথা হেণ্ড চেনিটাইজ্যাৰ ব্যৱহাৰ কৰিবলৈ সকলোকে আহ্ৱান জনাইছে কেন্দ্ৰীয় স্বাস্থ্য মন্ত্ৰণালয়ে। কোৰোণাৰ দ্বিতীয় ঢৌৰ প্ৰতি লক্ষ্য ৰাখি দেশৰ প্ৰায় সকলো প্ৰান্ততে সাৱধানতা অৱলম্বন কৰিবলৈ চৰকাৰী নিৰ্দেশনা জাৰি কৰা হৈছে। ইয়াৰ মাজতে ছ'চিয়েল মিডিয়াত চৰ্চিত হৈছে অসমৰ স্বাস্থ্যমন্ত্ৰীৰ এক সাক্ষাৎকাৰৰ কিয়দাংশ।\nসাক্ষাৎকাৰটোত মন্ত্ৰী শৰ্মাক সাংবাদিকে প্ৰশ্ন কৰিছিল যে, কিয় আপুনি মাস্ক পৰিধান নকৰে? আৰু সেই সম্পৰ্কত মন্ত্ৰীগৰাকীয়ে উত্তৰ দি কৈছিল:\n'অসমত এতিয়া কোনো ধৰণৰ কোৰোণাৰ পৰিস্থিতি নাই। মাস্ক পৰিধান কৰি মানুহক পুনৰ ভীতিগ্ৰস্ত কৰিব বিচৰা নাই। বছৰ জোৰা ভয়াৱহ পৰিস্থিতিৰ অন্তত অসম এতিয়া অৰ্থনৈতিক ভাবে পুনৰ গা কৰি উঠিছে। মাস্ক পৰিধান কৰি থাকিলে বিউটী পাৰ্লাৰ কেনেদৰে চলিব? পৰিস্থিতি লাহে লাহে স্বাভাৱিক গৈছে। গতিকে পুনৰ মাস্ক পৰিধান কৰি মিছাতে শংকাৰ সৃষ্টি কৰিব বিচৰা নাই।' সেইদৰে অসমত যদি পুনৰ তেনে পৰিস্থিতি আহে, তেতিয়া সংবাদমেল সম্বোধন কৰি পুনৰ নীতি-নিয়ম পালন কৰিবলৈ ক'ব বুলিও কয় মন্ত্ৰী হিমন্তই।\nমন্ত্ৰীৰ এই মন্তব্য ছচিয়েল মিডিয়াত ভাইৰেল হৈ পৰে আৰু একাংশই ট্ৰল কৰা আৰম্ভ কৰে। এতিয়া সেইসকলকো প্ৰত্যুত্তৰ দিছে মন্ত্ৰী হিমন্ত বিশ্ব শৰ্মাই। টুইটাৰযোগে মন্ত্ৰীগৰাকীয়ে কয় যে, 'যিসকলে মাস্কৰ সন্দৰ্ভত মই কৰা মন্তব্যক উপলুঙা কৰিছে, সেইসকল অসমলৈ আহিব লাগে আৰু দিল্লী, কেৰালা আৰু মহাৰাষ্ট্ৰৰ তুলনাত আমি কিদৰে কোৰোণা প্ৰতিৰোধ কৰিছো চাব লাগে। লগতে আমাৰ চমকপ্ৰদ অৰ্থনৈতিক বিকাশো লক্ষ্য কৰিব লাগে। আমি একেই উত্‍সাহেৰে এইবাৰ ৰঙালী বিহুও উদযাপন কৰিম।'\nFirst published: April 4, 2021, 2:14 PM IST\nComments on Face mask


GMCH ৰ কৰ’না কক্ষত যন্ত্ৰণাত ভাগি পৰিল ৰোগী; কান্দি কান্দি ফোনত কি ক’লে মাতৃ-পত্নীক?\nপক্ষাঘাত ৰোগী অমৰ জ্যোতি ডেকা বঞ্চিত ন্যুনতম সুবিধাৰ পৰা; অশান্তিত কটাইছে দিন\nGMCH ৰ কৰ’না কক্ষত মৰ্মান্তিক বেদনাৰ মাজৰে দিন কটাইছে জাগীৰোডৰ দুৰ্ভগীয়া কোভিড-১৯ আক্ৰান্ত ৰোগী অমৰ ডেকাই।\nস্নায়বিক আৰু পক্ষাঘাত ৰোগত আক্ৰান্ত হৈ থকা অমৰ এতিয়া এগৰাকী কোভিড-১৯ আক্ৰান্ত ৰোগী। এতিয়া তেওঁৰ কাষত পৰিচৰ্য্যাকাৰী হিচাপে নাই মাতৃ আৰু পত্নী।\nঅমৰৰ মাতৃ আৰু পত্নী বৰ্তমান মহেন্দ্ৰ মোহন চৌধুৰী হস্পিতালত কোৱাৰেন্টাইন হৈ আছে।\nমাতৃ আৰু পত্নীৰ সৈতে হোৱা টেলিফোনিক বাৰ্তালাপত ন্যুনতম সুবিধাৰ পৰা বঞ্চিত হোৱা বুলি গুৰুতৰ অভিযোগ তুলিলে দুৰ্ভগীয়া অমৰে।\n‘তহঁত ক’ত গ’লি? মোক কোনেও একো সহায় নকৰে। তহঁত আঁতৰি গ’লি।মই ইয়াত বহুত কষ্ট কৰি সহ্য-মহ্য কৰি আছো। মোক কোনেও একো খুৱাই নিদিয়ে। মই কেনেকৈ খাওঁ মইহে জানো। মই নিজে ভাতো খাব নোৱাৰো। বাওঁহাতৰে দুচামুচ বা এচামুচ যেনে-তেনে যায় তাৰ পাছত চামুচখনেই পৰি থাকে।‘ পত্নী আৰু মাতৃৰ সৈতে হোৱা টেলিফোনিক বাৰ্তালাপত উচুপি উচুপি এইদৰে কয় অমৰে।\nতাৎপৰ্য্যপূৰ্ণভাৱে, দেহৰ সোঁফালটো সম্পূৰ্ণ অকামিলা অমৰক এতিয়া আহাৰ খোৱাৰ ক্ষেত্ৰতো সহায় কৰিবলৈ কাষত কোনো নাই।\nঅমৰে আৰু কয়, ‘এটা পেন্ট আৰু এটা স্পৰ্টিং চাৰিদিন পিন্ধি আছো। কান্দিছো চকুপানী ওলাইছে আৰু মুখতে শুকাইছে। মুখখন মচিবলৈয়ো কাপোৰ এখন নাই।যিদিনাখন ৰাতি শৌচ হৈ আছিল পেন্টৰে সৈতে হৈছিল। তেনেকৈয়ে শুই থাকিলো। বাথৰুম বিচাৰি বিচাৰি হাহাকাৰ।‘\nইয়াৰোপৰি, শৌচ-প্ৰসাৱ কৰিবলৈয়ো ওচৰত কোনোধৰণৰ টয়লেটৰ ব্যৱস্থা নাই বুলি অমৰে মাতৃৰ আগত অভিযোগ কৰে।\n‘মোক যিটো ৰুমত ৰাখিছে সেইটো ৰুমত শুদা বিচনা তিনিখন, আই চি য়ু আছে। লেট্ৰিন বিচাৰি বিচাৰি বহুদূৰ যাব লাগে।অকলে অকলে লেট্ৰিন বিচাৰি ফুৰিছো মই।‘\nইপিনে, মাতৃয়ে অমৰৰ দেহাৰ অৱস্থা কেনেকুৱা বুলি সোধাত তেওঁ কয়, ‘মোৰ আগৰ নিচিনাই। নতুনকৈ একো হোৱা নাই।কিন্তু বহুত অশান্তিত দিন কটাইছো। ভোক লাগিলেও ভাতকেইটা ভালদৰে খাব নোৱাৰো।চাহ দিলেও চাহৰ গিলাচটো লুটি খাই পৰি থাকে মুখৰ ওচৰ নাপায়হি।‘\n‘আপুনি কান্দি হতাশ নহ’ব।‘অসহায় পত্নীয়ে উৎসাহ দি অমৰক এইদৰে কয়।\nতাৎপৰ্য্যপূৰ্ণভাৱে মাতৃ-পত্নীক অমৰৰ লগত চিকিৎসা আৰু সহায়ক হিচাপে চাৰি-পাঁচগৰাকীকৈ চিকিৎসক নাৰ্চ নিয়োগ কৰা হৈছে বুলি মাতৃক চিকিৎসালয় কৰ্তৃপক্ষৰ পৰা কোৱা হৈছিল যদিও অমৰে সেয়া নস্যাৎ কৰি কয় ‘এয়া সম্পূৰ্ণ মিছা কথা। এজনো নাই মোক সহায় কৰা।‘\nইপিনে, এই সন্দৰ্ভত নৰ্থ ইষ্ট নাওৰ সৈতে হোৱা টেলিফোনিক বাৰ্তালাপত কোৱাৰেন্টাইনত থকা অমৰৰ মাতৃয়ে GMCH কৰ্তৃপক্ষলৈ আহ্বান জনাই কয়, ‘তাক যেনেকৈ নিয়া হৈছে তেনেকৈ শুশ্ৰুষা কৰিলে ভাল পাওঁ। উন্নত চিকিৎসা কৰে যেন সেইটো কৰিলে ভাল পাওঁ। সি লেট্ৰিন বা বাথৰুমলৈ যোৱাৰ সময়ত যেন চকু দিয়ে।‘\nঅমৰে অনা এনেবোৰ অভিযোগৰ পাছতে এতিয়া জিএমচিএইচৰ কোভিড কক্ষ পোতাশাল নেকি? বুলিও বহুতে প্ৰশ্ন কৰিছে।\nঅমৰে সন্মুখীন হোৱা এনেবোৰ সমস্যা তথা যি অভিযোগ মাতৃৰ আগত কৰিলে তাৰ এক উচিত তন্ত হ’ব নে? নে এনেদৰেই এৰি দিয়া হ’ব কোভিড আক্ৰান্ত ৰোগীসকলক?\nস্বাস্থ্য মন্ত্ৰী ড০ হিমন্ত বিশ্ব শৰ্মাই যিসময়ত কোভিড-১৯ আক্ৰান্ত ৰোগীসকলক অতি উন্নত ব্যৱস্থাৰে চিকিৎসা সেৱা প্ৰদান কৰি অহাৰ কথা কৈ আহিছিল সেই সময়ত চিকিৎসাখণ্ডৰ হৃদপিণ্ডস্বৰূপ জিএমছিএইচৰ এনেবোৰ ছবিহে এতিয়া পোহৰলৈ আহিছে।


চিকিৎসা কক্ষৰ খিৰিকীৰে সমাজ অসমৰ সুৱদি মাত - ৰমেন হাজৰিকা - সাহিত্য ডট অৰ্গ\nদিনটোৰ চৌব্বিশ ঘণ্টাই পেছাগত ব্যস্ততাৰ মাজত কটাবলগা হোৱাৰ বাবে চিকিৎসক সকলে পাৰিবাৰিক আৰু সামাজিক সম্পৰ্কবোৰ সন্তুলিত ভাবে বাহাল ৰখাত প্ৰায়ে আহুকালত পৰে, সমাজৰ কিছুমান খবৰ কেতিয়াবা ব্যস্ত চিকিৎসক সকলৰ অজ্ঞাতেই থাকি যায়৷ সামাজিক অনুষ্ঠানবোৰত সক্ৰিয় ভূমিকা গ্ৰহণ কৰিব নোৱাৰিলেও ৰোগীৰ কথা-বতৰাৰ প্ৰতি অকণমান সজাগ হলে কিন্তু চিকিৎসাকক্ষৰ ভিতৰতে কেতিয়াবা আমি সমাজৰ একোটা অতি স্পৰ্শকাতৰ বিষয়ৰো উমান পাব পাৰো৷\nঅলপতে মোৰ চেম্বাৰত চকু পৰীক্ষা কৰাবলৈ অহা দম্পতী এযোৰাৰ কথা কবলৈ লৈছো৷ সেইদিনা মই চেম্বাৰত সোমাবৰ পৰত হিন্দীভাষী মানুহ হালে জীয়েক যেন লগা প্ৰায় পোন্ধৰবছৰীয়া ছোৱালীজনীৰে আপোনমনে কথাপাতি আছিল৷ ভিতৰলৈ মাতি মই ’বহক’ বুলি কওঁতে মহিলা গৰাকীক প্ৰথমে চাবলৈ আগবঢ়াই স্বামীয়ে হিন্দীতে মোক ৰোগীৰ অসুবিধা বোৰ বৰ্ণাবলৈ ধৰিলে৷ গতিকে ভদ্ৰমহিলাক নিৰ্দিষ্ট আসনত বহুৱাই ময়ো স্বাভাৱিকতে হিন্দিতে প্ৰয়োজনীয় কথাবোৰ সুধিবলৈ ল’লো৷ খন্তেক সময় হিন্দী আৰু ইংৰাজীত উত্তৰ দি মহিলা গৰাকীয়ে অস্বস্তি পোৱাযেন কৰি যন্ত্ৰৰ পৰা হঠাতে মূৰ ডাঙি মোৰ মুখলৈ চাই কৈ উঠিল- – “Will you mind me speaking Assamese sir? “ … … কি আশ্চৰ্য! মোৰ অন্তৰ খলকনি তোলা আৱেগখিনি ঢাকি ৰাখি হাঁহিমুখে মানুহ গৰাকীক ক’লো – – “ মই অসমীয়া মানুহজনে আপুনি অসমীয়া ক’লে কিয় বেয়া পাম; কওক৷ “\n“ নহয় ছাৰ, কিছুমানে বেয়া পায়, মই অভিজ্ঞতাৰ পৰা কৈছো৷ মই আক’ অসমীয়া কৈহে ভাল পাওঁ, ৰাজস্থানলৈ গ’লে মোৰ এই কথাটোতে আমনি লাগে৷ “ তেওঁ ক’লে৷\n“ তাই অচমীয়া মিডিয়ামত অনাৰ্চ ৰাখি পঢ়া ছোৱালী ছাৰ “ – – এইবাৰ গিৰীয়েকে পাছফালৰ পৰা মাত দিলে৷\n“ মোৰ ইয়াতে জন্ম ছাৰ, আমগুৰিৰ স্কুলত ’ক – শ্ৰেণীৰ’ পৰা পঢ়িছো৷ “ ’আগৰৱাল’ উপাধিটো নাজানিলে হুবহু উজনিৰ ঠাঁচত কথা কৈ থকা মিঠা-বৰণীয়া, সুগঢ়ি মানুহজনীক অসমীয়া নহয় বুলি জানিবৰ কাৰো সাধ্য নাই৷ মানুহগৰাকীৰ প্ৰতি ঔৎসুক্য জাগিছিল যদিও সেয়া কথা পতা সময় নহয়৷ গতিকে “আপোনাৰ চকুহাল ভালকৈ চাই লওঁ নেকি? “ বুলি প্ৰগলভা মহিলা গৰাকীক সেই সময়ত আমাৰ কৰণীয়খিনি সোঁৱৰাই দিলো৷ মোৰ ইংগিত ধৰিব পাৰি তেৱোঁ কথা নবঢ়াই মোক সহযোগ কৰিলে৷ স্বামী-স্ত্ৰীৰ বাদে সেইদিনা আৰু মাত্ৰ দুজন ৰোগীহে আছিল৷ সেই দুজন চাই মই আজৰি হোৱালৈ তেওঁলোকে বাহিৰৰ দোকানত চশমাৰ ফ্ৰেম পছন্দ কৰা হৈছে মাথোঁন৷ শেষৰজন ৰোগী ওলাই যোৱাৰ লগে লগে “ সোমাব পাৰোনে ছাৰ“ বুলি মানুহ গৰাকীয়ে জীয়েকক আনি মোক চিনাকি কৰাই দিলে৷ নমস্কাৰৰ পৰিৱৰ্তে সম্ভ্ৰমৰে দুয়োহাতে মোৰ ভৰি স্পৰ্শকৰা নৱম শ্ৰেণীত পঢ়া ছোৱালীজনীৰ শিৰত স্বতঃস্ফূৰ্ত ভাৱে মই হাত থলো৷\n“ মন আছিল যদিও ইহঁতক মোৰ দৰে অসমীয়া কৰিব নোৱাৰিলো ছাৰ৷ ক’ব পাৰে, কিন্তু অসমীয়া ভালকৈ লিখিব নোৱাৰে৷ ইংলিচ মিডিয়াম স্কুলত দিব লগা হ’লযে! মোৰ চৰকাৰী স্কুলতে পঢ়োৱাৰ মন আছিল, কিন্তু দেউতাক, বৰদেউতাকহতে ক’লে যে অসমীয়া ভাষাটোৰ কাৰণেই চৰকাৰী স্কুলত পঢ়াই ৰিজাল্ট ভাল নহলে পস্তাৱ লাগিব৷ আজিকালি চৰকাৰী স্কুলৰ কথা জানেই নহয় ছাৰ “- – মানুহজনীয়ে আক্ষেপৰে ক’লে৷\n“অচমীয়া ময়ো ভালপাও ছাৰ, মই বাহিৰত পঢ়িলে ভি গুৱাহাটীত আমাৰ তিন পুৰুচ হ’ল৷ কিন্তু আজিকালি চৰকাৰী স্কুলৰ গেৰান্তী নাইনা! ল’ৰাটো ইংলিচ মিডিয়ামত দিয়া কাৰণে ভাল ৰিজাল্ট কৰি এতিয়া কোটাত কচিং কৰিছে৷ আগৰ মাহত তাক ভি আপনাকে দেখাইছো৷ মনত আছেনা ছাৰ? এইবাৰ মেডিকেলত চীট পাবলে তাক আচিৰ্বাদ কৰিব৷ “ অলপ হেনা-হুচা যদিও মানুহজনে ’অসমীয়া ভালপাওঁ’ বুলি অসমীয়া ক’বলৈ লোৱাত মোৰ ভাল লাগিল৷ ল’ৰাটো মনত নপৰিল যদিও মনে মনে আশীৰ্ৱাদ দিলো৷ তেনেতে ছোৱালী জনীৰ ফোনটো বজাত “excuse me “ বুলি তাই বাহিৰলৈ গৈ সুন্দৰ অসমীয়াত কাৰোবাৰে কথা পাতিবলৈ ল’লে৷ “ আপোনাৰ ছোৱালীয়েও আপোনাৰ দৰেই ধুনীয়াকৈ অসমীয়া কব পাৰে দেখোন৷ “ – মই ক’লো৷\n“ক’ব পাৰে, কিন্তু অসমীয়াত চিঠি এখনো লিখিব নোৱাৰে৷ ল’ৰা-ছোৱালী দুইটাৰে একে অৱস্থা; সেইটোৱে মোৰ দুখ ছাৰ৷ আমি আটাইকেইটা ভাই-ভনীয়ে চৰকাৰী স্কুলত অসমীয়াত পঢ়িয়ে ভালকৈ কলেজতো পঢ়িলো, কিন্তু আজিকালি চৰকাৰী স্কুলৰ ৰিজাল্ট ইমান বেয়া হয়৷ সেইকাৰণে ইহঁতক ইংলিচ মিডিয়ামৰ প্ৰাইভেট স্কুলত পঢ়াবলগা হ’ল৷ প্ৰাইভেট স্কুলত ’অসমীয়া’ চাবজেক্টটো আছে যদিও বৰ গুৰুত্ব নিদিয়ে, আপুনি জানেনে চাৰ? “\n“এতিয়া মোৰ স্কুলীয়া ল’ৰা-ছোৱালী নাই যে, ভিতৰুৱা কথাবোৰ বৰকৈ নাজানো৷ কিন্তু আপোনাৰ উপৰিও আৰু দুই এজনৰ মুখত এই কথাটো শুনিছো৷ “ – – মই ক’লো৷\n“ সঁচা কথা ছাৰ, ইংলিচ মিডিয়াম স্কুলৰ পৰা অসমীয়াত ভাল কৰিবলৈ হ’লে গাৰ্জেনে কষ্ট কৰিব লাগিব৷ ইপিনে ল’ৰাটোৱে চাইঞ্চ পঢ়িম বোলাত বাকীবোৰ বিষয়ত জোৰ দিবলগীয়া হ’ল; গতিকে অসমীয়া তেনেকৈয়ে থাকিল আৰু! ছোৱালীজনী এইবাৰ নাইনত, তাইক অসমীয়া এতিয়ালৈকে ঘৰত ময়ে চাই দিছো, কিন্তু এইবাৰ মাষ্টৰ এজন ধৰিব লাগিব৷ ঘৰত অসমীয়া পেপাৰ, ’প্ৰান্তিক’ৰ উপৰিও মালিক ছাৰ, লক্ষ্মীনন্দন বড়া, মামণি ৰয়চম, ভবেন্দ্ৰনাথ শইকিয়া আদি বেচিভাগৰে গল্প-উপন্যাসৰ কিতাপ আছে যদিও তায়ো সেইবোৰ পঢ়িবলৈ ইচ্ছা নকৰে দেখোন ছাৰ৷ লগৰ বন্ধুৰ লগত বেচিকৈ ইংৰাজীতহে কথা পাতে৷ এতিয়া কাৰ ফোন আহিল জানো, তাইতো অসমীয়া ভালকৈ ক’ব পাৰে তথাপিও কিতাপ পঢ়িবলৈ মন নকৰে – – এই মবাইলটোৱেই ইহঁতৰ স্বভাৱ বেয়া কৰি পেলালে৷ “ মূলতঃ হিন্দীভাষী ৰোগী এগৰাকীৰ মুখত ইমানবোৰ অসমীয়া সাহিত্যিকৰ নাম শুনি মই আচৰিত হলো৷ বাহিৰত আৰু ৰৈ থকা ৰোগী নোহোৱাত এইবাৰ মই মুকলিকৈয়ে তেখেতৰ ঘৰুৱা আৰু স্কুলীয়া জীৱনৰ বিষয়ে দুই এটা প্ৰশ্ন কৰিলো৷ আমাৰ বিশ মিনিটমানৰ চমু কথোপকথনত কমেও তিনিবাৰ নিজকে ’অসমীয়া’ বুলি উল্লেখ কৰা মানুহ গৰাকীয়ে মোক যিখিনি জনালে তাৰ সাৰমৰ্ম হ’ল – –\nদেউতাকৰ এখন স্থায়ী দোকান সূত্ৰে আমগুৰিৰ প্ৰাথমিক বিদ্যালয়তে তেওঁৰ দুজনী বায়েক আৰু এজন ভায়েকৰে সকলোৰে শিক্ষা আৰম্ভ হৈছিল৷ মাকৰ স্কুলীয়া শিক্ষা তেনেকৈ নাছিল; নিজৰ ল’ৰা-ছোৱালীক বৰ্ণ-পৰিচয় কৰাব পৰাকৈ দেউতাক শিক্ষিত আছিল যদিও পুৱাৰ পৰা নিশালৈকে গোলাত ব্যস্ত থকা কাৰণে সন্তানৰ কাষত বহিবলৈ তেওঁৰ সময়ৰ অভাৱ৷ গতিকে ঘৰত ৰাজস্থানী ভাষা চলে যদিও হিন্দী আখৰ তেওঁলোকে স্কুলৰ ৫ম শ্ৰেণীতহে শিকিছিল৷ স্কুলৰ সমনীয়াৰে জ্যোতি সংগীত, ৰাভা সংগীত গোৱাৰ উপৰি চাদৰ-মেখেলা পিন্ধি বিহুনচা, হুচৰি গোৱা, গাঁৱৰ ভাওনা চোৱা আদি সকলো স্থানীয় উৎসৱ-পাৰ্বনত ভাগ লৈছিল৷ তেওঁ স্কুলীয়া শিক্ষা সাং কৰি স্থানীয় কলেজতে শিক্ষা বিষয়(Education)ত অনাৰ্চসহ স্নাতক হৈ ডিব্ৰুগড় বিশ্ববিদ্যালয়ত এম, এ কৰিলে৷ মুঠতে তেওঁৰ মতে দেউতাকৰ দোকান থকা সৰু ঠাইখনৰ কৃষিজীৱি সমাজৰে মিলি পৰা তেওঁলোকৰ সৰু পৰিয়ালটি নিজৰ অজানিতে স্বতঃস্ফূৰ্তভাবেই এটি নিৰামিষাহাৰী অসমীয়া পৰিয়ালত পৰিণত হ’ল৷ তথাপিও অসম-আন্দোলন আৰু পৰৱৰ্তী উগ্ৰবাদী অভ্যুত্থানৰ সময়ত তেওঁলোকৰ পৰিয়ালটোৱেও কিছু দুৰ্যোগ নোভোগা নহয়৷ কিন্তু তেনে দুৰ্যোগ সেইসময়ত বহু খাঁটি অসমীয়া ব্যৱসায়ীয়েও ভুগিবলগা হৈছিল৷ সেয়ে বন্ধু-বান্ধৱ আৰু শুভাকাঙ্ক্ষীয়ে ৰাজস্থান বা আন ঠাইলৈ ব্যৱসায় স্থানান্তৰৰ বাবে দিয়া প্ৰস্তাৱ দেউতাকে নাকচ কৰিছিল – – – ইয়াৰ মূলতে আছিল তেওঁলোকৰ পৰিয়ালৰ প্ৰতিজন সদস্যৰে অসীম অসম প্ৰীতি আৰু ’আমি অসমীয়া’ মনোভাৱ৷ এই ভাব তেওঁৰ অন্তৰত এনেদৰে প্ৰোথিত হৈ পৰিল যে এতিয়া শিপাৰ সন্ধানত গৈ ৰাজস্থানত এমাহ কটাবলগা হলেও দিনটোত এষাৰো অসমীয়া কথা শুনিবলৈ নাপায় তেওঁৰ অন্তৰ হাহাকাৰ কৰি উঠে৷ “সাহিত্যৰথীয়ে সঁচাই লিখিছে ছাৰ; আমাৰ অসমীয়াৰ দৰে সুৱদী মাত পৃথিৱীতে নাই! “ আৱেগিক ভাৱে কথাষাৰ কৈ তেওঁ নীৰৱ হৈ পৰিল৷ আমাৰ আলোচনা দীঘলীয়া হোৱাৰ উপৰি ইতিমধ্যে কেইবাটাও ফোনকল অহাত মানুগৰাকীৰ স্বামী কিছু অস্বস্তিত পৰা যেন লগাত – “ আপোনাৰে কথা হৈ ভাল লাগিল, আকৌ কেতিয়াবা লগ পাম “ বুলি মই মোখনি মাৰিলো৷ তেওঁৰ সৈতে আগ্ৰহৰে কথা পতাৰ বাবে ধন্যবাদ জনাই মোলৈ ফোন কৰি পুনৰ এদিন আহিব বুলি মাত লগাই পৰিয়ালটিয়ে বিদায় ল’লে৷\nএইকেইদিন মানুহগৰাকীৰ কথাবোৰেই অহৰহ মোৰ কাণত বাজি আছে৷ এৰা, এসময়ত ৰাজ্যখনৰ শিক্ষানুস্থান মানেই আছিল মাতৃভাষা মাধ্যমৰ চৰকাৰী বিদ্যালয়৷ আমিবোৰ, আমাৰ অগ্ৰজ-অনুজ সকলো এইবোৰ বিদ্যালয়তে গঢ়লোৱা নাগৰিক৷ এইবোৰ বিদ্যালয়তে শিক্ষা গ্ৰহণ কৰি অনেকে কৃতিত্বৰে ৰাজ্যিক, সৰ্বভাৰতীয় অথবা আন্তঃৰাষ্ট্ৰীয় পৰ্যায়ত আজিও সেৱা আগবঢ়াই আছে৷ কৃতিমান সকলে কিম্বা আমাৰদৰে সাধাৰণ প্ৰতিভাৰ মানুহেও মাতৃভাষা মাধ্যমত শিক্ষা গ্ৰহণ কৰাৰ কাৰণে ৰাজহুৱা সেৱা প্ৰদান কৰাত কিবা বিঘিনি হৈছে বুলি পতিয়নযোগ্য কোনো উদাহৰণ আমি পোৱা নাই৷ অথচ আশীৰ দশকৰ শেষ ভাগৰ পৰাই অসমত নগৰ-চহৰৰ পৰা আৰম্ভকৰি পৰ্যায়ক্ৰমে গাঁৱে-ভূঞে সকলোতে ব্যক্তিগত খণ্ডত ইংৰাজী মাধ্যমৰ শিক্ষানুস্থান গঢ় লৈ উঠিল আৰু ৰাইজেও আগ-পাচ নুগুনি নিজৰ সন্তানক এইবোৰ অনুষ্ঠানত ভৰ্তি কৰাত হাত উজান দিলে৷ আপাততঃ সৰ্বভাৰতীয় প্ৰতিযোগিতা সমূহত অধিক সাফল্যৰ সম্ভাৱনা, গোলকীকৰনে আনি দিয়া বিশ্বৰ বৃহৎ বৃহৎ কোম্পানী সমূহত নিযুক্তিৰ সুবিধা আদিকে ইয়াৰ কাৰণ বুলি কোৱা হ’ল যদিও চৰকাৰী শিক্ষানুস্থানৰ নিম্নমুখী শৈক্ষিক পৰিবেশহে ব্যক্তিগত শিক্ষানুস্থানৰ জনপ্ৰিয়তাৰ মুখ্য কাৰণ বুলি সময়ত প্ৰতীয়মান হ’ল৷\nশ্ৰীমতী আগ্ৰৱালে ইংৰাজী মাধ্যমৰ বিদ্যালয়ত ’অসমীয়া’ বিষয়টোক গুৰত্ব নিদিয়া বুলি কৰা অভিযোগটিও ভিত্তিহীন যেন নালাগে৷ কাৰণ Spoken English ত অত্যধিক গুৰুত্ব দি বিদ্যালয় চৌহদত ছাত্ৰ-ছাত্ৰীৰ মাজত মাতৃ-ভাষাৰ কথা-বতৰা নিষিদ্ধ কৰা বিদ্যালয়ৰ বাতৰি আমি কাকতে পত্ৰই পঢ়িবলৈ নোপোৱা নহয়৷ অত্যুৎসাহী এচাম অভিভাৱকে আক’ সন্তানক ’স্মাৰ্ট’ কৰাৰ আকাঙ্ক্ষাৰে ঘৰতো ল’ৰা-ছোৱালীৰে ইংৰাজীতহে কথা পাতে৷ এনে পৰিবেশত মাতৃভাষাৰ প্ৰতি অনীহা হোৱাৰ বাবে আমি নৱ-প্ৰজন্মক জগৰীয়া কৰিব পাৰো জানো?\nযোৱা শতিকাৰ শেষ দশকৰ পৰা গঢ় লৈ উঠা অসমীয়া মানুহৰ ’ইংৰাজী মাধ্যম’ প্ৰীতিয়ে আজি এনে এক পৰ্যায় পালেহি যে আজি চৰকাৰী অসমীয়া মাধ্যমৰ বিদ্যালয়ত তলা লগাব লগা হ’ল৷ এচামৰ মাতৃভাষা মাধ্যমলৈ অনীহা, বা চৰকাৰী বিদ্যালয়ৰ পঁয়ালগা শৈক্ষিক পৰিবেশ; যি কাৰণেই নহওক লাগে, বৰ্তমানৰ পৰিস্থিতিয়ে যে অসমীয়া ভাষালৈ দুৰ্ঘোৰ সংকট মাতিছে সেয়া সত্য৷ এই সংকট মোচনৰ বাবে চৰকাৰ আৰু জনতাই সমন্বয়ৰে কাম কৰিব লাগিব৷ শিক্ষানুস্থানৰ আন্তঃগাথনি উন্নত কৰি যোগ্যতা সম্পন্ন নিষ্ঠাৱান শিক্ষক আৰু কট-কটীয়া শৈক্ষিক-পঞ্জী আৰু অনুশাসনৰে সময়মতে পাঠদান নিশ্চিত কৰাতো চৰকাৰৰ অৱশ্য কৰ্তৱ্য৷ তেহে চৰকাৰী বিদ্যালয়ত ছাত্ৰৰ সংখ্যা বাঢ়িব৷ ব্যক্তিগত খণ্ডৰ বিদ্যালয়ত চৰকাৰী শিক্ষা- নীতিৰ শ-শতাংশই প্ৰয়োগ হব লাগিব৷ আনহাতে চৰকাৰী কাৰ্যালয়ত মাতৃভাষাৰ প্ৰচলনে ৰাইজৰ মাজত ইয়াৰ চৰ্চা নিশ্চয় বৃদ্ধি কৰিব৷ চৰকাৰলৈ অভিযোগৰ আঙুলি টোঁৱালেই ৰাইজৰ কৰ্তৱ্য শেষ নহয়৷ ব্যক্তিগত খণ্ডত ইতিমধ্যে দুই এটা মাতৃ-ভাষা মাধ্যমৰ স্কুলীয়া শিক্ষানুষ্ঠান অসমত গঢ় লৈ উঠিছে৷ স্থানীয় চৰকাৰী বিদ্যালয় আস্থাভাজন নহলে ৰাইজে এনে মানবিশিষ্ট অসমীয়া মাধ্যমৰ শিক্ষানুস্থানক অগ্ৰাধিকাৰ দিয়া উচিত৷ ইংৰাজী মাধ্যমত সন্তান পঢ়োৱা অভিভাৱক সকল সংশ্লিষ্ট স্কুলৰ মাতৃভাষা শিক্ষা সম্পৰ্কে অধিক সচেতন হোৱা প্ৰয়োজন৷\nবৰ্তমান সামাজিক মাধ্যমে আমাৰ ভাষা চৰ্চাত ভালেখিনি অৰিহণা যোগাইছে৷ নবীন-প্ৰবীন সকলোৰে উমৈহতীয়া অনেক গোটে নিৰন্তৰ মাতৃভাষাৰ শ্ৰীবৃদ্ধিৰ বাবে কাম কৰি আছে৷ নৱ-প্ৰজন্মক আকৃষ্ট কৰিবৰ বাবে সম্প্ৰতি সামাজিক মাধ্যম উত্তম পন্থা৷ বিভিন্ন কৌতুক আৰু বিভিন্ন উৎসৱ, উপলক্ষ্যৰ বাবে প্ৰস্তুত কৰা শুভেচ্ছা/ অভিনন্দন পত্ৰবোৰ যুৱক-যুৱতী সকলৰ মাজত বেচ জনপ্ৰিয় হোৱা দেখা গৈছে৷ কিন্তু আমি উদ্বেগৰে লক্ষ্য কৰিছো যে অনেক ভুল বানানৰেই এই পূৰ্ব-প্ৰস্তুত বাণীবোৰ ইজনে সিজনৰে বিনিময় কৰে৷ সেইবোৰ বিনিময়ৰ প্ৰাকক্ষণত শুধৰাই লোৱাৰ এলাহ আৰু নিস্পৃহতাই আমাৰ আইৰ মুখৰ ভাষাটিৰ বিস্তৰ ক্ষতি সাধিছে৷ সামাজিক মাধ্যমৰ অনেক অসমীয়া লেখকে ’ও’ আৰু ’উ’ ৰ ব্যৱহাৰত ভুল কৰা পৰিলক্ষিত হয়৷ লেখক সকলৰ মাতৃভাষা চৰ্চাৰ শলাগ লোৱাৰ আপাহতে এনে ভুলৰ প্ৰতি সজাগ হবলৈ আমি সকলোকে বিনম্ৰ গোহাৰি জনালো৷ লেখা একোটি প্ৰকাশ কৰাৰ আগতে মাতৃ-ভাষাৰ নামত মাথোঁন আৱেগৰে পৰিচালিত হোৱাতকৈ আমি সচেতন, অধ্যৱসায়ী আৰু কৰ্তৱ্যনিষ্ঠ হোৱা ভাল; তেহে আমি “অসমৰ সুৱদী মাত“ সুৰীয়া কৰি ৰাখিব পাৰিম – – – ৰূপকোঁৱৰৰ বংশৰ (আগ্ৰৱাল) শ্ৰীমতী আগৰৱালে সেই বিশমিনিটৰ আলাপত মোক যেন এই কথাকে সঁকীয়াই গ’ল৷ তেখেতক আন্তৰিক ধন্যবাদ জনালো৷\n← কাৰণ – অভিজিত দত্ত\nসাহস – ডিম্পল কলিতা →


দীপাৱলীৰ দিনা গুৱাহাটীত ফটকা বিক্ৰী, ব্যৱহাৰ কৰিব পাৰিবনে? উপায়ুক্তই দিলে জৰুৰী নিৰ্দেশ kamrup-dc-biswajit-pegu-issued-notice-regarding-dewali-celebration– News18 assam\nদীপাৱলীৰ দিনা গুৱাহাটীত ফটকা বিক্ৰী, ব্যৱহাৰ কৰিব পাৰিবনে? উপায়ুক্তই দিলে জৰুৰী নিৰ্দেশ\nঅসমবাসীক দীপাৱলীৰ শুভেচ্ছা জনালে মুখ্যমন্ত্ৰী সৰ্বানন্দ সোণোৱালে\nLast Updated : November 14, 2020, 09:58 IST\nআজি পোহৰৰ উত্‍সৱ দীপাৱলী। দীপাৱলীৰ দিনাই কামাখ্যা গেটত উপস্থিত হ’ল মুখ্যমন্ত্ৰী সৰ্বানন্দ সোণোৱাল। কামাখ্যা গেটত উপস্থিত হৈ মুখ্যমন্ত্ৰী সোণোৱালে ক্ৰয় কৰিলে ২৫শ টকাৰ চাকি-বন্তি। লগতে মুখ্যমন্ত্ৰী সোণোৱালে ৰাজ্যবাসীক দীপাৱলীৰ শুভেচ্ছা জনোৱাৰ লগতে সকলোকে থলুৱা শিল্পীয়ে তৈয়াৰ কৰা চাকি ক্ৰয় কৰিবলৈ আহ্বান জনায়।\nইফালে আজিৰ দিনটোত গুৱাহাটী মহানগৰীত সম্পূৰ্ণ ৰূপে বন্ধ থাকিব ফটকা বিক্ৰী আৰু ব্যৱহাৰ। কোনো লোক ফটকা বিক্ৰী অথবা ফুটাব নোৱাৰিব। এই জৰুৰী নিৰ্দেশনা জাৰি কৰিছে কামৰূপ মহানগৰ জিলাৰ উপাযুক্তই। অই সন্দৰ্ভত উপায়ুক্তগৰাকীয়ে কয় যে, ‘দীপাৱলীত ফটকা নিষিদ্ধ কৰাৰ বাবে প্ৰদূষণ নিয়ন্ত্ৰণ বৰ্ডো জাৰি কৰা নিৰ্দেশেই যথেষ্ট।\nজিলা উপাযুক্তই জাননী জাৰি কৰাৰ প্ৰযোজন নাই।’\nFirst published: November 14, 2020, 09:58 IST\nassamcm sarbananda sonowalDiwaliKampur Metro


1st Unit Test -2021 -Subject- Assamese - Class IX - Time:2Hours -Marks -45 ( Assamese and English medium both) - Gorajan Goodluck Tutor Centre\nHome Assamese class ix Unit Test 1st Unit Test -2021 -Subject- Assamese - Class IX - Time:2Hours -Marks -45 ( Assamese and English medium both)\n1st Unit Test -2021 -Subject- Assamese - Class IX - Time:2Hours -Marks -45 ( Assamese and English medium both)\nAdmin September 28, 2021 Assamese, class ix, Unit Test,\nতলৰ প্রশ্নসমূহৰ অতি চমু উত্তৰ লিখা। (যিকোনাে তিনিটা)\n(ক) শংকৰদেৱৰ সাহিত্যিক জীৱনৰ কীর্তিস্তম্ভ কি?\nউত্তৰঃ কীৰ্তনঘোষা ৷\n(খ) দধি মাথােতে যশােদাই কি গীত গাইছিল ?\nউত্তৰঃ কৃষ্ণগীত ৷\n(গ) প্রতিমাৰ খনিকৰজন কোন ?\nউত্তৰঃ চন্দ্ৰকুমাৰ আগৰৱালা ৷\n(ঘ) পৰাৎপৰ মানে কি ?\nউত্তৰঃ পৰাৎপৰ মানে শ্ৰেষ্ঠতকৈ শ্ৰেষ্ঠ বা পৰম সত্য ৷\n২. চমু উত্তৰ লিখা। (যিকোনাে দুটা)\n(ক) শংকৰদেৱ ৰচিত দুখন অঙ্কীয়া নাটৰ নাম লিখা।\nউত্তৰঃ ৰামবিজয় আৰু কালিদমন ৷\n(খ) যশােদাই কৃষ্ণক কোলাৰ পৰা নমাই থৈ ক'লৈ গৈছিল ?\nউত্তৰঃ যশােদাই কৃষ্ণক কোলাৰ পৰা নমাই থৈ গাখীৰ নমাবলৈ গৈছিল ৷\n(গ) মানৱ বন্দনা কবিতাটি কি ভাব ফুটি উঠিছে?\nউত্তৰঃ মানৱ বন্দনা কবিতাটিত মানৱ সেৱাৰ মনোভাৱ ফুটি উঠিছে ৷ মানুহৰ পাৰস্পৰিক মৰম চেনেহৰ জৰিয়তে যে এই মৰ্ত্যতেই স্বৰ্গৰ সুখ লাভ কৰিব পাৰি এই কথাও কবিতাটিত পৰিস্ফূত হৈছে ৷\n৩. তাৎপর্য ব্যাখ্যা কৰা (যিকোনাে এচোৱা)\n(ক) যাক যােগী নপাৱে ধ্যানত\nউত্তৰঃ উক্ত কবিতাফাঁকি আমাৰ পাঠ্যপুথি ''অসমীয়া সাহিত্য চয়নিকা ''ৰ অন্তৰ্গত শ্ৰীমন্ত শংকৰদৱে ৰচিত '' শিশুলীলা'' পাঠটিৰ পৰা তুলি অনা হৈছে ৷\nইয়াৰ দ্বাৰা কবিয়ে ইয়াকে প্ৰকাশ কৰিব বিচাৰিছে যে যোগীসকলে বছৰ বছৰ ধৰি কৃষ্ণক ধ্যান কৰাৰ পাছতো তেওঁক লগ নাপাই অথচ শিশু কৃষ্ণ মাকৰ ভয়ত ইফালে সিফালে পলাই থাকে ৷\nমাক যশোদাই শ্ৰীকৃষ্ণক আহাৰ খুৱাই থাকোতেই হঠাৎ চৌকাত বহাই থোৱা গাখীৰ উতলি থকা দেখি মাকে তেওঁক এৰি গাখীৰ নমাবলৈ গৈছিল ৷ কিন্তু কৃষ্ণই সেয়া খং কৰি শিকিয়াত ওলোমাই থোৱা দৈৰ কলহবোৰগুটিৰে ভাঙি লৱণুবোৰ খাইছিল আৰু যিবোৰ খাব নোৱাৰিছিল সেইবোৰ বান্দৰক দি দিছিল ৷ মাক যশোদাই এইবোৰ কাণ্ড দেখি এছাৰি লৈ শিশুকৃষ্ণক খেদি গৈছিল ৷ তেওঁ মাকৰ ভয়ত দৌৰ মাৰিছিল ৷ এইখিনিতে কবিয়ে ক'ব বিচাৰিছে যে যোগীসকলে বছৰ বছৰ ধৰি কৃষ্ণক ধ্যান তথা তপস্ব্যা কৰাৰ পাছতো তেওঁক লগ নাপাই অথচ শিশু কৃষ্ণ মাকৰ ভয়ত ইফালে সিফালে পলাই গৈছে ৷ কৃষ্ণক খেদি খেদি মাক যশোদা ভাগৰি পৰিছে আৰু এই কষ্টৰ দৃশ্য চাই শ্ৰীকৃষ্ণই ভয় দেখুৱাই নজেই ধৰিব দিছিল ৷ ইয়াৰ পৰাই কবিয়ে ক'ব বিচাৰিছে যে ভগৱানক বলেৰে পাব নোৱাৰি ৷ তেওঁক পাবলৈ হ'লে ভক্তিৰ কৰিব লাগিব ৷ যশোদাৰ ভক্তিত সন্তুষ্ট হৈ শ্ৰীকৃষ্ণই যশোদাৰ ইচ্ছা পূৰণ কৰিছিল ৷\n(খ) মানৱী জনম\nধৰম যে মৰততে।\n৪৷ তলৰ প্ৰশ্নসমূহৰ অতি চমু উত্তৰ লিখা (যিকোনাে তিনিটা)\n(ক) সত্যনাথ বৰা ৰচিত অসমীয়া ভাষাৰ ব্যাকৰণখনৰ নাম কি?\nউত্তৰঃ বহল ব্যাকৰণ ৷\n(খ) সময়ক কিহৰ লগত তুলনা কৰা হয় ?\nউত্তৰঃ নৈৰ সোঁতৰ লগত ৷\n(গ) ‘অন্ধ বিশ্বাস, কু-সংস্কাৰ পৃথিৱীৰ আটাইতকৈ গধুৰ বােজা’ -\nকথাষাৰ কোনে কৈছিল ?\n(ঘ) সময় কি গতিত ঘূৰে ?\nউত্তৰঃ বৃত্তাকাৰ গতিত ৷\n৫৷ তলৰ প্ৰশ্নসমূহৰ উত্তৰ দিয়া (যিকোনো তিনিটা)\n(ক) কোনটো শ্ৰেণীৰ মানুহৰ শত্ৰু সৰহ ?\nউত্তৰ ঃ অবাবত কেটেৰা মাত মাতি মানুহৰ মনত বেজাৰ দিয়া অযুগুত , কিন্তু নিৰ্বোধ খিংখিঙীয়া মানুহে ভৱিষ্যৎ নুগুণি কেটেৰা মাৰিহে মানুহৰ লগত কথা পাতে ৷ তেনে শ্ৰেণীৰ মানুহৰ শত্ৰু সৰহ ৷\n(খ) প্রাকৃতিক জগতৰ দুটা গতি বিধি উল্লেখ কৰা।\nউত্তৰঃ (১) বেলিফুল সূৰ্য্যৰ লগে লগে ফুলে ৷\n(২) পদুম ফুলপাহ ৰাতিপুৱা মুকলি হৈ আৰু সন্ধিয়া জাপ গৈ সূৰ্য্য উদয় হোৱা আৰু অস্ত যোৱা সময়ছোৱা দেখুৱাই দিয়ে ৷\n(গ) সময়ৰ ডাঙৰ ভাগবিলাক কি কি ?\nউত্তৰঃ যুগ, কল্প আৰু শতাব্দী ৷\n(ঘ) কুসংস্কাৰ বুলিলে কি বুজা?\n(ঙ) অনুপান কি ?\n৬. তাৎপর্য ব্যাখ্যা কৰা (যিকোনাে এটা)\n(ক) নম্রতা সজ ব্যৱহাৰৰ অনুপান।\nউত্তৰঃ নম্রতা সজ ব্যৱহাৰৰ অনুপান। উচিত অনুপানেৰে ঔষধ খালে সি বেছি গুণ দিয়ে। সেইদৰে\nসজ ব্যৱহাৰত নম্রতা মিহলালে তাৰে উপকাৰ সৰহ হয়। দম্ভালি কথা মানুহৰ কাণত কাঁড় ফুটা দিয়ে,\nসেই দেখি আনৰ লগত আলাপ-আচৰণ কৰোঁতে দম্ভালি এবি নম্র হােৱা উচিত। বহুতে ভাবে যে\nলােকৰ আগত নম্ৰ হ'লে নিজক সৰু বা লঘু কৰা হয়। এই বিশ্বাস ভুল। নম্রতা ডাঙৰ আশয়ৰ চিন;\nতাৰ পৰা আশয়ৰ উচ্চতাহে প্রকাশ পায়। নম্রতা এটা মনৰ গুণ, মিঠা মাত তাৰ ফল। মনত নম্রতাৰ\nভাব থাকিলে মুখেৰে আপােনা-আপুনি মিঠা মাত ওলায়। মনত অহঙ্কাৰ ৰাখি মুখে নম্র হলে মানুহক ছল কৰা হয় ৷ তেনেকুৱা আচৰণ অনুচিত। ব্যৱহাৰত মনে-মুখে একে হ’বলৈ সততে চেষ্টা কৰা যুগুত।\n(গ) সংস্কাৰ এক জীবন পদ্ধতি।\n৭. তলৰ প্ৰশ্নসমূহৰ উত্তৰ লিখা (যিকোনাে চাৰিটা)\n(ক) বিপৰীত শব্দ লিখা - ইতিবাচক, অভিশাপ\nইতিবাচক - নীতিবাচক\nঅভিশাপ - আশীৰ্বাদ\n(খ) বিপৰীত লিংগ বাচক শব্দ লিখা - ধােবা, তাল।\n(গ) সমার্থক শব্দ লিখা - নীৰৱতা, বিষাদ\nউত্তৰঃ নীৰৱতা - মৌনতা\nবিষাদ - দুখ\n(ঘ) ণত্ব বিধিৰ এটা নিয়ম লিখ।\nউত্তৰঃ (১) ঋ, ৰ , ষ-ৰ পাছত ণ হয় ৷ যেনে ঃ ঋ + ণ = ঋণ\n(ঙ) ষত্ব বিধিৰ এটা নিয়ম লিখা।\n(চ) বাক্য ৰচনা কৰা - উজাগৰ, বাধ্য।\nউত্তৰঃ (ক) ৰাতি উজাগৰে থকাটো স্বাস্থ্যৰ পক্ষে ক্ষতিকাৰক ৷\n(খ) বাধ্যত পৰিহে তেওঁ নিজৰ কামটো কৰিছে ৷\n৮, তলৰ প্রশ্নসমূহৰ অতি চমু উত্তৰ লিখা (যিকোনাে তিনিটা)\n(ক) আহােমসকল মূলতঃ কি জাতিৰ মানুহ ?\nউত্তৰঃ টাই জাতিৰ মানুহ ৷\n(খ) আহােমসকলৰ আদি বাসস্থান ক’ত আছিল ?\nউত্তৰঃ চীন দেশৰ দক্ষিণ পশ্চিম অঞ্চল আৰু বৰ্তমানৰ ইউনান প্ৰদেশৰ মুংমাও ৰাজ্যত ৷\n(গ) আহােমসকলৰ বর্তমান জনসংখ্যা কিমান ?\nউত্তৰঃ প্ৰায় ২৫ লাখ ৷\n(ঘ) আহােমসকলৰ এটা বিবাহ পদ্ধতিৰ নাম লিখ।\n(ঙ) শৰাইঘাটৰ যুদ্ধত মূল নেতৃত্ব কোনে লৈছিল ?\n৯, তলৰ যিকোনাে এটা প্ৰশ্নৰ উত্তৰ লিখা।\n(ক) আহােমসকলৰ দুবিধ পৰম্পৰাগত পূজাৰ নাম লিখা।\nউত্তৰঃ মে-ডাম মে-ফী আৰু চাইফা\n(খ) দুজন অসমীয়া স্বনামধন্য সাহিত্যিকৰ নাম লিখা।\n১০. তলৰ প্ৰশ্নসমূহৰ অতি চমু উত্তৰ দিয়া (যিকোনাে চাৰিটা)\n(ক) প্রাক শংকৰী যুগৰ শ্ৰেষ্ঠ কবিজন কোন?\nউত্তৰঃ মাধৱ কন্দলী ৷\n(খ) হনুমন্ত লঙ্কাদর্শন’ কাব্যাংশ ক'ৰ পৰা লােৱা হৈছে?\nউত্তৰঃ মাধৱ কন্দলীৰ সুন্দৰাকাণ্ড ৰামায়ণৰ পৰা ৷\n(গ) পৱন নন্দন কোন?\n(ঘ) কাৰ আদি আৰু অন্ত নাই।\n(ঙ) সন্মান নামৰ পাঠটি কোনখন পুথিৰ পৰা লােৱা হৈছে?\nউত্তৰঃ পাঠমালাৰ পৰা লোৱা হৈছে ৷\n(চ) হেমকোষৰ প্রণেতা কোন?\n১১, তলৰ যিকোনাে দুটা প্রশ্নৰ চমু উত্তৰ লিখা।\n(ক) হনুমন্তই কি ৰূপ ধৰি লংকা নগৰীত প্রৱেশ কৰিছিল ?\nউত্তৰঃ মেকুৰীৰ অৰ্থাৎ বিৰালৰ ৰূপ ধৰি লংকা নগৰীত প্ৰৱেশ কৰিছিল ৷\n(খ) যিকোনাে এটাৰ চমুটোকা লিখা - হনুমন্ত, বিশ্বকর্মা।\nউত্তৰঃ বিশ্বকৰ্মাঃ বিশ্বকৰ্মা দেৱতাসকলৰ বিমান আৰু অলংকাৰ নিৰ্মাণ কৰা দেৱতা হিচাপে জনা যায় ৷ শিল্পীগণৰ ভিতৰত তেওঁক শ্ৰেষ্ঠ বুলি জনা যায় ৷\n১২, তলৰ যিকোনাে এটা প্ৰশ্নৰ উত্তৰ লিখা।\n(ক) হনুমন্তই গধূলিসময়ত দেখা লংকা নগৰীৰ এটি বর্ণনা দিয়া।\n(খ) সুবেল শৃংগত বহি হনুমন্তই কি ভাৱিছিল ?\n(গ) আমি কাক কাক সন্মান কৰিব লাগে ?\n' ঈশ্বৰৰ পাছতে পিতৃ-মাতৃ আমাৰ মাননীয় ' কাৰণ তেওঁবিলাকেই আমাক জন্ম দিছে আৰু তেওঁলোকৰ পৰাই আমি এই বিচিত্ৰ সংসাৰ দেখিবলৈ পাইছোঁহক ৷ আমি কেঁচুৱা থকা অৱস্থাত যেতিয়া আমি খোজ কাঢ়িব নোৱাৰিছিলো তেতিয়া তেওঁবিলাকে আমাক অত দুখ সহি তেওঁলোকৰ কোলাত আমাক তুলিছিল ৷ আমি নাখালে তেওঁবিলাকে তেওঁবিলাকৰ আহাৰত ৰুচি নহৈছিল ৷ আমি গাত দুখ পালে বা নৰিয়া পৰিলে শোকত তেওঁবিলাকে আমাৰ বেমাৰ ভাল হবৰ নিমিত্তে যত্ন কৰিছিল আনকি আমাৰ কুশলৰ কাৰণে প্ৰাণকে উচৰ্গিছিল ৷ আমি অলপ ডাঙৰ হলে সিবিলাকে আমাক প্ৰাথমিক জ্ঞান-বিদ্যা দি ভাল মানুহ হবৰ বাবে নেৰা নেপেৰা চেষ্টা অব্যাহত ৰাখিছিল ৷ এতিয়াও আমি ধনী , মানী ,যশস্বী হ'লে সিবিলাকৰ আনন্দৰ সীমা নাথাকে আৰু সেই পিতৃ-মাতৃৰ মুখ মলিন আৰু চকু লোতকেৰে পূৰ হয় যেতিয়া দুৰ্যশ বা দুৰ্ভাগ্যৰ কথা শুনে ৷ গতিকে আমি সদায় তেওঁলোকৰ আজ্ঞা মানিব আৰু সিবিলাকৰ সন্মান কৰিব লাগে ৷ তেওঁবিলাকৰ বুঢ়া কালত আমাৰ শক্তি অনুসাৰে সেৱা কৰা আৰু পোহ্পাল দি তেওঁবিলাকক সুখেৰে ৰখাটোও আমাৰ কৰ্তব্য ৷\n১৪ তেলৰ যিকোনাে দুটা শব্দৰ আধুনিক অসমীয়া ৰূপ লিখা।\nকলেৱৰ, গুৱা, তহিতে, দুতী।\nউত্তৰঃ কলেৱৰ - শৰীৰ , তহিতে - তাত\nTags # Assamese # class ix # Unit Test\nTags: Assamese, class ix, Unit Test\nUnknown 28 September 2021 at 14:27\nHello Please give me Assamese paper


বংগ বিভাজন (১৯০৫ -১৯১১) আৰু স্বদেশী আন্দোলন - দশম শ্ৰেণী - সমাজ বিজ্ঞান - ইতিহাস - SEBA - Gorajan Goodluck Tutor Centre\nHome Class 10 class x HSLC SEBA social science সমাজ বিজ্ঞান বংগ বিভাজন (১৯০৫ -১৯১১) আৰু স্বদেশী আন্দোলন - দশম শ্ৰেণী - সমাজ বিজ্ঞান - ইতিহাস - SEBA\nবংগ বিভাজন (১৯০৫ -১৯১১) আৰু স্বদেশী আন্দোলন\nঅতি চমু উত্তৰৰ প্ৰশ্ন ঃ\n১/ বংগবিভাজন কোনগৰাকী ভাইচৰয়ৰ শাসনকালত সংঘটিত হৈছিল ?\nউত্তৰঃ ভায়চৰয় লৰ্ড নেথানিয়েল কাৰ্জনৰ শাসনকালত ৷\n২/ ১৯০৫ খ্ৰীষ্টাব্দৰ কোন তাৰিখে বংগ বিভাজন কাৰ্যকৰী হৈছিল ?\nউত্তৰঃ ১৬ অক্টোবৰ তাৰিখে ৷\n৩/ বিদেশী পণ্য বৰ্জনৰ প্ৰস্তাৱ কোনখন সভাত গ্ৰহণ কৰা হৈছিল ?\nউত্তৰঃ দিনাজপুৰৰ মহাৰাজৰ পৌৰোহিত্যত অনুষ্ঠিত দ্বিতীয়খন সভাত ৷\n৪/ স্বদেশী আন্দোলনৰ সময়ছোৱাত 'যুগান্তৰ' নামৰ সংবাদখন সম্পাদনা কোনে কৰিছিল ?\nউত্তৰঃ ভূপেন্দ্ৰনাথ দত্ত ৷\n৫/ বংগদেশত 'জাতীয় শিক্ষা পৰিষদ ' নামৰ অনুষ্ঠানটো কেতিয়া গঠন হৈছিল ?\nউত্তৰঃ ১৯০৬ চনৰ ১১ মাৰ্চত ৷\n৬/ 'বেংগল কেমিকেলছ ' নামৰ উদ্যোগ প্ৰতিষ্ঠানটোৰ প্ৰধান উদ্যোক্তা কোন আছিল ?\nউত্তৰঃ আচাৰ্য প্ৰফুল্ল ৰায় ৷\n৭/ কাৰ পৌৰোহিত্যত অনুষ্ঠিত জাতীয় কংগ্ৰেছৰ অধিৱেশনে ভাৰতীয়ৰ বাবে 'স্বৰাজ ' বিচাৰি প্ৰস্তাৱ গ্ৰহণ কৰিছিল ?\nউত্তৰঃ আৰ চি দত্তৰ ৷\n৮/ বংগদেশৰ একত্ৰিকৰণ কেতিয়া হৈছিল ?\nউত্তৰঃ ১৯১১ চনত ৷\n১/ বংগবিভাজনে সৃষ্টি কৰা ' পূৰ্ববংগ আৰু অসম ' নামৰ প্ৰদেশখনৰ সৈতে সংলগ্ন হোৱা বংগদেশৰ প্ৰধান তিনিটা ভৌগলিক সংমণ্ডল উল্লেখ কৰা ৷\nউত্তৰঃ (ক) ঢাকা (খ) চট্ৰ'গ্ৰাম (গ) ৰাজশাহী\n২/ বংগ বিভাজনৰ অন্তৰ্নিহিত উদ্দেশ্য কি আছিল চমুকৈ লিখা ৷\nউত্তৰঃ ১৯০৩ খ্রীষ্টাব্দত এন্দ্র ফ্ৰেজাৰ বংগ প্ৰদেশৰ লেফটেনেন্ট গৱৰ্ণৰৰ পদত অধিষ্ঠিত হােৱাৰ পিছত ভাইচৰয় লর্ড কার্জনে তেওঁক প্রাদেশিক সীমান্ত পুনৰ গঠনৰ উদ্দেশ্যে এটা পৰিকল্পনা যুগুত কৰিবলৈ নির্দেশ দিছিল। এ ফ্রেজাৰে তেতিয়া পূর্বতে উইলিয়াম ই ৱাৰ্ডে (William E. Ward) আগবঢ়োৱা পৰামৰ্শটোৰ সামান্যতম ৰদবদল কৰি বংগ বিভাজনৰ আঁচনি এখন যুগুত কৰিছিল। তেওঁ বংগ প্রদেশৰ পৰা ঢাকা, চট্টগ্রাম আৰু ৰাজশাহী সংমণ্ডলক কাটি আনি (সৰ্বমুঠ ১৫খন জিলাৰ ভূ-খণ্ড) চুবুৰীয়া অসমৰ লগত সংলগ্ন কৰি বংগ বিভাজনৰ আঁচনিখন তৈয়াৰ কৰিছিল।— এই তিনিটা সংমণ্ডলৰ সৰ্বমুঠ ১,০৬,৫৪০ বর্গমাইল ভূখণ্ড বংগদেশৰ পৰা কাটি আনি চুবুৰীয়া অসমৰ লগত\nসংলগ্ন কৰি পূৰ্ববংগ আৰু অসম’ নাম দি এখন বেলেগ প্রদেশ গঠন কৰে। এই নতুন প্রদেশখনৰ ৰাজধানী পতা হয় ঢাকাত। আনহাতে বংগদেশৰ পশ্চিম খণ্ডৰ সৈতে বিহাৰ, উৰিষ্যা আৰু ছােটনাগপুৰক লগ লগাই কলিকতাক ৰাজধানী কৰি আন এখন প্রদেশ গঠন কৰা হয়।\nলর্ড কার্জনে শাসনৰ সুবিধার্থে বংগ প্রদেশৰ আয়তন সৰু আৰু প্রয়ােজনৰ খাতিৰত অসমৰ ভৌগােলিক আয়তন বৃদ্ধি কৰাৰ যুক্তি দাঙি ধৰিছিল যদিও এই আঁচনিৰ অন্তৰালত দুৰভিসন্ধিহে অতি ফটফটীয়াকৈ প্ৰকাশ পাইছিল। কাৰণ হিন্দু নেতৃত্বত পৰিচালিত হিন্দুমুছলমান কৃষক আৰু শ্ৰমিকৰ অখণ্ড বংগবাসীৰ ৰূপটো ইংৰাজ শাসকৰ বাবে এটা চিন্তাৰ কাৰণ হৈ পৰিছিল। ভাৰত সচিব হাবার্ট ৰিজলীয়ে কার্জনলৈ লিখা চিঠিত প্রকাশ পাইছিল— “ঐক্যবদ্ধ বংগ এটা বৃহৎ শক্তি, দ্বিখণ্ডিতকৰণেৰে বৃহৎ বংগশক্তিক ভাঙি ছিঙি চূৰ্মাৰ কৰিব।” গতিকে বংগভংগৰ অন্তর্নিহিত উদ্দেশ্য আছিল হিন্দু-মুছলমানৰ মাজত একতা ভাঙি দিয়া। উদ্দেশ্য সিদ্ধিৰ বাবে প্রয়ােজন হৈছিল সাম্প্রদায়িক মনােভাব\nবিস্তাৰ ঘটোৱা।বংগ ভংগ আঁচনিৰ যােগেদি ভাৰতীয় জাতীয়তাবাদৰ প্রাণকেন্দ্র বংগ প্রদেশক দ্বিখণ্ডিত কৰি হিন্দু বঙালী আৰু বুদ্ধিজীৱীসকলক দুয়ােখন প্রদেশতে সংখ্যালঘুত পৰিণত কৰিব বিচাৰিছিল। কার্জনৰ উদ্দেশ্য আছিল ব্রিটিছ সাম্রাজ্যবাদক শক্তিশালী ৰূপত গঢ়ি তােলা। এই উদ্দেশ্য আগত ৰাখি বংগ বিভাজনৰ যােগেদি ৰাজনৈতিক চেতনাসম্পন্ন হিন্দু বঙালীসকলক পংগু কৰি জাতীয়তাবাদ বিকাশৰ পথত হেঙাৰ দিব বিচাৰিছিল। এই আঁচনিৰ যােগেদি তেওঁ ৰাজনৈতিক দিশত অনগ্রসৰ মুছলমানসকলক ইংৰাজ শাসনৰ প্রতি অনুগত কৰিব বিচাৰিছিল আৰু আনহাতেদি ভাৰতীয় সমাজত সাম্প্রদায়িকতাৰ বিহগুটি সিঁচি দিয়াৰ পৰিকল্পনা হাতত লৈছিল। একে সময়তে তেওঁ ইংৰাজবিদ্বেষী চৰমপন্থীসকলক দমন কৰাৰ বাবে বংগ ভংগক এপাত অস্ত্র হিচাপে বাছি লৈছিল।\n১৯০৫ খ্রীষ্টাব্দৰ ২ ফেব্ৰুৱাৰিত লর্ড কার্জনে বংগ ভংগৰ প্ৰস্তাৱটো অনুমােদনৰ কাৰণে লণ্ডনস্থিত ভাৰত সচিবলৈ প্ৰেৰণ কৰে। ৯ জুন তাৰিখে ভাৰত সচিব জন ব্রডৰিকে (John Brodric) তাৰ বাৰ্তাৰ যােগেদি বংগ ভংগৰ প্ৰস্তাৱত অনুমােদন জনােৱাৰ পিছত ১৯ জুলাইত (১৯০৫) ভাৰত-ব্রিটিছ চৰকাৰে বংগ ভংগৰ পৰিকল্পনাটো প্ৰকাশ কৰিছিল। ১ ছেপ্টেম্বৰত (১৯০৫) পৰিকল্পনাটো চৰকাৰীভাৱে প্ৰকাশ কৰি ১৬ অক্টোবৰ তাৰিখে এখন অধ্যাদেশৰ জৰিয়তে লৰ্ড কাৰ্জনে বংগ দেশক দ্বিখণ্ডিত কৰিছিল ।\n৩/বংগবিভাজনবিৰোধী আন্দোলনে ' স্বদেশী আন্দোলন ' নাম কিয় পাইছিল ?\nউত্তৰঃ ইয়াক স্বদেশী আন্দোলন আখ্যা দিয়াৰ মূল কাৰণ আছিলআন্দোলনকাৰীসকলে বিদেশী বস্তু বর্জন আৰু স্বদেশী বস্তু গ্রহণৰ ওপৰত জোৰ দিছিল। এই আন্দোলনৰ মূল কাৰ্য্যসূচী আছিল তিনিটা স্বদেশী, বয়কট আৰু জাতীয় শিক্ষা। স্বদেশীৰ মাধ্যমত আন্দোলনকাৰীসকলে দেশীয় সামগ্রী ব্যৱহাৰৰ ওপৰত জোৰ দিয়াৰ লগতে আত্মনিৰ্ভৰশীলতাৰ ওপৰত গুৰুত্ব দিছিল। বিদেশী পণ্যৰ দোকানত পিকেটিং আৰু বয়কট আৰু জাতীয় শিক্ষা ব্যৱস্থায়েই আছিল, স্বদেশী আন্দোলনৰ অন্যতম কাৰ্যসূচী।\nব্রিটিছ সাম্রাজ্যবাদক শক্তিশালী ৰূপত গঢ়ি তােলাৰ বাবে ৰাজনৈতিক স্বার্থ পূৰণৰ হেতুকে লর্ড কার্জনে ১৯০৫ চনৰ ১৬ অক্টোবৰ তাৰিখে এখন অধ্যাদেশৰ জৰিয়তে বংগদেশক দ্বিখণ্ডিত কৰিছিল। এইটো কার্যকৰী হােৱাত সমগ্র বংগদেশতে এক প্রৱল আন্দোলৰ সূত্রপাত হয়। বাল গংগাধৰ তিলক, লালা লাজপত ৰায়, বিপিন চন্দ্র পাল, সুৰেন্দ্ৰনাথ বেনাৰ্জী, ঋষি অৰবিন্দ ঘােষ আদি নেতাসকলৰ নেতৃত্বত বংগ-ভংগ আন্দোল এক সর্বভাৰতীয় আন্দোলনলৈ ৰূপান্তৰিত হয়। জাতি-বর্ণ নির্বিশেষে কলাে মানুহেই এই আন্দোলনত জঁপিয়াই পৰিছিল। বংগত আৰম্ভ হােৱা স্বদেশী আন্দোলনক কংগ্ৰেছে সমর্থন দিয়াত কংগ্ৰেছৰ নেতৃত্বত ই সৰ্বভাৰতীয় মৰ্যদা লাভ কৰিছিল ।\n৪/ স্বদেশী আন্দোলনে জাতীয় শিক্ষালৈ আগবঢ়োৱা বৰঙণিৰ বিষয়ে আলোচনা কৰা ৷\nউত্তৰঃ স্বদেশী আন্দোলন কেৱল বিদেশী পণ্য বর্জনৰ মাজতে সীমাবদ্ধ থকা নাছিল। বংগদেশৰ প্রচলিত শিক্ষা ব্যৱস্থাটোৰ ওপৰতাে ইয়াৰ প্ৰভাৱ পৰিছিল। ছাত্ৰসকলৰ মাজত দেখা দিয়া আন্দোলনৰ প্রৱণতাৰ প্রতি লক্ষ্য ৰাখি বংগ প্রদেশ চৰকাৰৰ মুখ্য সচিব আৰডব্লিউ কালাইলে (R W Carlyle) এখন জাননী জাৰি কৰি (১০ অক্টোবৰ, ১৯০৫) ছাত্ৰসকলক আন্দোলনত ভাগ নল’বলৈ সকীয়াই দিছিল। এই জাননীৰ বিৰুদ্ধে সমগ্র বংগদেশত প্রতিবাদৰ জোৱাৰ উঠিছিল। ছাত্ৰসকলে কার্লাইলৰ জাননীৰ বিৰুদ্ধে প্রতিবাদ কৰি শ্ৰেণীকোঠা ত্যাগ কৰিছিল। ৰবীন্দ্রনাথ ঠাকুৰৰ সভাপতিত্বত কলিকতাৰ পটলডাঙা মল্লিকবাৰীত অনুষ্ঠিত বিশাল ছাত্রসভাত (৪ নৱেম্বৰ, ১৯০৫) এন্টি-চার্কুলাৰ ছ'চাইটী’(Anti-Circular Society) গঠন কৰি চৰকাৰৰ আদেশ অমান্য কৰাৰ সিদ্ধান্ত গ্রহণ কৰিছিল। এয়া আছিল চৰকাৰৰ নির্দেশ অমান্য কৰাৰ প্ৰথমটো ঘটনা। বিপিনচন্দ্র পাল, ৰবীন্দ্রনাথ ঠাকুৰ, আব্দুল ৰছুল প্রমুখ্যে নেতাসকলে ছাত্র সমাজক চৰকাৰী শিক্ষানুষ্ঠান ত্যাগ কৰিবলৈ আহ্বান জনাইছিল। একে সময়তে সতীশচন্দ্র মুখােপাধ্যায় (১৮৬৫-১৯৪৮) সম্পাদিত ‘দি ডন’ (The Dawn) পত্রিকাই কলিকতা\nবিশ্ববিদ্যালয়ক গােলামখানা হিচাপে অভিহিত কৰি ছাত্ৰসকলক সেই গােলামখানা ত্যাগ কৰি জাতীয় শিক্ষা গ্রহণ কৰিবলৈ আহ্বান জনাইছিল। সতীশচন্দ্র মুখােপাধ্যায়ে ৰবীন্দ্রনাথ ঠাকুৰ আৰু চাদাস বন্দ্যোপাধ্যায়ৰ (১৮৪৪-১৯১৮) সহযােগত ‘ডন ছ'চাইটি’ (Dawn Society) নামৰ এটা জাতীয় অনুষ্ঠান গঢ় দি ছাত্র মহলৰ মাজত দেশাত্মবােধ জাগ্রত কৰাত ব্ৰতী হৈছিল। এই ছ'চাইটিয়ে কার্জনৰ বিশ্ববিদ্যালয় আইন (১৯০৪), কার্লাইল জাননীৰ (১৯০৫) সম্পূর্ণ বিৰুদ্ধাচৰণ কৰি জাতীয় শিক্ষা সক্রিয় ৰূপত গঢ়ি তােলাৰ আন্দোলন আৰম্ভ কৰিছিল। ৫ আগষ্ট তাৰিখে (১৯০৫) ৰবীন্দ্রনাথ ঠাকুৰে কলিকতাৰ এখন জনসভাত জাতীয় শিক্ষাৰ প্রয়ােজনীয়তা সম্পর্কে জ্ঞানগর্ভ বক্তৃতা দিছিল। পিছদিনা (৬ আগষ্ট) বিশাল জনতাৰ উপস্থিতিত তেওঁ ‘বংগ জাতীয় বিদ্যালয়’ নামৰ জাতীয়\nশিক্ষানুষ্ঠানটো প্রতিষ্ঠা কৰে। ৮ নৱেম্বৰত (১৯০৫) ৰংপুৰত দ্বিতীয়খন জাতীয় বিদ্যালয় স্থাপন হয়। চৰকাৰী বিদ্যালয় ত্যাগ কৰা ছাত্ৰৰ সংখ্যা ক্রমাৎ বৃদ্ধি পােৱাত বংগদেশৰ কেইবাখনাে ঠাইত জাতীয় বিদ্যালয় গঢ়ি উঠিছিল। ৰাসবিহাৰী বসুৰ (১৮৪৫-১৯২১) অধ্যক্ষতাত কলিকতাৰ টাউন হলত ১১ মার্চ (১৯০৬) তাৰিখে অনুষ্ঠিত সভাত ‘জাতীয় শিক্ষা পৰিষদ’ নামৰ জাতীয় শিক্ষাৰ শীৰ্য অনুষ্ঠানটো গঠন হয়। ১৫ আগষ্ট তাৰিখে (১৯০৬) বংগ জাতীয় মহাবিদ্যালয় স্থাপন হয়। অৰবিন্দ ঘােষে মহাবিদ্যালয়ৰ অধ্যক্ষ পদ অলংকৃত কৰিছিল। একেটা বছৰতে (১২ ডিচেম্বৰত) বংগ জাতীয় মহাবিদ্যালয়ক\nজাতীয় বিশ্ববিদ্যালয়লৈ উন্নীত কৰা হয়। স্বদেশী আন্দোলনৰ সময়খিনিত সৰ্বমুঠ ৬২খন মাধ্যমিক আৰু ৩,০০০খন প্রাথমিক জাতীয় বিদ্যালয় গঢ়ি উঠে, খ্যাতনামা বেৰিষ্টাৰ তাৰকনাথ পালিতৰ (অসমৰ প্ৰথমগৰাকী আই চি এছ আনন্দৰাম বৰুৱাৰ অন্তৰংগ বন্ধু ) অর্থসাহায্যত বেংগল টেকনিকেল ইনষ্টিটিউট (Bengal Technical Institute) নামৰ শিক্ষানুষ্ঠানটো গঢ়ি উঠিছিল। পিছলৈ উক্ত\nঅনুষ্ঠানটোৱে যাদৱপুৰ বিশ্ববিদ্যালয় নামেৰে আত্মপ্রকাশ কৰিছিল। জাতীয় বিশ্ববিদ্যালয়ৰ আৰ্হিত পাটনাত ‘বিহাৰ বিদ্যাপীঠ’, মহাৰাষ্ট্ৰত সমৰ্থ বিদ্যালয়, আৰু গুজৰাটত গুজৰাট বিদ্যালয় প্রতিষ্ঠা কৰা হৈছিল।\n৫/ স্বদেশী আন্দোলনৰ সময়ছোৱাত বংগদেশৰ জাতীয় শিল্পৰ বিকাশ কেনেদৰে হৈছিল ?\nউত্তৰঃ স্বদেশী আন্দোলনৰ পটভূমিত আত্মশক্তি বিকাশৰ মানসিকতাই বংগদেশত জাতীয় শিল্প-কাৰখানা গঢ়ি তােলাৰ অনুকূল পৰিৱেশ সৃষ্টি কৰিছিল। স্বদেশী পণ্যৰ চাহিদা বৃদ্ধি হােৱাৰ পৰিপ্ৰেক্ষিতত বিভিন্ন কুটিৰ শিল্প আৰু কেইবাটাও ডাঙৰ শিল্প প্রতিষ্ঠান গঢ়ি উঠিছিল। সূতা কটা কল, ক্ষুদ্র আৰু মজলীয়া তাত-শাল উদ্যোগ, সৰিয়হৰ তেল, চাবােন, চেনি, জুইশলা, বিস্কুট আদিৰ কাৰখানা গঢ়ি উঠিছিল। ইয়াৰ লগতে গঢ়ি উঠিছিল জাতীয় বেংক আৰু স্বদেশী বীমা কোম্পানী। ৰবীন্দ্রনাথ ঠাকুৰে প্রতিষ্ঠা কৰা স্বদেশী ভাণ্ডাৰ (১৮৯৭), স্বদেশী আন্দোলনৰ ফলস্বৰূপে এটা জাকতজিলিকা বস্ত্র প্রতিষ্ঠানত পৰিণত হৈছিল। স্বদেশী আন্দোলনৰ ভৰপক সময়ত যােগেশচন্দ্র চৌধুৰী আৰু কৃষ্ণবিহাৰী সেনৰ প্রচেষ্টাত কলিকতাৰ বউবজাৰত ইণ্ডিয়ান ষ্টোৰ্ছ' (১৯০৫) নামৰ প্রতিষ্ঠানটো গঢ়ি উঠিছিল। সকলাে প্ৰকাৰৰ স্বদেশী সামগ্রী এই প্রতিষ্ঠানত বিক্ৰী কৰা হৈছিল। ঠাকুৰ পৰিয়ালৰ কন্যা সৰলা দেৱীয়ে কৰ্ণৱালিছ ষ্ট্রীটত (বর্তমান বিধান সৰণী) লক্ষী ভাণ্ডাৰ’ (১৯০৩) প্রতিষ্ঠা কৰিছিল। আব্দুল হালিম গজনবিয়ে লাল বজাৰত প্ৰতিষ্ঠা কৰিছিল ইউনাইটেড বেংগল ষ্টোৰ্ছ' (১৯০৬)। বংগবাসীৰ মনত আত্মশক্তি আৰু আত্মনির্ভশীলতাৰ বাতাৱৰণ গঢ়ি তােলাৰ অর্থে জগদীশচন্দ্র বসু, প্রফুল্ল চন্দ্ৰ ৰায়, নীলৰতন চৰকাৰ আদি অসাধাৰণ ব্যক্তিয়ে বংগদেশত বৃহৎ উদ্যোগ গঢ়ি তােলাৰ চিন্তা কৰিছিল। নীলৰতন চৰকাৰৰ উদ্যোগত বংগলক্ষী কটন মিল’ (১ আগষ্ট, ১৯০৬) আৰু আচার্য প্রফুল্ল ৰায়ে ‘বেংগল কেমিকেলছ নামৰ উদ্যোগ প্রতিষ্ঠানটো মুকলি (২৫ জুলাই, ১৯০৬) কৰিছিল। জামছেদজী টাটাই বিখ্যাত লৌহ শিল্প কাৰখানা (১৯০৭) গঢ়ি তুলিছিল। বৰ্জনৰ ফলত বিদেশী আমদানিকৃত পণ্যৰ পৰিমাণ ভাৰতবৰ্ষত উল্লেখনীয়ভাৱে হ্রাস পাইছিল। বংগদেশৰ ৰাজনৈতিক আন্দোলনক কেন্দ্ৰ কৰি ভাৰতবৰ্ষৰ বিভিন্ন প্রদেশত আধুনিক শিল্প উদ্যোগৰ বুনিয়াদ গঢ়ি উঠিছিল। ১৯০৫ খ্রীষ্টাব্দৰ ১৭ ডিচেম্বৰ তাৰিখে আৰ চি দত্তৰ পৌৰােহিত্যত বাৰাণসীত অনুষ্ঠিত প্রথম ভাৰতীয় উদ্যোগ সন্মিলন’ত স্বদেশী উদ্যোগসমূহৰ প্ৰচুৰ সম্ভাৱনীয়তা সম্পর্কে দেশবাসীক সজাগ কৰি তুলিছিল। এই সন্মিলনৰ\nযােগেদি বহুতাে দেশীয় শিল্পৰ পুনৰুজ্জীৱন সম্ভৱ হৈ উঠিছিল। এক কথাত ভাৰতবৰ্ষৰ ব্যৱসায় আৰু শিল্পৰ ক্ষেত্ৰত স্বদেশী আন্দোলনে এটা নতুন যুগৰ সূচনা কৰিছিল।\n৬/ স্বদেশী আন্দোলন দমন কৰাৰ উদ্দেশ্যে ব্ৰিটিছ চৰকাৰে কি কি আন্দোলনবিৰোধী কাৰ্যসূচী গ্ৰহণ কৰিছিল ?\nউত্তৰঃ স্বদেশী আন্দোলনৰ বিৰুদ্ধে ব্রিটিছ চৰকাৰে সাম্রাজ্যবাদ অক্ষু ৰখাৰ স্বাৰ্থত ইংৰাজ শাসকে ধর্ম, জাতি, ভাষা, অঞ্চল আদিৰ ভিত্তিতভাৰতবাসীৰ মাজত বিভেদ অনাৰ চেষ্টা চলাইছিল। ব্রিটিছ চৰকাৰে।মুছলমান সকলৰ মনত এই ভাৱ জগাই তুলিছিল যে বংগ ভংগৰ জৰিয়তে তেওঁলােক অতি লাভান্বিত হব। ঢাকাৰ নবাব ছলিমউল্লা খানৰ যােগেনি। পূর্ব বংগৰ মুছলমানীসকলৰ ওচৰ চপাই অনাৰ প্রচেষ্টা হাতত লৈছিল।\n৭/ স্বদেশী আন্দোলনৰ তিনিটা ফলাফল উল্লেখ কৰা ৷\nউত্তৰঃ (ক) জাতীয় সাহিত্যঃ\nস্বদেশানুভূতিৰ জোৱাৰে সাহিত্য সৃষ্টিত বিশেষ অৰিহণা যােগাইছিল। স্বদেশী আন্দোলনৰ পটভূমিত প্রকাশিত হৈছিল বিভিন্ন সংবাদপত্র, আলােচনী, গ্রন্থ আৰু গীত, নাটক, প্রবন্ধ ইত্যাদি।\n(খ) জাতীয় শিক্ষাঃ\nছাত্ৰ সকলক বংগ প্ৰদেশৰ চৰকাৰৰ মুখ্য সচিবে আন্দোলনত ভাগ ল'বলৈ বাধা প্ৰদান কৰিছিল। যাৰ ফলত ছাত্ৰ সকল প্ৰতিবাদী হৈ উঠিছিল ।\n(গ) স্বদেশী আন্দোলনত মহিলাৰ ভূমিকাঃ\nসকলাে ধৰণৰ সামাজিক বাধা অতিক্রম কৰি বংগদেশৰ মধ্যবিত্ত নগৰীয়া নাৰী সমাজে পুৰুষৰ লগত সমানে সমানে স্বদেশী আন্দোলনত অংশগ্ৰহণ কৰিছিল।\n৮/স্বদেশী আন্দোলনৰ তিনিটা অৱদান লিখা ৷\nউত্তৰঃ ১। স্বদেশী আন্দোলনে ভাৰতবাসীক গণ-আন্দোলন সম্পর্কে এটা ৰাজনৈতিক শিক্ষা দি যাবলৈ সক্ষম হৈছিল। দেশৰ বেছিভাগ মানুহেই আন্দোলনত সমৱেত হলে যে গণ-আন্দোলনত জয়যুক্ত হােৱাটো সুনিশ্চিত, সেই কথা ভাৰতীয়ই স্বদেশী আন্দোলনৰ যােগেদি আয়ত্ত কৰিব পাৰিছিল।\n২৷ ভাৰতীয় জাতীয় কংগ্ৰেছে আৰম্ভণিৰে পৰা আবেদন-নিবেদনৰ মাজেৰে সহনশীল চিন্তাত বিশ্বাস ৰাখি ব্রিটিছ চৰকাৰৰ ওচৰত ভাৰতীয়ৰ উন্নতি আশা কৰিছিল। বংগ ভংগক কেন্দ্ৰ কৰি জাতীয় কংগ্ৰেছৰ চিন্তা-কর্মত পৰিৱৰ্তনৰ সূচনা হৈছিল। ‘একমাত্র গণ-সংগ্ৰামৰ যােগেদিহে ভাৰতীয়ৰ উন্নতি সম্ভৱ’— এই ভাবনা স্বদেশী আন্দোলনে জাতীয় কংগ্ৰেছক প্ৰদান কৰিছিল ৷\n৩৷স্বদেশী আন্দোলনৰ মাজেৰে ভাৰতবৰ্ষত সশস্ত্ৰ বিপ্লৱৰ সূচনা হৈছিল ৷ আগ্নেয়স্ত্ৰৰে বিপ্লৱৰ পথ অনুসৰণ কৰি দেশক স্বাধীন কৰাৰ প্ৰৱণতা এচাম আন্দোলনকাৰীৰ মাজত গঢ়ি উঠিছিল ৷\n১/ কবিগুৰু ৰবীন্দ্ৰনাথ ঠাকুৰ\n২/ মাৰ্গাৰেট এলিজাবেথ নবোল ( ভগিনী নিবেদিতা )\n৩/ নবাব ছলিমউল্লা\n১/ কবিগুৰু ৰবীন্দ্ৰনাথ ঠাকুৰঃ\nকবিগুৰু ৰবীন্দ্রনাথ ঠাকুৰ ও স্বদেশী আন্দোলনৰ পৰিকল্পনা হাতত লােৱা অন্যতম নেতা হৈছে কবিগুৰু ৰবীন্দ্রনাথ ঠাকুৰ। বংগসকলৰ বিৰুদ্ধে ব্রিটিছ চৰকাৰে যি বংগ বিভাজনৰ ব্যৱস্থা কৰিছিল সেই ব্যৱস্থাৰ কূটিল চক্ৰান্তৰ কথা কবিগুৰু ৰবীন্দ্রনাথ ঠাকুৰ তথা তেওঁলােকৰ আন সহযােগীসকলে\nবুজি পাইছিল আৰু সেই কাৰণে এই বিভাজনৰ বিৰুদ্ধে জনতাক জাগ্রতকৰাইছিল। কবিগুৰু ৰবীন্দ্রনাথ ঠাকুৰৰ এক ৰচিত সংগীতে জনসাধাৰণৰ মাজত একতাৰ বান্ধোন গঢ়ি তুলিছিল। সেই গীত আছিল এনে ধৰণৰ ‘বাঙালিৰ প্রাণ, বাঙালিৰ মন, এক হওক হে ভগৱান. যি গীতটিৰ জৰিয়তে\nহিন্দু-মুছলমানৰ মাজত ভাতৃত্ববােধ, যুগমীয়া সম্প্রীতিৰ একতাৰ বান্ধোন সুদৃঢ় কৰাৰ বাবে পথচাৰীক ৰাখী পিন্ধাইছিল।\n২/ মাৰ্গাৰেট এলিজাবেথ নবোল ( ভগিনী নিবেদিতা):\nমার্গাৰেট এলিজাবেথ নবােল (ভগিনী নিবেদিতা): মার্গাৰেট এলিজাবেথ নবােলৰ জন্ম হৈছি আয়াৰলেণ্ডত। ১৮৬৪ চনত তেওঁৰ জন্ম হৈছিল আৰু মৃত্যু হৈছিল ১৯১১ চনত। তেওঁ মহিলাসকলক জাগৰণ সৃষ্টিৰ বাবে যথেষ্ট বৰঙণি যােগাইছিল। সমাজৰ সকলাে শ্ৰেণীৰ যুৱক-যুৱতীৰ মাজত জনজাগৰণৰ ভাৱ জগাই তুলিবৰ বাবে যথেষ্ট সহায় কৰিছিল। এইগৰাকী মহীয়সী মার্গাৰেট এলিজাবেথ নবােলৰ অন্য এক নাম আছিল ভগিনী নিবেদিতা। তেওঁ ‘অমৃত বাজাৰ পত্রিকা’ আৰু “দি ষ্টেটমেন’ কাকতত প্ৰৱন্ধৰ যােগেদি ভাৰতবাসীৰ মনত লর্ড কার্জনৰ ভাৰত বিৰােধী মনােভাৱ\nজগাই তুলিছিল। তেওঁ কলিকতাত থকা সেই সময়ৰ ইয়ংমেছ হিন্দু উইনিয়ন, বিবেকানন্দ ছ'চাইটি, ডন ছ'চাইটিৰ সৈতে প্রত্যক্ষভাৱে জড়িত হৈ দেশীয় শিল্পৰ ওপৰত নিৰ্ভৰশীল হ'বলৈ সকলােকে আহ্বান জনাইছিল।\n৩/ নবাব ছলিমউল্লাঃ\nঅম্বিকাগিৰি ৰায়চৌধুৰীয়ে বংগ ভংগ বিৰুদ্ধে অসমবাসীৰ মাজত প্ৰচাৰ চলাইছিল। অম্বিকাগিৰি ৰায়চৌধুৰীৰ জন্ম হৈছিল ১৮৮৫ চনত আৰু মৃত্যু হৈছিল ১৯৬৭ চনত। বন্দিনী ভাৰত’ নামৰ\nএখন বিদ্রোহাত্মক নাটক তেওঁ ৰচনা কৰিছিল। ইয়াৰ উপৰিও অম্বিকাগিৰি ৰায়চৌধুৰীয়ে ক্ষুদিৰাম বসু, বাৰীন্দ্র ঘােষ, উল্লাস কৰ দত্ত আদি কেইজনমান হেতাৰ সৈতে তেওঁ এক বিপ্লৱী সংগঠন ‘সেৱা সংঘ’ গঢ়ি উঠিছিল। তেওঁ ১০৬ চনৰ ৭ ছেপ্টেম্বৰ তাৰিখে ব্যামফিল্ড ফুলাৰক হত্যা কৰিবৰ বাবে তেওঁ গুৱাহাটী-শ্বিলং পথত বােমা পুতিছিল আৰু তাৰ বাবে তেওঁ ১৯১৪ চনলৈকে বৰপেটাত অন্তৰীণ বন্দী হিচাপে থাকিব লগা হয়।\nঅতি চমু প্রশ্নাৱলীঃ\n(i) ৰামকৃষ্ণ মিছনৰ প্রতিষ্ঠাতা আছিল\n(a) স্বামী দয়ানন্দ সৰস্বতী\n(b) স্বামী বিৱেকানন্দ\n(c) ৰাজা ৰামমােহন ৰায়\n(d) ঈশ্বৰ চন্দ্র বিদ্যাসাগৰ\n(ii) কাৰ কাৰ্যকালত বংগ বিভাজন আঁচনিখন’ কার্যকৰী\nকৰা হৈছিল ?\n(b) লর্ড উইলিয়াম বেন্টিংক\n(c) লর্ড ডেলহাউচী\n(d) লর্ড মাউন্টবেটেন\n(iii) ১৯০৬ চনত মুছলিম লীগ গঠনত সহায় কৰা ব্রিটিছ\nপ্রশাসক জন কোন আছিল ? [HSLC 15,17]।\n(b) লর্ড মিন্টো।\n(c) লর্ড ৰিপণ।\n(d) লর্ড কর্ণওৱালিছ\n(iv) বৃটিছ চৰকাৰে দিল্লীত দৰবাৰ পাতি বংগ-ভংগ আঁচনি।\n(a) ১৯০৫ চনৰ ২০ জুলাই তাৰিখে\n(b) ১৯১১ চনৰ ২ ডিচেম্বৰ তাৰিখে\n(c) ১৯০৮ চনৰ ১৩ ডিচেম্বৰ তাৰিখে\n(d) ১৯০৬ চনৰ ১৫ আগষ্ট তাৰিখে\n(v) কাৰ কাৰ্যকালত বংগ বিভাজন আচনিখন’ কার্যকৰী\n(a) লর্ড মাউন্টবেটেন।\n(d) লর্ড কার্জন ৷\n2. কোনখন আইনৰ দ্বাৰা বঙ্গদেশৰ গভৰ্ণৰজনক গভর্ণ।\nজেনেৰেল পদলৈ উন্নীত কৰা হৈছিল ?[HSLC 10]\n3. বন্দে মাতৰম’ গীতটো কোনে ৰচনা কৰিছিল?\n4. ‘লাল-বাল-পাল’ কোন কোন আছিল? [HSLC '12]\n15. লর্ড মিন্টো কোন আছিল? [HSLC 13]\nB. চমু প্রশ্নাৱলীঃ\n1.আগা খাৰ নেতৃত্বত মুছলমান জাতি দলটোৱে ছিমলাত ব্রিটিছ ভাইচৰয়ৰ ওপৰত কি অনুৰােধ জনাইছিল ?\n2. বংগ ভংগ আন্দোলনৰ প্রাথমিক কাৰ্যসূচী সমূহ কি আছিল ?\n3.স্বদেশী আন্দোলন দমন কৰাৰ উদ্দেশ্যে ব্রিটিছ চৰকাৰে৷ কি কি আন্দোলন বিৰােধী কার্যসূচী গ্রহণ কৰিছিল ?\n4. বংগ বিভাজনে সৃষ্টি কৰা ‘পূর্ববংগ আৰু অসম’ নামৰ প্রদেশখনৰ সৈতে সংলগ্ন হােৱা বংগদেশৰ প্রধান তিনিটা ভৌগলিক সংমণ্ডল উল্লেখ কৰা। [HSLC '17]\n5.স্বদেশী আন্দোলনৰ সময়ছােৱাত বঙ্গদেশৰ জাতীয় শিল্পৰ বিকাশ কেনেদৰে হৈছিল, চমুকৈ লিখা।[HSLC 18] |\n6.স্বদেশী আন্দোলনত মহিলাৰ ভূমিকাৰ বিষয়ে চমুকৈ বর্ণনা কৰা।[HSLC 18]\n7.লর্ড কার্জনে ঘােষণা কৰা বংগভংগৰ চাৰিদফীয়া আঁচনিখনৰপ্রথম দফাৰ আঁচনিসমূহ কি কি আছিল। [HSLC18]\n1.বিট্ৰিছৰ শাসন কালত হােৱা বঙ্গ বিভাজনৰ কাৰণ আৰু ইয়াৰ ফলাফলবােৰ চমুকৈ উল্লেখ কৰা।[HSLC11\n2.ভাৰতবৰ্ষত স্বদেশী আন্দোলনৰ কালছােৱাত মুছলীম লীগ উত্থান সম্পর্কে চমুকৈ লিখা। [HSLC12]\n3.“বঙ্গ বিভাজন” বুলিলে কি বুজায়? অসমত ইয়াৰ প্ৰভাৱ কেনে আছিল ?[HSLC 13]]\nঅতিৰিক্ত প্রয়ােজনীয় প্রশ্নাৱলীঃ\nA. অতি চমু প্রশ্নাৱলীঃ\n1. শুদ্ধ উত্তৰটো বাছি উলিওৱাঃ\n(a) ব্রিটিছ ভাইচৰয় লর্ড কার্জনে\nবংগদেশক দুভাগত ভাগ কৰা দিনটো আছিল\n(i) 1921 চনৰ 15 আগষ্ট\n(ii) 1905 চনৰ 16 অক্টোবৰ\n(iii) 1905 চনৰ 20 জুলাই\n(iv) 1909 চনৰ 26 জানুৱাৰী\n(b) নব গঠিত প্রদেশ পূর্ববংগ আৰু অসমৰ মুঠ জনসংখ্যা\n(i) 71 নিযুত\n(ii) 50 নিযুত\n(iii) 31 নিযুত\n(iv) 26 নিযুত।\n(c) কলিকতা টাউন হলত বিশাল জনসভা অনুষ্ঠিত |\nকৰি বংগ ভংগ বিৰােধী আন্দোলনৰ সুচনা |\nকৰা দিনটো আছিল\n(i) 1897 চনৰ 3। জুলাই\n(ii) 1905 চনৰ7আগষ্ট ।\n(iii) 1917 চনৰ ১ অক্টোবৰ\n(iv) ওপৰৰ এটাও হয়।\n(d) বংগলক্ষ্মী কটন মিল’ গঢ়ি উঠিছিল\n(e) বেংগল কেমিকেল' স্থাপন কৰা ব্যক্তিজন আছিল\n(i) আচার্য প্রফুল্ল চন্দ্ৰ ৰায়\n(ii) বিশ্বকবি ৰবীন্দ্রনাথ ঠাকুৰ\n(iii) সুৰেন্দ্ৰনাথ বেনার্জী\n(iv) অৰবিন্দ ঘােষ।\n(f) 1906 চনৰ 15 আগষ্টত 'জাতীয় শিক্ষা পৰিষদ’ |\nগঠন হৈছিল ।\n(g) 1905 চনত বেনাৰসত অনুষ্ঠিত হােৱা কংগ্ৰেহৰ |\nবাহিক অধিৱেশনত সভাপতিত্ব কৰিছিল\n(i) মহাত্মা গান্ধীয়ে\n(ii) এৱাহৰলাল নেহৰুরে।\n(iii) বাল গঙ্গাধৰ তিলকে\n(iv) গোপাল কৃষ্ণ গোলেই।\n(h) 1908 চনৰ ডিচেম্বৰ মাহত দেশান্তৰিত কৰা এজন\nআগশাৰীৰ নেতা আছিল -\n(i) মতিলাল নেহৰু\n(ii) ৰবীন্দ্রনাথ ঠাকুৰ\n(iii) লালা লাজপত ৰায়\n(iv) কৃষ্ণ কুমাৰ মিত্র।\n(i) বাল গঙ্গাধৰ তিলক আছিল\n(j) ক্ষুদিৰাম বসুক ফাঁচী দিছিল\n(i) 1902 চনত\n(ii) 1905 চনত\n(iii) 1908 চনত\n(iv) 1912 চনত\n(k) বংগ ভংগ আঁচনি বাতিল কৰাৰ আগতে ব্ৰিটিছ ভাৰতৰ ৰাজধানী কলিকতাৰ পৰা স্থানান্তৰিত কৰা হৈছিল\n(l) ভাইচৰয় লর্ড কার্জনৰ কাৰ্যকালত ভাৰত পৰিক্ৰমাৰ মন্ত্ৰী আছিল |\n(i) লর্ড হেমিল্টন\n(ii) লর্ড ৰিপন\n(iii) লর্ড ডেলহাউচি\n(iv) জন মৰ্লি।\n(m) নিখিল ভাৰত মুছলিম লীগৰ জন্ম হৈছিল।\n(i) 1897 চনত\n(ii) 1906 চিনত\n(iii) 1921 চনত\n(iv) 1942 চনত\n(n) জন মৰ্লি আছিল –\n(i) ব্রিটিছৰ প্ৰধানমন্ত্রী\n(ii) মহাৰাণীৰ ব্যক্তিগত সচিব\n(iii) ব্রিটিছ ভাইচৰায়\n(iv) ভাৰত পৰিক্ৰমাৰ মন্ত্রী।\n2 অবিভক্ত বংগদেশৰ মুঠ জনসংখ্যা কিমান আছিল?\n3. অবিভক্ত বংগদেশত কিমানৰ বঙালী মানুহ আছিল ?\n4. পূর্ববংগ আৰু অসমৰ মুঠ মাটিকালি কিমান বৰ্মিাইল আছিল ?\n5. কোন তাৰিখে বংগ-ভংগ আঁচনি কার্যৰী কৰিছিল ?\n6. বং ভংগ বিৰােধী আন্দোলনৰ সমসাময়িকভাৱে হােৱা ৰুছ আৰু জাপানৰ যুদ্ধত কোনে জয়লাভ কৰিছিল ?\n7. আচার্য প্রফুল্ল চন্দ্ৰ ৰায়ে স্থাপন করা কেমিকেল প্রতিষ্ঠানটোৰ নাম কি আছিল?\n8. জাতীয় শিক্ষা পৰিষদৰ উদ্যোগত কলিকতাত স্থাপন হােৱা জাতীয় কলেজখনৰ অধ্যক্ষ কোন অছিল?\n9.কোন তাৰিখে ব্রিটিছ চৰকাৰে দিল্লীত দৰবাৰ পাতি বংগ ভংগ আঁচনি বাতিল কৰিছিল ?\n10. কোনে অৰুণডেল সমিতি গঠন কৰি দিছিল ?\n11. বংগ বিভাজন কোন ভাইৰয় শাসনকালত হৈছিল ?\n12. বংগ বিভাজন কেতিয়া হৈছিল?\n13 “ৰেগুলেটিং এক্ট কেতিয়া প্রৱর্তন কৰা হৈছিল ?\n14. এলাহাবাদ সন্ধি কাৰ কাৰ মাজত হৈছিল ?\n15. অসম প্রদেশখন কেতিয়া গঠন কৰা হৈছিল ?\n16. নৱগঠিত অসম প্ৰদেশৰ প্ৰথম মুখ্য আয়ুক্ত কোন আছিল ?\n17. লর্ড কার্জনে কোন ভাৰত সচিবৰ লগত বংগ বিভাজনৰ প্রক্রিয়াটো আলোচনা কৰিছিল ?\n18. পূর্ব বংগ আৰু অসমৰ নতুন ৰাজধানী কি আছিল ?\n19. বংশ বিভাজনৰ বিৰােধীতা কৰি অনুষ্ঠিত কৰা প্ৰথমখনপ্রতিবাদী সভা ক'ত হৈছিল?\n20. ৰিপন কলেজৰ বৰ্তমানৰ নামটো কি?\n21. ৰিপন কলেজৰ ছাত্ৰসকলে কেতিয়া বিশাল ছাত্র সমাৰােহ আয়ােজন কৰি প্রতিবাদ কৰিছিল ?\n22. কাৰ নেতৃত্বত ছাত্র সংসদ গঠিত হৈছিল ?\n23. কাৰ আহবানক্রমে কলিকতাৰ জনতাই বংগভংগৰ প্ৰতিবাদত ৰাখীবন্ধন পালন কৰিছিল?\n24. “বৰ্জনৰ অৰ্থ স্বদেশীকতা আৰু স্বদেশীকতাৰ মমার্থ হ'ল। ইংৰাজৰ লগত সর্বতােপ্ৰকাৰে অসহযােগিতা কৰা '' - কথাষাৰ কোনে কৈছিল ?\n25. স্বদেশী আন্দোলনক কেন্দ্র কৰি কৰিও ৰবীন্দ্রনাথ ঠাকুৰে কিমানটা গীত ৰচনা কৰিছিল ?\n26. 'আমাৰ সােণাৰ বাংলা...। গীতটি কোনদেশৰ ৰাষ্ট্ৰীয় সংগীত? ইয়াৰ ৰচক কোন ?\n27. 'যদি তােৰ 'ডাক শুনে কেও না আসে তবে একলা চলাে ৰে..., ' গীতটিৰ ৰচক কোন ?\n(28)স্বদেশী আন্দোলনৰ পটভূমিত ৰচিত ৰবীন্দ্রনাথ ঠাকুৰৰ বিখ্যাত প্রবন্ধটোৰ নাম কি?\n(29)বংগীয় কলা সংসদ কাৰ প্ৰচেষ্টতে গঢ় লৈছিল ?\n(30) 'বংগ মাতা” নামৰ বিখ্যাত ছবিখন কোনে অংকন কৰিছিল।\n(31) বংগ মাতাক ভাৰত মাতা’ৰ ৰূপ কোনে প্রদান কৰিছিল?\n(32) ডি ডন The (Dawa) ৰ সম্পাদক কোন আছিল?\n(33) বংগ জাতীয় মহাবিদ্যালয়ৰ অধ্যক্ষ কোন আছিল?\n(34) স্বদেশী আন্দোলনৰ সময়ছােৱাত মুঠতে কিমানখন মাধ্যমিক আৰু প্রাথমিক জাতীয় বিদ্যালয় গঢ়ি উঠিছিল?\n(35) কাৰ অর্থসাহাযত বেংগল টেকনিকেল ইনষ্টিটিউট নামৰ শিক্ষানুষ্ঠানখন গঢ়ি উঠিছিল?\n(36) বেংগল টেকনিকেল ইনষ্টিটিউট নামৰ শিক্ষানুষ্ঠান পিছলৈ কি নামেৰে পৰিচিত হৈছিল ?\n37. বংগ নাৰীৰ সাহসিকতাৰ সম্পর্কে জণ্ডনৰ কোনখন বিখ্যাত কাকতত প্ৰকাশ পাইছিল ?\n38. বেংগল কেমিকেল’ৰ স্থাপক কোন ?\n39. বংশ লজী কটন মিল’ কোনে স্থাপন কৰিছিল ?\n40. ভাৰতীয় উদ্যোগ সম্মিলন'ত কোনে পৌৰহিত্য কৰিছিল?\n41. মুছলিম লীগ স্থাপনৰ নেতৃত্ব বহন কৰা ব্যক্তি সকল কোন কোন আছিল ?\n42. মলে মিন্টো সংস্কাৰ আইন কেতিয়া প্রণয়ণ হৈছিল ?\n43. ১৯১০ চনত মুছলিম লীগ কার্যালয় কলে স্থানান্তৰিত\n44. স্বৰাজ আমাৰ জন্মস্বত্ব আৰু ই আমাৰ কাম্য, – স্বাণ কোনে কৈছিল?\n45. ‘কেশৰী’– প্রত্রিকাখন কাৰ আছিল?\n46. অভিনৱ ভাৰত আৰু “মিত্র মেলা” নামৰ বিদ্রোহী সংগঠন। দুটা কোনে গঢ়ি তুলিছিল?\n47. স্বদেশী আন্দোলনত সশস্ত্র বিপ্লৱৰ বাণী প্রচাৰ কৰা প্ৰথমগৰাকী বংগদেশৰ ব্যক্তি কোন আছিল ?\n48. বাৰীন্দ্র কুমাৰ ঘােয কাৰ ভাতৃ ?\n49. ভবানী মন্দিন' নামৰ পুস্তিকাখনৰ লেখকাৰাকীৰ নাম লিখা ?\n50. ‘মুক্তি কোন পথে’ নামৰ পত্রিকাখনৰ প্ৰকাশক গৰাকীৰ নাম লিখা ?\n51. ভাৰতৰ স্বাধীনতা সংগ্রামৰ প্ৰথম গৰাকী শ্বহীদৰ নাম লিখা ?\n52. এণ্ডু ফ্রেজাৰক হত্যা কৰাৰ উদ্দেশ্যে ক'ত ৰেল লাইনচ্যুত কৰা হৈছিল ?\n53. ভাৰত সচিব মলেৰ ৰাজনৈতিক উপদেষ্টা কোন আছিল?\n54. বংগদেশৰ একত্ৰিকৰণ কেতিয়া হৈছিল ?\n55. কার্জন আইলীক কোনে হত্যা কৰিছিল ?\n56. কংগ্ৰেছৰ ১৯ তম অধিৱেশন ক'ত হৈছিল ? 'ইয়াৰ কোন সভাপতি আছিল ?\n57. কংগ্ৰেছৰ ২১ তম অধিৱেশন ক’ত হৈছিল ? ইয়াৰ সভাপতি কোন আছিল ?\n58. কোনখন অধিবেশনাৰ সময়ত জাতীয় কংগ্ৰেছ বিভাজিত হৈছিল ?\n59. কংগ্ৰেছৰ বিভাজিত গোট দুটা কি নামেৰে জনা গৈছিল ৷\n60.চৰমপন্থি সকলে কাক সভাপতি পাতিছিল ?\n61. কোনে পােন প্রথমে বৃটিছ চাৰক 'নাইটহুড' উপাধি ঘূৰাই দিছিল ?\n62 .বন্দিনী ভাৰত কোনে ৰচনা কৰিছিল ?\n63.সেৱা সংঘ কোনে গঢ়ি তুলিছিল?\n64. ১৯১১ চনৰ ১২ ডিচেম্বৰত কিয় বিশাল দৰবাৰৰ আয়োজন কৰা হৈছিল ?\n65. বংগ বিভাজন কেতিয়া বাতিৰণ কৰা হৈছিল ?\n66. বংগ বিভাজন বাতিল ঘােষণা কেনে কৰিছিল ?\n67. ' ,ঘৰে বাইৰে ' নামৰ উপন্যাসখন কোনে ৰচনা কৰিছিল ?\n68.‘শাসন আৰু শােষণ একেলগে চলাই যােৱা হ'ব- কোনে কৈছিল ?\n69. বংগ বিভাজনক কেন্দ্ৰ কৰি কেতিয়া জাতীয় কংগ্রেছৰ মাজত বিভাজন ঘটিছিল?\n70. ১৯০৫ খ্রীষ্টাব্দৰ কোন তৰিখে বংশ বিভাজন কার্যকৰী হৈছিল ?\n71. বিদেশী পণ্য বর্জনৰ প্ৰস্তাৱ কোনখন সভাত গ্ৰহণ কৰা হৈছিল ?\n72. স্বদেশী আন্দোলনৰ সময়ছােৱাত যুগান্ত’ নামৰ সংবাদপত্রখন সম্পাদনা কোনে কৰিছিল ?\n73. বংগদেশত 'জাতীয় শিক্ষা পৰিষদ' নামৰ অনুষ্ঠানটো কেতিয়া গঠন হৈছিল ?\n74. কাৰ পৌৰাহিত্যত অনুষ্ঠিত জাতীয় কংগ্ৰেছৰ অধিবেশনে ভাৰতীয় বাবে “স্বৰাজ' বিচাৰি প্রস্তাব গ্রহণ কৰিছিল ?\n75, ভাইচৰয় লর্ড কার্জনে বংগদেশক দুভাগ কৰি এভাগ অসমৰ সৈতে সংযুক্ত কৰি গন নতুন প্রদেশখনৰ নাম কি আছিল ?\nB. চমু প্রশ্নাবলীঃ\n1. অসম প্রদেশ কেইখন জিলাৰে গঠিত হৈছিল ? কি কি?\n2. বংগ বিভাজনৰ সময়ত কোন দুজন ইংৰাজ বিষয়াই লর্ড কাৰ্জনক বিশেষ ভাৱে সহায় কৰিছিল ?\n3. প্রহ্মপুত্র উপত্যকাবাসীক স্বদেশী আন্দোলনৰ পৰা আঁতৰাই ৰাখিবলৈ ব্রিটিছ চৰণাৰে কি কি জনহিতকৰ কাম কৰিছিল ?\n4. বংশপ বিভাজনৰ অজুহাতটো কি আছিল ?\n5. বংগ বিভাজনৰ মূল উদ্দেশ্য কি আছিল ?\n6. কোন কোন প্রখ্যাত লােকেবংশ বিভাজনৰ বিৰােধিতা কৰিছিল ? স্বদেশী আন্দোলনৰ পটভূমিত প্রকাশিত বংগৰ কেইখনমান আলােচনা আৰু কাকতৰ নাম উল্লেখ কৰা।\n8. স্বদেশী আন্দোনৰ পটভূমিত ৰচিত বংশৰ কেইখনমান নাটকৰ নাম লিখা।\n9. স্বদেশী আন্দোলনৰ পটভূমিত ৰচিত কেইখনমান বিখ্যাত গ্রন্থৰ নাম লিখা।\n10 ‘ডন ছ'চাইটা (Dawn society) নামৰ জাতীয় অনুষ্ঠান কাৰ কৰি সহযোগত গঢ় লৈছিল ?\n11. বংগ ভংগ কালছােৱাত গঢ় লৈ উঠা কেইখনমান জাতীয় শিক্ষানুষ্ঠানৰ নাম লিখা।\n12. জাতীয় বিশ্ববিদ্যালয়ৰ আৰ্হিত গঢ়ি উঠা বংগদেশৰ বাহিৰেও অন্য ঠাইৰ কেইখনমান শিক্ষানুষ্ঠানৰ নাম লিখা ?\n13. বংগ বিভাজনৰ সময়ত নেতৃত্ব দিয়া বংগদেশৰ কেইগৰাকীমান মহিলা নেত্ৰীৰ নাম লিখা।\n14. ভগিনী নিবেদিতাই লর্ড কার্জনৰ বিৰােধীতা কৰি কোন দুখন কাকতত দুটা প্ৰৱন্ধ লিখিছিল ?\n15. স্বদেশী আন্দোলনৰ সময়ত গঢ়ি উঠা কেইখনমান বিখ্যাত বাণিজ্যিক প্রতিষ্ঠানৰ নাম লিখা।\n16. স্বদেশী আন্দোলনৰ সময়ত গঢ়ি উঠা বংগদেশৰ কেইটামান প্রখ্যাত উদোগৰ নাম উল্লেখ কৰা।\n17. স্বদেশী আন্দোলনত এচামে সশস্ত্র বিপ্লৱৰ পথ বাছি লােৱাৰ । কাৰণ দুটা লিখা।\n18. প্লেগ কমিছনাৰ ৰবাৰ্ট ৰাণ্ডক আৰু লেফটেনেন্ট আয়াৰষ্টকক | কোনে হত্যা কৰিছিল ?\n19. 'ইয়ং ইটালীৰ অনুকৰণ গঢ়ি উঠা ভাৰতীয় বিদ্রোহী সংগঠন দুটাৰ নাম লিখা। ইয়াৰ সংগঠক কোন আছিল ?\n20. বৈপ্লৱিক আদৰ্শৰে অনুপ্রাণিত হ'বলৈ বংগদেশত প্রকাশিত। দুখন কাকতৰ নাম লিখা।\n21. বংগদেশত গঢ়ি উঠা দুটা গুপ্তঘাতী সংগঠনৰ নাম লিখা ?\n22. কংগ্ৰেছৰ ২১ তম অধিবেশনত বংগদেশৰ প্রতিনিধি কিমান আছিল ? তেওঁলােকে কি তিনিটা প্রস্তাৱ উত্থাপন কৰিছিল ?\n23. বংগ ভংগবিৰােধী আন্দোলনৰ বাবে নির্বাসন দণ্ড পােৱা কেইগৰাকীমান শীর্ষ নেতাৰ নাম লিখা।\n24. বংগ ভংগ বিৰােধী কেইগৰাকীমান অসমীয়া নেতাৰ নাম লিখা ৷\n25. অসম কেশৰী নামেৰে কাক অভিহিত কৰা হয়? তেওঁ ৰচনা কৰা এখন নাটকৰ নাম লিখা ৷\nC ৰচনাধর্মী প্রশ্নাবলীঃ\n1. বংগ ভংগ আঁচনি বিৰােধী আন্দোলনৰ বিষয়ে ব্যাখ্যা ।\n2. স্বদেশী আন্দোলন সম্পর্কে চমুকৈ আলােচনা কৰা।\n3. স্বদেশী আন্দোলনৰ প্রধান অংগকেইটা কি আছিল? প্ৰতিটোৰ বিষয়ে চমুকৈ আলােচনা কৰা ।\n4. স্বদেশী আন্দোলনৰ পটভূমিত বিদেশী বস্তু বর্জন আৰু স্বদেশী বস্তুৰ প্রতি আগ্রহ বঢ়োৱাৰ কাৰ্যসূচীৰ বিষয়ে আলােচনা কৰা। ইয়াৰ ফলাফলৰ বিষয়ে চমুকৈ লিখা।\n5. স্বদেশী আন্দোলনৰ প্রতি ভাৰতীয় জাতীয় কংগ্ৰেছৰ সমর্থন সম্পৰ্কত চমু আলােচনা আগবঢ়োৱা।\n6. সাম্প্রদায়িক ভেদনীতিৰে মুছলমানসকলক বংগ ভংগ তথা স্বদেশী আন্দোলনৰ পৰা আঁতৰাই নিয়াৰ বাবে ব্রিটিছে কৰা ষড়যন্ত্ৰৰ বিষয়ে বর্ণনা কৰা।\n7. স্বদেশী আন্দোলনটো মষিমূৰ কৰিবলৈ ব্রিটিছে লােৱা দমনমূলক নীতিৰ বিষয়ে বহলাই আলােচনা কৰা।\n8. ৰাজনৈতিক দল হিচাপে মুছলীম লীগৰ উত্থানৰ পটভূমি সম্পর্কে উল্লেখ কৰা।\n9, চমুটোকা লিখাঃ\n(i) লর্ড কার্জন\n(ii) এ ফ্রেজাৰ\n(iii) জন ব্যামফিল্ড ফুলাৰ\n(iv) অৰবিন্দ ঘােষ\n(v) ৰাসবিহাৰী বসু\n(vi) গােপাল কৃষ্ণ গােখলে\n(vii) মলে মিন্টো সংস্কাৰ\n(viii) বিনায়ক দামােদৰ চাৰকাৰ\n(ix) মার্গাৰেট এলিজাবেথ নবােল (ভগিনী নিবেদিত)\n(xi) অম্বিকাগিৰি ৰায়চৌধুৰী।\nR 8 October 2020 at 20:42\nUttar bor nidie niki


প্ৰতিবাদ! ডিব্ৰুগড় যুটীয়া স্বাস্থ্য সঞ্চালকৰ কাৰ্যালয় ঘেৰাও ‘আছু’ৰ -\nHomeআঞ্চলিকপ্ৰতিবাদ! ডিব্ৰুগড় যুটীয়া স্বাস্থ্য সঞ্চালকৰ কাৰ্যালয় ঘেৰাও ‘আছু’ৰ\nপ্ৰতিবাদ! ডিব্ৰুগড় যুটীয়া স্বাস্থ্য সঞ্চালকৰ কাৰ্যালয় ঘেৰাও ‘আছু’ৰ\nডিব্ৰুগড়ঃ ডিব্ৰুগড় যুটীয়া স্বাস্থ্য সঞ্চালকৰ কাৰ্যালয় ঘেৰাও ‘আছু’ৰ। জিলাখনৰ ব্যক্তিগত চিকিৎসালয় আৰু ব্যক্তিগত পৰীক্ষাগাৰসমূহে ৰোগীক পণ্য হিচাপে ব্যৱহাৰৰ প্ৰতিবাদত সোমবাৰে ডিব্ৰুগড় জিলা ছাত্র সন্থাই যুটীয়া স্বাস্থ্য সঞ্চালকৰ কাৰ্যালয়ত সাব্যস্ত কৰে তীব্ৰ প্ৰতিবাদ। আছুৰ জিলা সভাপতি বুলবল দত্ত আৰু সাধাৰণ সম্পাদক অৱনী গগৈৰ নেতৃত্বত ৰূপপায়ণ কৰা প্ৰতিবাদী কাৰ্যসূচীত বিভিন্ন চৰকাৰ বিৰোধী শ্ল’গানেৰে পৰিৱেশ উত্তাল কৰি তোলে।\nআছুৰ নেতৃত্বই অভিযোগ কৰি কয় যে, চৰকাৰী গাইডলাইনৰ বিৰুদ্ধে কাম কৰিছে ডিব্ৰুগড়ৰ ব্যক্তিগত খণ্ডৰ চিকিৎসালয়সমূহে। ইয়াৰ লগে লগে ডিব্ৰুগড় চহৰত কাঠফুলাৰ দৰে ব্যক্তিগত পৰীক্ষাগাৰ গঢ় লৈ উঠিছে। কোনোধৰণৰ অনুজ্ঞাপত্ৰ নথকাকৈ পৰীক্ষাগাৰসমূহত থকা টেকনিচিয়ানসকলৰ শিক্ষাগত অৰ্হতাক লৈয়ো প্ৰশ্ন তুলিছে। পৰীক্ষাগাৰসমূহে নিৰ্ধাৰিত মূল্যতকৈ উচ্চদামত আদায় কৰি আহিছে ধন। ডিব্ৰুগড় জিলা যুটীয়া স্বাস্থ্য সঞ্চালকে নাকী লগাব পৰা নাই। এই সন্দৰ্ভত ২০ দিনৰ ভিতৰত ব্যৱস্থা গ্ৰহণ কৰিবলৈ জিলা যুটীয়া স্বাস্থ্য সঞ্চালকক দাবী জনাইছে। অন্যথা তীব্ৰ আন্দোলন গঢ়ি তোলাৰ হুংকাৰ প্ৰদান কৰিছে সংগঠনটোৰ নেতা-কৰ্মীয়ে।\nJoint health director\nPrevious articleনাৰী সৰবৰাহকাৰীৰ জালত অসমৰ জীয়ৰী, ৰাজস্থানত উদ্ধাৰ\nNext articleব্যৱসায়ীক আক্ৰমণ, গুণ্ডাকৰ সংগ্ৰহৰ অভিযোগ ড্ৰাগছ আসক্তৰ বিৰুদ্ধে


এক লিটাৰ পেট্ৰ’লত আপুনি কিমান কৰ দিয়ে ? - The Cross Current\nএক লিটাৰ পেট্ৰ’লত আপুনি কিমান কৰ দিয়ে ?\nপেট্ৰ’ল-ডিজেল আৰু ৰন্ধন গেছৰ মূল্যবৃদ্ধিয়ে এতিয়া মাধমাৰ শোধাইছে দেশৰ জনতাক। স্বাধীনতাৰ পিছত প্ৰথমবাৰৰ বাবে ইমান তীব্ৰ গতিত বৃদ্ধি পাইছে ইন্ধনৰ মূল্য। ইন্ধনৰ মূল্যক কেন্দ্ৰ কৰি প্ৰতিবাদো হৈছে, কিন্তু তাৰ পিছতো চৰকাৰে হ্ৰাস কৰিব পৰা নাই মূল্য। প্ৰশ্ন হয়-আন্তঃৰাষ্ট্ৰীয় বজাৰত তেলৰ দাম সাধাৰণ অৱস্থাত থাকিলেও ভাৰতত কিয় উৰ্দ্ধমুখী হৈছে ইন্ধনৰ মূল্য?\nকিয় নকমে পেট্ৰ’ল- ডিজেলৰ দাম ?\nআচলতে দেশত পেট্ৰ’ল-ডিজেলৰ মূল্যবৃদ্ধিৰ আঁৰত আছে কেইবাটাও কাৰণ। প্ৰথম কাৰণটোৱে হৈছে – কেন্দ্ৰীয় চৰকাৰে ইন্ধনৰ শুল্ক যথেষ্ট পৰিমাণে বৃদ্ধি কৰিছে। ২০১৭ চনৰ পৰা ২০২১ চনলৈ এই শুল্ক প্ৰায় দুগুণ বৃদ্ধি পাইছে। উল্লেখযোগ্য যে ২০১৭ চনত আনব্ৰেণ্ডেড পেট্ৰ’লৰ কেন্দ্ৰীয় আবকাৰী শুল্ক আছিল ১৯.৪৮ টকা ৷ কিন্তু ২০২১ চনৰ ফ্ৰেব্ৰুৱাৰী মাহৰ এক তথ্য অনুসৰি বৰ্তমান সময়ত এই আবকাৰী শুল্ক হৈছে ৩২.৯০ টকা। ইয়াৰ বিপৰীতে ২০১৭ চনত আনব্ৰেণ্ডেড ডিজেলৰ কেন্দ্ৰীয় আবকাৰী শুল্ক আছিল ১৫.৩৩ টকা কিন্তু এতিয়া ডিজেলৰ আবকাৰী শুল্ক হৈছে ৩১.৮০ টকা। অৰ্থাৎ পেট্ৰ’লৰ আন্তঃৰাষ্ট্ৰীয় বজাৰত প্ৰকৃত মূল্যবৃদ্ধি যিমান হৈছে তাতকৈ বেছি কৰ আপুনি চৰকাৰক দিবলগীয়া হৈছে। ২০২০ চনত এই শুল্ক অত্যাধিক হাৰত বৃদ্ধি পাইছিল।\nসমীক্ষাই কি কয় ?\nযোৱা ১৫ জুলাইত দেশৰ ৰাজধানী দিল্লীত চলোৱা সমীক্ষাই স্পষ্ট কৰিছে বহু গুৰুত্বপূৰ্ণ তথ্য। দিল্লীত এক লিটাৰ পেট্ৰ’লৰ ডিলাৰৰ কমিচন সহ প্ৰকৃত মূল্য ৪৪.৯৪ টকা।ইয়াৰ উপৰি কেন্দ্ৰীয় কৰ হৈছে ৩২.৯০ টকা আৰু VAT সহ ৰাজ্য চৰকাৰৰ কৰ ২৩.৩৫ টকা। গতিকে প্ৰতি লিটাৰ পেট্ৰ’লৰ বাবদ গ্ৰাহকে পৰিশোধ কৰিব লগীয়া হয় ১০১.১৯ টকা অৰ্থাৎ এক লিটাৰ পেট্ৰল ক্ৰয় কৰাৰ বাদত আপুনি চৰকাৰক দিব লাগে অতিৰিক্ত ৫৬.২৫ টকাৰ কৰ। ডিজেলৰ ক্ষেত্ৰতো পৰিসংখ্যা প্ৰায় একেধৰণৰ। ইয়ে স্পষ্ট যে এক লিটাৰ পেট্ৰল বা ডিজেল ক্ৰয় কৰিবলৈ হ’লে তাৰ প্ৰকৃত মূল্যতকৈ দুগুণ মূল্যৰ কৰ আপুনি পৰিশোধ কৰিব লাগে।\nএই বৰ্ষৰ ১ জানুৱাৰীৰ পৰা ৯ জুলাইলৈ দিল্লীত পেট্ৰ’লৰ দাম ৬৩ বাৰ বৃদ্ধি হোৱাৰ বিপৰীতে ৪ বাৰ হ্ৰাস হৈছে। আনহাতে , ডিজেলৰ মূল্য ৬১ বাৰ হ্ৰাস হোৱাৰ বিপৰীতে ৪ বাৰ হ্ৰাস হৈছে। ইয়াৰ লগতে ঘৰুৱাভাৱে ব্যৱহৃত ৰন্ধন গেছৰ মূল্য আকাশলংঘী হৈছে।\nকৰৰ বোজাই অৰ্থনীতি উদ্ধাৰ কৰিবনে ?\nঅসমতো এক লিটাৰ পেট্ৰল ক্ৰয় কৰোতে আপুনি অসম চৰকাৰক শুল্ক হিচাপে দিব লাগে প্ৰায় ২২.৬৩ টকাৰ কৰ ৷ চৰকাৰে সন্নিৱিষ্ট কৰা অত্যাধিক কৰৰ বাবেই দেশত বৃদ্ধি পাইছে ইন্ধনৰ মূল্য। ক’ভিড পৰিস্থিতিৰ ফলত হোৱা লোকচানৰ ভাৰ এতিয়া এনেদৰেই জাপি দিয়া হৈছে সাধাৰণ জনতাৰ ওপৰত। প্ৰকৃত দৰতকৈ দুগুণ দৰত দেশবাসীয়ে ক্ৰয় কৰিবলগীয়া হৈছে ইন্ধন। কিন্তু সাধাৰণ জনতাৰ মূৰত জাপি দিয়া অত্যাধিক কৰৰ বোজাই দেশৰ অৰ্থনৈতিক প্ৰয়োজন পূৰণ কৰিব পাৰিবনে? নে অধিক জুৰুলা কৰিব দৰিদ্ৰ – মধ্যবিত্ত জনতাক ?\nঅখিল গগৈৰ প্ৰতি কিমান সহমৰ্মী ডা: নোমল মমিন ? ক’লে অখিলৰ ঘণিষ্ঠ কমলে


'ছাত্ৰ সন্থাৰ সদস্যৰ পিঠিত পৰা প্ৰতিটো কোবৰ হিচাপ হ'ব'- ডিব্ৰুগড়ত আছুৰ কাৰ্যালয়ত আৰক্ষী প্ৰৱেশ কৰা ঘটনাৰ বিৰুদ্ধে কঠোৰ সমুজ্জ্বল কুমাৰ ভট্টাচাৰ্য aasu-leaders-were-beaten-by-dibrugarh-police-aasu-chief-advisor-samujjal-bhattacharya-react-hb– News18 assam\n'ছাত্ৰ সন্থাৰ সদস্যৰ পিঠিত পৰা প্ৰতিটো কোবৰ হিচাপ হ'ব'- ডিব্ৰুগড়ত আছুৰ কাৰ্যালয়ত আৰক্ষী প্ৰৱেশ কৰা ঘটনাৰ বিৰুদ্ধে কঠোৰ সমুজ্জ্বল কুমাৰ ভট্টাচাৰ্য\nডিব্ৰু মহাবিদ্যালয়ৰ নিৰ্বাচন কেন্দ্ৰিক এখন কাজিয়াত মাৰপিটৰ ঘটনাই ভয়ংকৰ ৰূপ ধাৰণ কৰাৰ পিছতেই আৰক্ষীয়ে আছু সদস্যসকলৰ ওপৰত আক্ৰমণ কৰে।\nLast Updated : December 26, 2021, 16:23 IST\n'আৰক্ষীয়ে ছাত্ৰ সন্থাৰ কাৰ্যালয়ত প্ৰৱেশ কৰি ছাত্ৰসকলক প্ৰহাৰ কৰিব, আকৌ থানালৈ নি প্ৰহাৰ কৰিব, আমি সেয়া কেতিয়াও মানি নলও।'-ডিব্ৰুগড় আৰক্ষীয়ে আছুৰ সদস্যক প্ৰহাৰ কৰা ঘটনাক এতিয়া এনেদৰে নিন্দা কৰিছে আছুৰ মুখ্য উপদেষ্টা সমুজ্জ্বল কুমাৰ ভট্টাচাৰ্যই।\nউল্লেখ্য যে, ডিব্ৰু মহাবিদ্যালয়ৰ ছাত্ৰ একতা সভাৰ নিৰ্বাচনক কেন্দ্ৰ কৰি সংঘটিত হোৱা মাৰপিটৰ ঘটনাৰ পিছতে আৰক্ষীয়ে সদৌ অসম ছাত্ৰ সন্থাৰ কাৰ্যালয়লৈ প্ৰৱেশ কৰি আছু কৰ্মীক শাৰীৰিক ভাবে প্ৰহাৰ কৰাৰ অভিযোগ উত্থাপিত হৈছে। এনেদৰে ছাত্ৰ সন্থাৰ সদস্যক প্ৰহাৰ কৰা ঘটনাক এতিয়া সহজ ভাবে ল'ব পৰা নাই সংগঠনটোৱে।\nডিব্ৰু মহাবিদ্যালয়ৰ নিৰ্বাচন কেন্দ্ৰিক এখন কাজিয়াত মাৰপিটৰ ঘটনাই ভয়ংকৰ ৰূপ ধাৰণ কৰাৰ পিছতেই আৰক্ষীয়ে আছু সদস্যসকলৰ ওপৰত আক্ৰমণ কৰে। পৰৱৰ্তী সময়ত পুনৰ আৰক্ষীয়ে শ্বহীদ ভৱনত প্ৰৱেশ কৰি আছু কর্মীসকলক শাৰিৰীকভাৱে প্ৰহাৰ কৰে ৷ আনকি আছু কৰ্মীসকলে ব্যৱহাৰ কৰা বাহনসমূহ জব্দ কৰি থানালৈ নিয়ে ৷\nঅসম চৰকাৰৰ নিৰ্দেশত ডিব্ৰুগড়ত ছাত্ৰ সন্থাৰ কাৰ্যালয়ত প্ৰৱেশ কৰি আৰক্ষীয়ে সন্থাৰ সদস্যৰ ওপৰত কৰা বৰ্বৰ অত্যাচাৰ,গ্ৰেপ্তাৰক তীব্ৰ গৰিহণা দিছোঁ।গ্ৰেপ্তাৰ কৰা সদস্য সকলক মুক্তি দিয়ক।\nসন্থাৰ সদস্যৰ ওপৰত কৰা এনে বৰ্বৰ অত্যাচাৰ সহ্য কৰা নহ'ব@himantabiswa@DGPAssamPolice@gpsinghips\n— Dr. Samujjal Bhattacharjya (@SamujjalBhatta) December 26, 2021\nএই ঘটনাৰ প্ৰতিবাদত দেওবাৰে সংগঠনটোৱে ৩৬ ঘণ্টীয়া তিনিচুকীয়া বন্ধৰ আহ্বান জনাইছে। লগতে আটক কৰা সদস্যসকলক বিনা চৰ্তে মুকলি কৰি দিয়াৰ দাবী কৰিছে। ঘটনাৰ সন্দৰ্ভত এইবাৰ প্ৰতিক্ৰিয়া প্ৰকাশ কৰিছে সদৌ অসম ছাত্ৰ সন্থাৰ মুখ্য উপদেষ্টা সমুজ্জ্বল কুমাৰ ভট্টাচাৰ্যই।\nভট্টাচাৰ্যই কয় যে, 'আৰক্ষীয়ে ছাত্ৰ সন্থাৰ কাৰ্যালয়ত প্ৰৱেশ কৰি ছাত্ৰসকলক প্ৰহাৰ কৰিব, আকৌ থানালৈ নি প্ৰহাৰ কৰিব, আমি সেয়া কেতিয়াও মানি নলও। এই বৰ্বৰ ঘটনাক আমি ধিক্কাৰ দিছো। উচিত বিচাৰ হওক। গ্ৰেপ্তাৰ হোৱা সকলো ছাত্ৰসন্থাৰ সদস্যক শীঘ্ৰে মুক্তি দিয়ক। আৰু ছাত্ৰ সন্থাৰ সদস্যৰ পিঠিত পৰা প্ৰতিটো কোবৰ হিচাপ হ'ব। অসম চৰকাৰলৈ আমাৰ এয়া কঠোৰ সকীয়নি। এয়া অত্য়াচাৰী ৰাজত্ব চলিছে। আজি ডিব্ৰুগড়-তিনিচুকীয়াত প্ৰতিবাদ হৈছে। সমগ্ৰ ৰাজ্যজুৰি প্ৰতিবাদ হ'ব।'\nFirst published: December 26, 2021, 16:23 IST\nAASUDibrugarhDibrugarh PoliceDr. Samujjal Bhattacharjya\nAssam Flood: ৰাজ্যত বানপানী আৰু ভূমিস্খলনৰ কালৰূপ ! ২৪ খন জিলাৰ বিপৰ্যস্ত জনজীৱন, ক্ষতিগ্ৰস্ত ৰাস্ত-দলং, বিধ্বস্ত কৃষিভূমি ...\nOracle Speaks: কোনবোৰ চিহ্ন ১৮ মে'ৰ ৰাশিফল মতে ভাগ্যৱান? চাওক আজিৰ ৰাশিফলত


মাঘ বিহুৰ পূৰ্বে হ’ব লাগিব পঞ্চায়ত নিৰ্বাচন! ক্ষমতা নে দুৰ্নীতিৰ বিকেন্দ্ৰীকৰণ? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nমাঘ বিহুৰ পূৰ্বে হ’ব লাগিব পঞ্চায়ত নিৰ্বাচন! ক্ষমতা নে দুৰ্নীতিৰ বিকেন্দ্ৰীকৰণ?\nশ্বহীদ মনেশ্বৰ বসুমতাৰীৰ পৰিয়ালক অসম চৰকাৰে প্ৰদান কৰিলে ২০ লাখ টকাৰ সাহায্য... • গোলাঘাটত আৰক্ষীৰ জালত নিচাযুক্ত সামগ্ৰী সৰবৰাহকাৰী • শ্ৰমিকৰ পি এফক লৈ বঞ্চনা, গ্ৰেপ্তাৰ কাছাৰৰ চাহ বাগিচাৰ সহকাৰী প্ৰবন্ধক • 'পাকিস্তান মূৰ্দাবাদ' শ্ল'গান দিয়ক আৰু ৰেহাই মূল্যত খাওক মাংসৰ পকোৰা... • গোলাঘাটত ব্ৰাউন ছুগাৰসহ এজনক আটক • 'বিজেপি চৰকাৰৰ সুশাসন দেখি বিৰোধী দলবোৰ ঈৰ্ষাত জ্বলি-পুৰি মৰিছে' • জামুগুৰিহাটত পত্নীক হত্যা কৰি ঘৰৰ চৌহদত পুতি থোৱা স্বামীক মৰিয়াই মৰিয়াই হত্যা... • আইৰ মুখৰ ভাষা • ‘প্ৰথম প্ৰধানমন্ত্ৰী চৰ্দাৰ পেটেল হোৱা হ’লে দেশত কাশ্মীৰকলৈ সমস্যা নাথাকিল হেঁতেন’ • ভাল খবৰ! ৰে’লৱে বিভাগত ওলাইছে চাকৰি, সবিশেষ...\nঅসমীয়া প্ৰতিদিন ৰ দ্বাৰা\t Oct 10, 2018 ত শেষ সম্পাদনা কৰা হৈছে\n► মৃদুল কুমাৰ সন্দিকৈ\nনিৰ্বাচনত প্ৰতিদ্বন্দ্বিতা কৰা সময়ত তেওঁৰ এখন পাটি চাইকেল লৈ মানুহৰ ঘৰে ঘৰে ভোট ভিক্ষা কৰিছিল। গাঁওখনৰ মানুহৰ বাবে তেওঁ এখন চিনাকি মুখ। বিপদে-আপদে তেওঁ প্ৰায়ে উপস্থিত হয়গৈ। অঞ্চলটোত তেওঁ সৰবৰহী যুৱক হিচাপে পৰিচিত আছিল। বাটে-পথে মানুহ দেখিলে মিঠা হাঁহিটো মাৰি কুশল বাৰ্তা সুধিছিল। নিৰ্বাচনত জয়ী হোৱাৰ সূত্ৰে তেওঁৰ ব্যস্ততা বাঢ়িল। এয়া প্ৰায় ৫ বছৰৰ আগৰ কথা। এতিয়া তেওঁৰ সেই ভাবমূৰ্তি নাই। মানুহৰ ঘৰলৈ তেওঁ যাবলৈ আহৰি নাপায়। মানুহ আহে তেওঁৰ কাষলৈ।\nআগৰদৰে তেওঁ হাঁহি-মাতি কথা নাপাতে। কথা পাতিলেও যেন হিচাপ কৰিহে তেওঁ কথা কয়। পৰিৱৰ্তন তেওঁৰ বহুত হৈছে। খেৰৰ ঘৰটো তেওঁ তিনিমহলীয়া কৰিলে। চাৰিওফালে পকী ৱাল। ঘৰৰ সন্মুখত ৩-৪খন গাড়ী। লগ কৰো বুলিলেই এতিয়া তেওঁক কোনেও লগ কৰিব নোৱাৰে। গাঁৱৰ সেই সহজ-সৰল মানুহবোৰৰ বাবে তেওঁ অচিনাকি হৈ পৰিল। তেওঁৰ এই পৰিৱৰ্তনৰ কাৰণ কিন্তু পঞ্চায়ত নিৰ্বাচন। জিলা পৰিষদৰ নিৰ্বাচনত তেওঁ অৱতীৰ্ণ হৈছিল। জয়ী হৈ অঞ্চলটোৰ কাম কৰিব বুলি মানুহে ভোট দিছিল। কাম তেওঁ কৰিলে। মানুহৰ নহয়, নিজৰ।\nএইটো এক কাল্পনিক কাহিনী হ’লেও সত্যৰ ওপৰত আৰোপিত এখন ছবি। তেনে বহু সঁচা কাহিনী আছে। নগাঁও জিলা পৰিষদৰ প্ৰাক্তন উপ সভানেত্ৰী ৰেণুমাই টেৰনপি অলপতে আৰক্ষীৰ জালত পৰিল। ২০১৮ৰ ২৩ আগষ্টত গুৱাহাটীৰ পৰা যোৱা এটা আৰক্ষীৰ দলে ৰেণুমাই টেৰনপিৰ কামপুৰ চাইবক গাঁৱত থকা বাসগৃহত অভিযান চলাইছিল। অভিযানকাৰী দলটোৱে বাসগৃহটোৰ পৰা বৃহৎ পৰিমানৰ সূতা, কম্বল, স্কুল বেগ আদি জব্দ কৰিছিল সেইদিনা।\nঅকৃত্বশীলভাবে চৰকাৰী আঁচনিৰ বৃহৎ পৰিমানৰ সামগ্ৰী মজুত কৰি ৰাখিছিল তেওঁ। এই অভিযোগ টেৰনপিৰ বিৰুদ্ধে চানমাৰি আৰক্ষী থানাৰ লগতে গুৱাহাটীৰ কেইবাখনো আৰক্ষী থানাত গোচৰ ৰুজু হৈ আছিল। আৰক্ষীয়ে অভিযান চলোৱা সময়ৰ পৰাই তেওঁ আত্মগোপন কৰিছিল। আৰক্ষীয়ে গোপন সূত্ৰৰ পম খেদি টেৰনপিক কাৰ্বি আংলং জিলাৰ পৰা কৰায়ত্ত কৰিলে কিছুদিনৰ পূৰ্বে।\nঅভিযোগ মতে ২০১২-১৩,২০১৩-১৪ আৰু ২০১৪-১৫ এই বিত্তীয় বৰ্ষ কেইটাত সূতা ক্ৰয়ৰ নামত ৬ কোটিৰো অধিক ধন ব্যয় কৰা হৈছিল। সেই সূতা কোনো হিতাধিকাৰীয়ে লাভ নকৰিলে। এই ধনৰ সিংহভাগ পৰিষদৰো উপাধ্যক্ষৰ দায়িত্বত থকা অৱস্থাত ৰেণুমাই টেৰনপি আৰু তেওঁৰ সহযোগী সকলে আত্মসাৎ কৰাৰ অভিযোগ উত্থাপন হৈছিল।\nএকেদৰে ৰংগমঞ্চ নিৰ্মাণৰ নামত প্ৰায় ৮০ লাখ টকা,ৰাজহুৱা ভবন নিৰ্মাণৰ নামত ১ কোটিৰো অধিক ধন টেৰনপিয়ে লুণ্ঠন কৰাৰ অভিযোগ উঠিছিল। সেই দুৰ্নীতিৰ পৰা ৰক্ষা পাবলৈ কংগ্ৰেছ এৰি টেৰনপিয়ে দুবছৰ পূৰ্বে বিজেপিতো যোগদান কৰিছিল।\nপঞ্চায়ত নিৰ্বাচনৰ জৰিয়তে জয়ী হৈ অহা এগৰাকী প্ৰতিনিধিৰ কাণ্ড আছিল এয়া। এনে বহু কাহিনী আছে, এনে বহু দুৰ্নীতিৰ অভিযোগেৰে ৰাজ্য ভৰি আছে। ৰাইজৰ ক্ষোভ আছে বহু। ৰাইজৰ কাম কৰিম বুলি নিৰ্বাচিত হৈ অহা সকলে কেৱল দুৰ্নীতিহে কৰিলে। সেয়েহে এতিয়া থানাই থানাই পৰি আছে পঞ্চায়ত প্ৰতিনিধিৰ বিৰুদ্ধে এনে বহু দুৰ্নীতিৰ গোচৰ। তাৰ প্ৰমাণ এইখন এজাহাৰ।\nপঞ্চায়ত প্ৰতিনিধিৰ বিৰুদ্ধে দিয়া এজাহাৰ\nকোনো নিৰ্দিষ্ট ঠাইত নহয়, সৰ্বত্ৰে এই দুৰ্নীতিৰ অভিযোগ। ডিমৌৰ এগৰাকী পঞ্চায়ত সভানেত্ৰীক আই এ ৱাই গৃহ আৱণ্টনত দুৰ্নীতি সংঘটিত কৰাৰ বাবে ২০১০চনত গ্ৰেপ্তাৰ কৰা হৈছিল। তেওঁ আছিল গোহাঁইপুখুৰী পঞ্চায়তৰ সভানেত্ৰী। একেদৰে বঙাইগাঁৱৰ ডাঙাইগাঁও পঞ্চায়তৰ সভানেত্ৰীৰ বিৰুদ্ধেও দুৰ্নীতিৰ অভিযোগ উঠিছিল। মাণিকপুৰ থানাত ৰুজু হোৱা ২৩২/১৮ নং গোচৰত তেওঁক গ্ৰেপ্তাৰ কৰা হৈছিল।\nএদিন বিৰোধীৰ আসনত আছিল এতিয়া শাসকীয় দল বিজেপি। পঞ্চায়তে পঞ্চায়তে সংঘটিত এই দুৰ্নীতিৰ বিৰুদ্ধে সৰৱ হৈছিল এই দলটো। আনকি সেই দুৰ্নীতিক লৈ তৃণমূল পৰ্যায়ত ভোটাৰৰ মাজত কংগ্ৰেছৰ বিৰুদ্ধে প্ৰচাৰ চলাইছিল। যাৰ বাবে কংগ্ৰেছৰ হাতৰ পৰা শাসনৰ বাঘজৰী কাঢ়ি ল’বলৈ বিজেপিয়ে এক সুযোগ লাভ কৰিছিল। কেৱল যে তৃণমূল পৰ্যায়ৰ পঞ্চায়তৰ প্ৰতিনিধিয়ে দুৰ্নীতি কৰিছিল তেনে নহয়। সেই দুৰ্নীতি পৰ্যায়ে পৰ্যায়ে মন্ত্ৰীলৈকে বিয়পি আছিল। ক্ষমতা বিকেন্দ্ৰীকৰণৰ যোগেৰে উন্নয়নৰ সপোন দেখা এই প্ৰচেষ্টা হৈ পৰিছিল দুৰ্নীতি বিকেন্দ্ৰীকৰণ সদৃশ।\nপঞ্চায়তত সংঘটিত হৈছে ইটোৰ পাছত সিটো দুৰ্নীতি, অভিযোগ বিজেপিৰ\nএই দুৰ্নীতিৰ বিৰুদ্ধে শাসনলৈ অহাৰ পাছতেই অধিক সৰৱ হৈছিল বিজেপি। কংগ্ৰেছৰ ১০ বছৰীয়া শাসনকালত পঞ্চায়ত পৰ্যায়ত বিভিন্ন আঁচনি ৰূপায়নৰ বাবে যোৱা ধনৰ সিংহভাগ কামৰ অবিহনেই আত্মসাৎ কৰাৰ অভিযোগ নতুন বা মিছা নহয় বুলি ইতিমধ্যে প্ৰমাণিত হৈছে বহু ক্ষেত্ৰত।\nপঞ্চায়তীৰাজ, এক সপোন আছিল ভাৰতবৰ্ষৰ জনতাৰ বাবে। গ্ৰাম্যাঞ্চলত বাস কৰা লোকসকলৰ উন্নয়নৰ কাম প্ৰত্যক্ষভাৱে কৰাৰ লক্ষ্যৰে এই শাসন ব্যৱস্থা প্ৰৱৰ্তন কৰা হৈছিল। মহাত্মা গান্ধীয়ে পঞ্চায়তীৰাজৰ পৰামৰ্শ দিছিল। সকলো গাঁৱৰ ৰাইজে যাতে এই শাসন ব্যৱস্থাৰ জৰিয়তে যাতে সমান সুবিধা লাভ কৰে তাৰ বাবে গ্ৰাম স্বৰাজ অভিযান আৰম্ভ কৰিছিল। ১৯৯২চনত নিৰ্বাচিত প্ৰতিনিধিৰ জৰিয়তে এই গাঁও পঞ্চায়ত গঠন আৰু পৰ্যায়ক্ৰমে তিনি স্তৰীয় শাসন ব্যৱস্থাৰ দ্বাৰা গাঁৱৰ লোকসকলকৰ দ্বাৰা পৰিচালিত এক ব্যৱস্থাৰ জৰিয়তে ক্ষমতাৰ বিকেন্দ্ৰীকৰণৰ বাবে সংবিধানৰ ৭৩ সংখ্যক সংশোধন কৰা হৈছিল।\nভাৰতত প্ৰথম পঞ্চায়তীৰাজ ব্যৱস্থা গ্ৰহণ কৰিছিল ৰাজস্থানে। নাগৌৰ জিলাত ১৯৫৯চনৰ ২ অক্টোবৰত এই ব্যৱস্থা প্ৰচলন কৰা হৈছিল। পৰ্যায়ক্ৰমে এই শাসন ব্যৱস্থা অন্ধ্ৰপ্ৰদেশ,মহাৰাষ্ট্ৰ আদি ৰাজ্যই গ্ৰহণ কৰিছিল। ‘দ্য কনষ্টিচুৱেন’ল (৭৩ এমেন্ডমেন্ট) এক্ট, ১৯৯২ গ্ৰহণ হোৱাৰ পাছতেই দেশজুৰি এই শাসন ব্যৱস্থা প্ৰৱৰ্তন কৰা হয়।\nঅসমতো তেনেদৰেই পঞ্চায়তীৰাজৰ আগমন ঘটিছিল। গাঁৱৰ ৰাইজে ভাবিছিল তেওঁলোকৰ হাতলৈ তেওঁলোকৰ শাসন ঘূৰি আহিছে। অসমত প্ৰথম পঞ্চায়তীৰাজ আইন ১৯৮৬ চনতেই গ্ৰহণ কৰা হৈছিল। কেন্দ্ৰীয় চৰকাৰে সংবিধান সংশোধনৰ জৰিয়তে ১৯৯২চনত প্ৰতিষ্ঠা কৰা পঞ্চায়তীৰাজ ব্যৱস্থাৰ আধাৰত এই আইন ১৯৯৪চনত পুনৰ নতুনকৈ সংশোধিত ৰূপত গ্ৰহণ কৰা হয়। তাৰ পাছৰ পৰাই ৰাজ্যত পঞ্চায়তীৰাজৰ শুভাৰম্ভ হৈছিল। এই শাসন ব্যৱস্থাৰ লক্ষ্য আৰু উদ্দেশ্য আছিল সৎ।\nপ্ৰথম অৱস্থাত পঞ্চায়তীৰাজ ব্যৱস্থাৰ বিশেষ প্ৰভাৱ পৰা নাছিল। কিন্তু যেতিয়া ইয়াৰ জৰিয়তে চৰকাৰী আঁচনিসমূহ ৰূপায়নেৰে গ্ৰামোন্নয়নৰ শিতানত ধন আৱণ্টন হ’ল, তাৰপাছৰ পৰাই পঞ্চায়তীৰাজ সোণৰ কণী পৰা হাঁহ হ’ল বহুতৰ বাবে। অগপৰ শাসনকালত বিভিন্ন কাৰণত এই আইন অনুসৰি পঞ্চায়ত নিৰ্বাচন অনুষ্ঠিত হোৱা নাছিল। ১৯৯৭চনৰ পাছত ১৯৯৮চনত বান আৰু আইন শৃংখলাৰ সমস্যাৰ দোহাই দি নিৰ্বাচন অনুষ্ঠিত নকৰিলে অগপই। ২০০০চনত লোকপিয়লৰ বাবে পঞ্চায়ত নিৰ্বাচন অনুষ্ঠিত কৰাতো সম্ভৱ হোৱা নাছিল। তাৰ পৰৱৰ্তী সময়ত পঞ্চায়ত নিৰ্বাচন অনুষ্ঠিত হ’ল। অন্তিম বাৰৰ বাবে ২০১৩চনত ৩টা পৰ্যায়ত ক্ৰমে ৩০জানুৱাৰী, ৬ ফেব্ৰুৱাৰী আৰু ১২ ফেব্ৰুৱাৰীত অসমত পঞ্চায়ত নিৰ্বাচন অনুষ্ঠিত হৈছিল। ৪২০খন জিলা পৰিষদ, ২২০২খন আঞ্চলিক পৰিষদৰ লগতে ২২,০২০খন গাঁও পঞ্চায়তৰ সভাপতি তথা গাঁও পঞ্চায়তৰ সদস্যৰ বাবে অনুষ্ঠিত হোৱা নিৰ্বাচনৰ ফলাফল ১৪ আৰু ১৫ ফেব্ৰুৱাৰীত ঘোষণা কৰা হৈছিল।\n২০১৮চনত এই গাঁও পঞ্চায়তৰ কাৰ্যকাল অন্ত পৰে। কিন্তু তাৰ পাছত নিৰ্বাচন অনুষ্ঠিত হোৱা নাই। মাজে মাজে খবৰ আহে- গাঁও পঞ্চায়তৰ নিৰ্বাচন অনুষ্ঠিত হ’ব। কিন্তু সেই প্ৰক্ৰিয়া সম্ভৱ হৈ নুঠিল। তাৰ মাজতে কাৰ্যকাল শেষ হোৱাৰ পাছত পঞ্চায়তৰ প্ৰতিনিধিসকলৰ সময়সীমা বৃদ্ধিৰ বাবে আদালতৰ কাষ চপা হৈছিল যদিও, সেয়া নাকচ কৰি ২০১৮ৰ ১৭ ছেপ্টেম্বৰৰ ভিতৰত পঞ্চায়ত নিৰ্বাচন অনুষ্ঠিত কৰিবলৈ ন্যায়ালয়ে চৰকাৰক নিৰ্দেশ দিছিল। সেই সময়ত দুখন পৃথক পৃথক শপতনামাযোগে ৰাজ্যিক নিৰ্বাচন আয়োগ আৰু চৰকাৰে পঞ্চায়ত নিৰ্বাচন অনুষ্ঠিত কৰিবলৈ ক্ৰমে ৩ মাহ আৰু ৪ মাহ সময় বিচাৰিছিল।\nএই সময়সীমা উকলি যোৱাৰ পাছত পঞ্চায়ত নিৰ্বাচন অনুষ্ঠিত হ’বনে? সেই প্ৰশ্ন উত্থাপন হোৱাৰ সময়তে ৯ অক্টোবৰ, ২০১৮ত গুৱাহাটী উচ্চ ন্যায়ালয়ে এক গুৰুত্বপূৰ্ণ নিৰ্দেশ দিলে। সেই অনুসৰি ৰাজ্য চৰকাৰে ২০১৯চনৰ ১৫ জানুৱাৰীৰ ভিতৰত পঞ্চায়ত নিৰ্বাচন অনুষ্ঠিত কৰিব লাগিব। অৰ্থাৎ মাঘ বিহুৰ আগে আগে সম্পূৰ্ণ হ’ব লাগিব পঞ্চায়ত নিৰ্বাচন।\nগ্ৰামোন্নয়নৰ বাবে চৰকাৰে কোটি কোটি টকাৰ আঁচনি ঘোষণা কৰে। সেই আঁচনিবোৰ ৰূপায়ন হয় পঞ্চায়তৰ প্ৰতিনিধি তথা চৰকাৰৰ প্ৰতিনিধিৰ জৰিয়তে। কিন্তু এতিয়া কাৰ্যকাল শেষ হোৱাৰ পাছত এই আঁচনি সমূহ ৰূপায়নৰ ক্ষেত্ৰত যথেষ্ট সমস্যাই দেখা দিছে। এনে পৰ্যায় পাইছেগৈ যে, আঁচনিৰ বাবে দিয়া ধন পৰি আছে, কিন্তু ইয়াক ৰূপায়ন কৰিব পৰা হোৱা নাই। কংগ্ৰেছৰ আমোলত এই ধনৰ অপব্যৱহাৰ এনেদৰে হৈছিল যে- বহু কামৰ ইউটিলাইজেশ্যন চাৰ্টিফিকেট পৰ্যন্ত দিব পৰা নাই আজিও। যাৰ বাবে বহু আঁচনিৰ ধন কেন্দ্ৰই মুকলি কৰি নিদিয়া খবৰে বাতৰিৰ শিৰোনাম দখল কৰে।\nকংগ্ৰেছৰ আমোলত ক্ষমতা বিকেন্দ্ৰীকৰণৰ নামত পঞ্চায়তৰ জৰিয়তে যি দুৰ্নীতি সংঘটিত হৈছিল সেই দুৰ্নীতি প্ৰতিৰোধ কৰিবলৈ হ’লে কেৱল পঞ্চায়তৰ নিৰ্বাচন অনুষ্ঠিত কৰিলেই নহ’ব। ইয়াৰ লগতে এই শাসন ব্যৱস্থাৰ এক সামুহিক সংস্কাৰৰ প্ৰয়োজন আছে। এই দিশবোৰৰ প্ৰতি কিন্তু আজিও চৰকাৰ উদাস।\nকোন পঞ্চায়তত কি হৈছে সেয়া কোনেও নাজানে। তদন্ত কৰিলে কম-বেছি পৰিমাণে প্ৰতিখন পঞ্চায়ততে দুৰ্নীতিৰ প্ৰমাণ পোৱা যাব। কংগ্ৰেছৰ পৃষ্ঠপোষকতাত হোৱা সেই দুৰ্নীতি প্ৰতিৰোধ কৰিব নোৱাৰিলে গ্ৰামোন্নয়নৰ সপোন সপোন হৈয়ে ৰ’ব এই চৰকাৰৰ বাবেও।\nইফালে, ৰাজনীতিৰ দিশতো পঞ্চায়ত নিৰ্বাচনৰ এক গুৰুত্ব আছে। গ্ৰামাঞ্চলৰ ভোটাৰসকলে সামুহিকভাৱে চৰকাৰখনৰ প্ৰতি থকা আস্থা আৰু সমৰ্থন প্ৰতিফলিত কৰিব এই নিৰ্বাচনৰ জৰিয়তে। শেহতীয়াকৈ এন আৰ চি, নাগৰিকত্ব সংশোধনী বিধেয়ক তথা আন কিছু প্ৰসংগক লৈ চৰকাৰৰ প্ৰতি গ্ৰামাঞ্চলৰ লোকসকলৰ ভাল ভাব নথকা কথাতো শাসকীয় দলটোৱেও অনুভৱ কৰে। সেয়েহে লোকসভা নিৰ্বাচনৰ পূৰ্বে এই অগ্নি পৰীক্ষাত নামিবলৈ তেওঁলোকে বিচৰা নাছিল। বিজেপিৰ সৈতে শাসনত থকা বিপিএফে ইতিমধ্যে ঘোষণা কৰিছে- পঞ্চায়ত নিৰ্বাচনত তেওঁলোক শাসকীয় দলটোৰ পক্ষত নাই। অগপই অকলেই পঞ্চায়ত নিৰ্বাচন খেলাৰ সিদ্ধান্ত প্ৰায় লৈছে।\nএই প্ৰেক্ষাপটত পঞ্চায়ত নিৰ্বাচন বিজেপিৰ বাবে এক পৰীক্ষা সদৃশ। সমান্তৰালভাৱে গ্ৰামাঞ্চলৰ লোকসকলৰ বাবে পঞ্চায়ত নিৰ্বাচনে কি পৰিৱৰ্তন সাধিব সেয়াও চিন্তনীয় বিষয় হৈ পৰিছে। কিন্তু সাংবিধানিক নিয়ম অনুসৰি সময়মতে পঞ্চায়ত নিৰ্বাচন অনুষ্ঠিত কৰাতো চৰকাৰৰ দায়িত্ব। সেই দায়িত্বৰ কথা ন্যায়ালয়ে আঙুলিয়াই দিছে ইতিমধ্যে। অৱশ্যে ক্ষমতা বিকেন্দ্ৰীকৰণৰ নামত এয়া দুৰ্নীতিৰ বিকেন্দ্ৰীকৰণ নহওঁক তাৰ প্ৰতিও লক্ষ্য ৰখাৰ দায়িত্বও নিশ্চয় চৰকাৰৰে।\nজনতা ভৱনত কেবিনেট বৈঠক, প্ৰাক্তন সেনা জোৱানৰ দাবীক লৈ বিশেষ সিদ্ধান্ত\nনলবাৰীত অসম চৰকাৰৰ ‘মুখ্যমন্ত্ৰী কৃষি সা-সঁজুলি যোজনা’ৰ শুভাৰম্ভনি


"অসমীয়া নৱবৰ্ষ"ৰ বিতৰ্কৰে Bisleri-ক অধিক প্ৰচাৰ দিয়াৰ কৌশল নেকি নিশিতা গোস্বামী চক্ৰবৰ্তীৰ\nমাঘক “অসমীয়া নৱবৰ্ষ” কিয় কৰিলে অভিনেত্ৰী নিশিতা গোস্বামীয়ে?\nঅসমীয়াৰ বিহুকেইটা আৰু অসমীয়া নৱবৰ্ষ সম্বন্ধেও এতিয়া স্পষ্ট ধাৰণা হেৰুৱাই পেলালে নেকি অভিনেত্ৰী নিশিতা গোস্বামী চক্ৰবৰ্তীয়ে?\nঅভিনেত্ৰীগৰাকীয়ে খোৱাপানী বিক্ৰী কৰা কোম্পানি এটাৰ বিজ্ঞাপন দিবলৈ গৈ অসমৰ ৰাইজক ভোগালী বিহুৰ ওলগ জনোৱাৰ লগতে অসমীয়া নৱবৰ্ষৰো শুভেচ্ছা যাচে। অভিনেত্ৰীগৰাকীক বিজ্ঞাপনৰ ভিডিঅ’টো নিজৰ টাইমলাইনতো আপল’ড কৰা দেখা যায়।\nমাঘকে ভুলকৈ অসমীয়া নৱবৰ্ষৰ আৰম্ভণি বুলি ক’ব খোজা ভিডিঅ’টো লগে লগে ছ’চিয়েল মিডিয়াত ভাইৰেল হৈ পৰে আৰু অভিনেত্ৰীগৰাকীক ফেইচবুক য়ুজাৰসকলে ট্ৰ’ল দিয়া আৰম্ভ কৰে।\nগোস্বামী চক্ৰবৰ্তীৰ টাইমলাইনতো অনেকে এই লৈ ব্যংগাত্মক মন্তব্য কৰে।\nএজনৰ কটাক্ষ, “নৱবৰ্ষৰ পাৰ্টি এতিয়াও চলি আছে তাৰমানে”?\nআন এজনে উভতি ধৰি কৈছে, “কিহৰ শিল্পী, নিজৰ কথাখিনিকে যদি নাজানে। লাজ পালো দেই”।\nআনহাতে আন এজনে বিছলেৰি মালিক CAA-ৰ সমৰ্থক বুলিও দাবী কৰিছে নিজৰ মন্তব্যত।\n“বিহুৰ শুভেচ্ছাতো প্ৰমোশ্যন” বুলি মন্তব্য কৰিছে আন এজনে।\nঅৱশ্যে অভিনেত্ৰীগৰাকীয়ে এই ট্ৰ’লৰ পিছতে নিজৰ ভুল অনিচ্ছাকৃত বুলি দাবী কৰি ইয়াৰ শুধৰণি দিয়ে আৰু ক্ষমা বিচাৰি কয়, “মানুহ মাত্ৰেই ভুল হয়”।\nনিজৰ টাইমলাইনত দিয়া স্পষ্টীকৰণত “অসমীয়া নৱবৰ্ষ”ৰ ঠাইত “ইংৰাজী নৱবৰ্ষ” হ’ব লাগিছিল বুলি কয় অভিনেত্ৰীগৰাকীয়ে। লগতে তেওঁ ভিডিঅ’টোও শুধৰণিৰ সৈতে পুনৰ আপল’ড কৰে।\nনতুন ভিডিঅ’টোতো অভিনেত্ৰীগৰাকয়ে “ওলগ” আৰু “সেৱা” তথা “শুভেচ্ছা” আৰু “শুভকামনা” শব্দক ওপৰা-উপৰিকৈ ব্যৱহাৰ কৰা দেখা গৈছে, য’ত প্ৰথম শব্দটো দ্বিতীয় শব্দটোৰ সমাৰ্থক বা একে অৰ্থযুক্ত।\nউল্লেখ কৰিব পাৰি যে অসমীয়া নৱবৰ্ষ, অসমীয়া শব্দৰ এনেকুৱা “অনিচ্ছাকৃত” ভুল কৰা অভিনেত্ৰীগৰাকী অসমীয়া চিনেমাৰ এগৰাকী প্ৰতিষ্ঠিত অভিনেত্ৰী মলয়া গোস্বামীৰ দুহিতা।\nচয়ন চক্ৰবৰ্তী নামৰ শ্বিলং নিৱাসী এজন বাঙালী লোকলৈ বিয়া হ’লেও নিশিতাই এতিয়াও অসমীয়া ছবিত অভিনয় কৰে আৰু অসমীয়া সমাজখনৰ পৰা বিচ্ছিন্ন হোৱা নাই। আনকি তেওঁ শেহতীয়াকৈ অসমীয়া মানুহে মৰণপণে চলাই থকা CAA-বিৰোধী যুঁজখনতো অংশগ্ৰহণ কৰিছে।\nছ’চিয়েল মিডিয়াত আন একাংশৰ মত, বিজ্ঞাপনতো অধিক প্ৰচাৰ হ’বৰ বাবেহে এই বিতৰ্কতি উপস্থাপন কৰা হৈছে।


উৎপতীয়া ছোৱালীজনী-নীলাক্ষী ভট্টাচাৰ্য্য – ফটাঢোল\nউৎপতীয়া ছোৱালীজনী-নীলাক্ষী ভট্টাচাৰ্য্য\nপ্ৰণামী বুলি ক’লে কদমতলি গাঁৱত চিনি নোপোৱা কোনো নাই। এজনী উৎপতীয়া ছোৱালী বুলি তাইৰ নামৰ পিছত বিশেষণ লগ লাগিছিল। তাইৰ কথাতে হওক কামতে হওক দৌৰা-দৌৰি নকৰিলে তাইৰ নহয়। ইয়াৰ বাবে মুখৰ কথাত তাই লাজ পাবলগীয়াও হয় মাজে মাজে। কামৰ নামত আকৌ যিহে দৌৰা-দৌৰি ঘৰৰ বাচন-বৰ্ত্তন ভাঙি অৱস্থা তথৈবচ হৈছে।\nপ্ৰণামী ডাঙৰ হোৱাতহে যে উৎপতীয়া অকল আছিল সেয়া ভুল ভাবিছে। তাই সৰুৰে পৰা উৎপতীয়া। মাকে তাইৰ বদমাচিবোৰত অতিষ্ঠ হৈ স্কুলত সোনকালে নামভৰ্তি কৰি দিলে। প্ৰথম দিনা স্কুলত পঠিয়াবলৈ মাকে গৰম গৰম ভাত ৰান্ধি ছোৱালীক খোৱাবলৈ দৌৰা-দৌৰি কৰিলে। ইফালে আকৌ ছোৱালী স্কুলৰ নাম শুনি যি ৰাউচি জুৰি কান্দিবলৈ ধৰিছে গাঁৱৰ মানুহেৰে চোতাল ভৰ্তি হ’ল। তথাপি মাকো কম নহয়। তাইক মাকে কান্দি থকাৰ পিছতো টানি টানি স্কুলত থৈ আহিলে। স্কুলত যি কান্দোন তাইৰ মাষ্টৰে মূৰৰ বিষৰ ভয়ত তাইক অলপ ডাঙৰ হ’লে স্কুললৈ আহিবলৈ উপদেশ দি ঘৰলৈ পঠিয়াই দিলে।\nলাহে লাহে প্ৰণামী ডাঙৰ হৈছে। মাকে আজিকালি তাইক দুই এখন কামত লগায়। ইফালে তাইৰ কামত এলাহ। তাই কাম কৰিব নিবিচাৰে কিন্তু মাকৰ ৰূপ দেখি তাই কৰিবলৈ বাধ্য হয়। সেই সময়তে তাইৰ মূৰত কু-চুতীয়া বুদ্ধিবোৰ আহি সোমাল। ঘৰৰ পিছফালে গজালি মেলি লহপহকৈ বাঢ়ি অহা পুই শাকডালৰ ওচৰলৈ তাই দৌৰি গৈ পুই গছডালৰ চাৰিটা মান পকা গুটি লৈ তাইৰ কোঠালৈ দৌৰি আহিল। তাৰ পিছত লাগি গ’ল কামত। বহুদিনৰে পৰা মাকৰ টেবুলত পৰি থকা বেণ্ডেজটো আনি তাই আগতে হাতৰ আঙুলি এটা বাচনি কৰি পুইৰ গুটি এটা ভাঙি আঙুলিটোত লগাই লৈ বেণ্ডেজৰ কাপোৰ অলপ কাটি লৈ আঙুলিত মেৰিয়াই গাঁঠি দি ল’লে। তাৰ পিছত পুই গুটিৰ ৰঙা বোল বেণ্ডেজৰ ওপৰত লগাই ল’লে। হৈ গ’ল তাইৰ কাম।\nবাহিৰলৈ ওলাই অহাৰ পিছতে মাকে সুধিলে,\n: মাজনী হাতৰ আঙুলিত কি হ’ল তোৰ?\n: মা কাটিলে।\n: অলপ সাৱধানে কাম কৰিব নোৱাৰ?\n: মা হোৱাতো হৈয়ে গ’ল।\n: আঙুলি ভাল নোহোৱালৈ কাম নকৰিবি তই।\nসঁ‌চাকৈ এই কথাখিনি শুনিয়ে মাকক তাইৰ গালত এটি চুমা দিবৰ মন গ’ল কিন্তু মনটোৱেই কৈ উঠিল, “ৰ বেছি নেদেখাবি তোৰ বুদ্ধি গম পালে পিতন ভালকৈ খাবি।” দুদিন এনেকৈ আৰাম ল’লে কামৰ পৰা তাই।\nপ্ৰণামীৰ এটি ভাল লগা কাম হ’ল বৰশী বোৱা। তাইক বৰশী বাবলৈ পালে একো নালাগে। ৰ’দে খাওঁ খাওঁ মূৰ্তি ধৰিলেও তাই বৰশী বায়। এদিনাখনৰ কথা সেই সময়ত স্কুলৰ গৰমবন্ধ আছিল। ৰাতিপুৱা হ’লে অলপ সময় পঢ়ি ভাত এমুঠি খাই বৰশী লৈ ওলাই যায় গালি দিয়াজনক আওকাণ কৰি। তাৰ আগত আকৌ মাকে তাইক আজিকালি ওচৰৰ গাঁওখনৰ পৰা গাখীৰ অনাৰ দায়িত্ব দিছে। তায়ো সোনকালে গাখীৰ আনিবলৈ একলিটাৰৰ হৰলিস্কৰ কাচৰ বটলটো পলিথিনত লৈ দৌৰি দৌৰি ঘৰৰ পৰা ওলাই সোনকালে আহিবলৈ। ইফালে ওচৰৰে দাদা এজনে তাইক বৰশী বোৱাতে হওক বা এনেই দেখিলে হওক জোকাই এপোৱা দিবি বুলি। তায়ো এই কথাষাৰ কেতিয়া গভীৰ ভাবে মনত ল’লে তাই নিজে নাজানে। আজিও জোকালে তাইক। এনেই খং গাখীৰ আনিবলৈ যাব লগা হোৱা বাবে তাতে আকৌ জোকালে। লাগি হ’ল কাজিয়া দুয়োটাৰে মুখে মুখে। হঠাতে প্ৰণামীয়ে বলে নোৱাৰি মুখত পলিথিনেৰে ঘূৰাই থকা বটলটো মাৰি দিলে দাদাকৰ কপালত আৰু ভিৰাই ঘৰলৈ লৰ দিলে।\nকিছু সময়ৰ পিছতে খুৰীয়েক আৰু দাদাক সিহঁতৰ ঘৰত হাজিৰ মাকক জীয়েকৰ গুণ বখানিবলৈ। দাদাকৰ কপালৰ সোমাজতে পিংপ্ং বলৰ দৰে টেমুনা দেখি তাইৰ হাঁ‌হি উঠি গ’ল। মাকে ক্ষমা খুজিব দিয়াই ক্ষমা খুজি খুৰীয়েকক শান্ত কৰি পঠিয়াই দিলে তাই।\nএনেকুৱা উৎপতীয়া ছোৱালীৰ প্ৰেম হৈছেনে সন্দেহ হয়নে? পিচে আহিছে সেয়াও কাহিনী এটি।\nসকলো ল’ৰা তাইৰ পৰা দূৰত। সকলোৱে জানে প্ৰণামীৰ লগত পাংগা লোৱা মানে নিজে মৰিবলৈ আগবাঢ়ি যোৱা। পিছে সাহসী যুৱক এজন ওলাল তাইলৈ। কোনোদিনে প্ৰেম নোহোৱা প্ৰণামীৰ যুৱকজনৰ প্ৰেম গ্ৰহণ কৰিলে। সিহঁতৰ প্ৰেম সুন্দৰ ভাবে চলি থাকিল। এদিনাখন প্ৰণামীয়ে গম পালে যুৱকজনে বন্ধুৰ লগত চেলেঞ্জ কৰি তাইক ভালপোৱা আদায় কৰিবলৈ মিছা প্ৰেমৰ অভিনয় কৰিছে। তাৰ পিছত আৰু কি, তাই আহি গ’ল আচল ৰূপত। তাই যুৱকৰ লগতে থকা বন্ধুমহলৰ ওচৰত গৈ যুৱকজনক একচৰ মাৰি তাৰ প্ৰেম ভৰিৰে গচকি থৈ আহিল। বেচেৰা যুৱকজনক সেই চৰটোৱে বহুদিনলৈ বোলে তাক শুবলৈ দিয়া নাছিল।\n« মিঠা হাঁহিয়েই কাল হ’ল : পার্থ প্ৰতীম শৰ্মা\nদো গ’জ কি দূৰী হ্যে জৰুৰী-মৃদুল নাথ »


আমেৰিকাৰ বৰ্জিত প্লাষ্টিকে পৃথিৱীৰ আয়ুস হ্ৰাস কৰিছে নেকি? -\nHomeআন্তঃৰাষ্ট্ৰীয়আমেৰিকাৰ বৰ্জিত প্লাষ্টিকে পৃথিৱীৰ আয়ুস হ্ৰাস কৰিছে নেকি?\nডিজিটেল ডেস্ক: বিশ্বৰ ভিতৰতে সৰ্বোচ্চ পৰিমাণৰ বৰ্জিত প্লাষ্টিক আৱৰ্জনা সৃষ্টিত অৰিহণা যোগাইছে আমেৰিকা যুক্তৰাষ্ট্ৰই৷ শেহতীয়াকৈ যুক্তৰাষ্ট্ৰীয় চৰকাৰত দাখিল কৰা এক প্ৰতিবেদনত এই তথ্য প্ৰকাশ পাইছে৷ ক্ৰমবৰ্ধমান এই প্ৰদূষণৰ সংকট মোকাবিলা কৰাৰ বাবে ব্যৱস্থা গ্ৰহণ কৰিবলৈও যুক্তৰাষ্ট্ৰ চৰকাৰক আহ্বান জনোৱা হৈছে৷ সামগ্ৰিকভাৱে মাৰ্কিন যুক্তৰাষ্ট্ৰই ২০১৬ চনত প্ৰায় ৪২ মিলিয়ন বৰ্জ্য প্লাষ্টিক সৃষ্টি কৰিছিল৷ যি পৰিমাণ চীন আনকি ইউৰোপীয় দেশসমূহতকৈয়ো বেছি৷\nগড় পৰিমাণ অনুযায়ী প্ৰতিবছৰে আমেৰিকাই ১৩০ কিলোগ্ৰাম বৰ্জ্য প্লাষ্টিক তৈয়াৰ কৰে৷ তালিকাৰ পৰৱৰ্তী ৰাষ্ট্ৰ দক্ষিণ কোৰিয়াই প্ৰতি বছৰে ৮৮ কিলোগ্ৰাম বৰ্জ্য প্লাষ্টিক উৎপাদন কৰে৷ ‘কুৰি শতিকাৰ প্লাষ্টিকৰ চমকপ্ৰদ আৱিষ্কাৰৰ ফলস্বৰূপে বৰ্জ্য প্লাষ্টিকে ছানি ধৰিছে আমেৰিকাক৷’- প্ৰতিবেদন প্ৰস্তুতকৰণ সমিতিৰ সভাপতি মাৰ্গাৰেট স্প্ৰিঙে এইদৰে লিখিছে৷ প্ৰতিবেদনত উল্লেখ কৰা তথ্য অনুসৰি বিশ্বব্যাপী ১৯৬৬ চনত প্লাষ্টিক উৎপাদন ২০ মিলিয়ন মেট্ৰিক টনৰ পৰা ২০১৫ চনত এই উৎপাদন হ’লগৈ ৩৮১ মিলিয়ন মেট্ৰিক টন৷ পঞ্চাশ বছৰত প্লাষ্টিক উৎপাদনৰ পৰিমাণ বৃদ্ধি পাইছে ২০ শতাংশ৷\nপ্ৰতিবেদনত কোৱা হৈছে যে প্ৰথমাৱস্থাত সমুদ্ৰবৰ্জিত প্লাষ্টিকৰ উৎস কেৱল জাহাজ আৰু সামুদ্ৰিক অন্যান্য উৎস বুলি ভবা হৈছিল৷ কিন্তু, এতিয়া জানিব পৰা গৈছে ভূ-পৃষ্ঠৰ পৰা নদীৰ মাধ্যমেৰে সাগৰলৈ বৰ্জ্য প্লাষ্টিক যোৱাৰ ফলত সাগৰপৃষ্ঠত বৰ্জ্য প্লাষ্টিক জমা হোৱাৰ তথ্য পোৱা গৈছে৷ গৱেষণাত পোহৰলৈ আহিছে যে প্ৰায় এক হাজাৰ প্ৰজাতিৰ সামুদ্ৰিক প্ৰাণীৰ বৰ্জিত প্লাষ্টিকৰ দ্বাৰা বিপদ ঘনীভূত হৈছে৷\nপ্ৰতিবেদনত বৰ্জ্য প্লাষ্টিকে সৃষ্টি কৰা সংকটৰে মোকাবিলা কৰিবলৈ বিশেষকৈ অনমনীয় প্লাষ্টিক উৎপাদন হ্ৰাস কৰিবলৈ প্ৰস্তাৱ দিয়া হৈছে৷ প্ৰতিবেদনত পুনৰ ব্যৱহাৰযোগ্য প্লাষ্টিক ব্যৱহাৰ কৰাৰ উপৰি এবাৰ ব্যৱহাৰযোগ্য প্লাষ্টিকৰ ব্যৱহাৰ কমাই, জল ব্যৱস্থাৰ মাধ্যমেৰে মাইক্ৰ’ প্লাষ্টিক সংকট হ্ৰাস কৰাৰ এক ব্যৱস্থাপনাৰ বিষয়ে প্ৰস্তাৱ আগবঢ়োৱা হয়৷ বৰ্জ্য দ্ৰব্যৰ শোষণ প্ৰযুক্তিৰ উত্তৰণ ঘটাই জলপথত প্লাষ্টিকৰ আৱৰ্জনা ৰোধ কৰিব পৰা যাব বুলি প্ৰতিবেদনত উল্লেখ কৰা হৈছে৷ আমেৰিকা যুক্তৰাষ্ট্ৰৰ সামুদ্ৰিক প্লাষ্টিক সংকটক কিধৰণে ৰাষ্ট্ৰখনে মোকাবিলা কৰে, তাৰ প্ৰতি বিশ্বৰ দৃষ্টি নিবদ্ধ হৈ আছে৷\nPrevious articleঅনিমেষৰ দুই বন্ধুৰ চিকিৎসাৰ দায়িত্ব ল’লে চৰকাৰে\nNext articleছোনিয়া-মমতাৰ সংঘাত : আনুষ্ঠানিকভাৱে ভংগ ইউপিএ!


canadian-woman-walks-husband-on-leash-after-curfew-skd– News18 assam\nকোৰোণাৰ দ্বিতীয় ষ্ট্ৰেইনৰ ফলত কানাডাৰ কুইবেক চহৰত নিশা ৮ বজাৰ পিছত জাৰি কৰা হৈছে সান্ধ্য আইন।\nLast Updated : January 15, 2021, 10:02 IST\nকোৰোণাৰ হাহাকাৰ কিছু কমিছিলহে মাত্ৰ, ইয়াৰ মাজতে আহিছে কোৰোণাৰ দ্বিতীয় ষ্ট্ৰেইন! গৱেষকসকলে কৈছে এই ষ্ট্ৰেইন আৰু বেছি ভয়ংকৰ। ফলত এইবাৰ বিশ্বৰ নানা প্ৰান্তত নতুনকৈ জাৰি কৰা হৈছে লকডাউন। জাৰি কৰা হৈছে কঠোৰ কোভিড বিধি! আকৌ এবাৰ ঘৰৰ ভিতৰত বন্দী জনতা!\nএই পৰিস্থিতিত ঘৰৰ বাহিৰত ওলোৱাৰ বাবে এক অদ্ভুত কাম কৰিলে কানাডাৰ এগৰাকী মহিলাই। নিজৰ স্বামীৰ ডিঙিত কুকুৰৰ শিকলি বান্ধি ৰাজপথত ওলাল এগৰাকী মহিলা। মহিলাগৰাকীয়ে খোজ কাঢ়ি গৈছে, লগে লগে কুকুৰৰ দৰে খোজ কাঢ়িছে স্বামীয়ে, ডিঙিত কুকুৰৰ শিকলি।\nকোৰোণাৰ দ্বিতীয় ষ্ট্ৰেইনৰ ফলত কানাডাৰ কুইবেক চহৰত নিশা ৮ বজাৰ পিছত জাৰি কৰা হৈছে সান্ধ্য আইন। অৱশ্যে পোহনীয়া কুকুৰ লৈ ওলোৱাত বাধা নাই। সেয়েহে স্বামীৰ সৈতে নিশা ঘূৰিবলৈ যোৱাৰ বাবে এই অভিনৱ পন্থা ল’লে পত্নীয়ে। কিন্তু এই কাণ্ডৰ পিছত তেওঁলোক ৰেহাই নিদিলে আৰক্ষীয়ে! জৰিমনা বিহিলে ১৫০০ ডলাৰ।\nFirst published: January 15, 2021, 10:02 IST


মূল: চিকাৰ,গল্পকাৰ : হুমায়ূন আহমেদ,অনুবাদ- কলচুম বিবি – ফটাঢোল\nসি নিঃশব্দে খোজ কাঢ়িছে।\nযেতিয়া খোজকাঢ়ে বতাহ পৰ্যন্ত নকঁপে। নৈঃশব্দৰ অগাডেৱা কিন্তু মতি বুঢ়াই পায়। অন্ধ মানুহৰ এইটোৱেই এটা সুবিধা। এওঁলোকে বতাহ শুঙিয়েই বহুত কথা কৈ দিব পাৰে। আজিও পাৰিলে। মূৰটো ঘূৰায়েই ক’লে,\n: কোন গৈছে? আজৰফ নেকি?\nআজৰফে উত্তৰ নিদিলে। যি নিঃশব্দে খোজ কাঢ়ে সেইজনে পটকৈ উত্তৰ দিব বুলি আশা কৰা নাযায়। মতি বুঢ়াই আশাও কৰা নাই। দ্বিতীয়বাৰ মাতিলে,\n‘আজৰফ, ঐ আজৰফ ভাই।’\nআজৰফে এইবাৰো মাত নিদিলে। তাৰ পোহনীয়া বক চৰাইটোৱেহে মাতিলে। বক চৰাইটিৰ বয়স মাত্ৰ পোন্ধৰ মাহ কিন্তু সি নব্বৈ বছৰীয়া বুঢ়াৰ দৰে কক্-কক্-ক্‌ৰ কৰি মাতে। বৰ কুৎসিত চৰাই। মতি বুঢ়াই লৰচৰ কৰিলে।\n: আজৰফ বক চৰাই ধৰিবলৈ যাৱ নেকি?\n: নাযাবা বাবাজান। সোণটো মোৰ।\nআজৰফ মনে মনে থাকিল।\n: চৰাই ধৰাটো ভাল কথা নহয়। অভিশাপ লাগে। মোক দেখি বুজা নাই? ঐ আজৰফ। আজৰফ ভাই।\n: বহচোন তই। এটা কাহিনী কওঁ। কিয় অভিশাপ লাগে তাৰ কাহিনী।\nআজৰফ নবহে। কাহিনীৰ প্ৰসংগ অহাৰ লগে লাগে খাচাৰ ভিতৰত থকা বক চৰাইটো সম্ভৱতঃ উৎসাহিত হ’ল। সি ডেউকা কোবালে আৰু দ্বিতীয়বাৰ মাতিলে কক্-কক্-কক্। মতি বুঢ়াই ভালদৰে বহি ল’লে। কাতি মাহৰ কোমল ৰ’দ তেওঁৰ পিঠিত পৰিছে। ৰ’দৰ মাজত নিচাজাতীয় কি জানো আছে? কিবা যেন নিচা নিচা ভাব হয়। বৰ ভাল লাগে মতি বুঢ়াৰ। এই বয়সত দেহাই উত্তাপ বিচাৰে। মতি বুঢ়াৰ প্ৰতিটো ৰাতি চাৰিওফালে জুই ধৰি বহি থাকিবলৈ মন যায়। কিন্তু এতিয়া কাতি মাহ পৰিছে। শীত ভালদৰে পৰা নাই।\n: আজৰফ আহিছনে?\n: বক চৰাইৰ কথা কওঁ। বৰ হাৰামী পক্ষী। বুজিছনে?\n: যিয়ে বক পক্ষী ধৰে তাৰ চকু নাথাকে। চকু নোহোৱা হয়। আজি হওক কাইলৈ হওক চকু নোহোৱা হয়। মোক দেখি বুজা নাই?\nবক পক্ষীৰ অসভ্যালিৰ কথা বুজাবৰ বাবে মতি বুঢ়াই তেওঁৰ বন্ধ হৈ থকা চকু মেলিবলৈ চেষ্টা কৰিলে। অৱশ্যে মেলিব নোৱাৰিলে।\n: ঐ আজৰফ।\n: কওক শুনি আছোঁ।\n: বহ আজৰফ।\nআজৰফ নবহে। মতি বুঢ়াৰ পিঠিত ছাঁ পেলাই থিয় হৈ থাকিল। মতি বুঢ়াই গানৰ দৰে সুৰ তুলি ক’লে,\n: বক পক্ষীয়ে মৰি যোৱাকৈ খোঁট মাৰে। ইহঁতে জাগাত খোঁট মাৰে। প্ৰথমে সোঁ-চকুত ধাক্কা দিয়ে, তাৰপিছত বাওঁ চকুত। পৃথিৱী আন্ধাৰ হৈ পৰে। চকুৰ দৰে বস্তু নাই অ’ বাবাজান।\nআজৰফে শুনিছে নে নাই মতি বুঢ়াই বুজিব পৰা নাই। খাচাত বন্দী হৈ থকা বক পক্ষীয়ে ডেউকা কোবালে। মতি বুঢ়াই তাতেই উৎসাহ অনুভৱ কৰে।\n: বক হত্যাকাৰীৰ চকু নাথাকে অ’ আজৰফ। মোক চাই বিবেচনা কৰ। নিজামৰ ভতিজাকৰ কথা মনত আছে?\n: কোন নিজাম?\nমতি বুঢ়াই উত্তেজনাত পোন হৈ বহিল। নিজামৰ ভতিজাৰ কাহিনী সবিস্তাৰে আৰম্ভ কৰে। কথা কৈ তেওঁৰ বৰ ভাল লাগে। ইয়াৰ বাহিৰেও পিঠিত কাতি মাহৰ ৰ’দ। ৰ’দৰ দৰে ভাল বস্তু আছে? এটা সময়ত মতি বুঢ়াৰ তন্দ্ৰা লাগি যায়।\nআজৰফে উত্তৰ বন্দৰ নিম্ন জলমগ্ন অঞ্চল এটাত বহি থাকে। তাৰ এখন হাতত বক ধৰা ফান্দ। কেঁচা বেতেৰে ঢকা গোল কৰি বন্ধা এখন চটাই। বক ক্ষীণ দৃষ্টিৰ চৰাই। ফান্দখনক সিহঁতৰ মনোৰম জোপোহাৰ দৰে লাগে। জৰীৰে বন্ধা পোহনীয়া বক চৰাইটি চটাইৰ মূৰত বহি থাকে। সি আকাশৰ ফালে চাই ঘনে-ঘনে চিঞৰে। সেই কৰ্কশ মাতত বকসকলৰ প্ৰতি কিবা কৰুণ আবেদন নিশ্চয় থাকে। পোহনীয়া বক চৰাইটি অহৰহ মাতি থাকে। বক চৰাইবোৰ তললৈ নামি আহে। সন্দেহেৰে দৃষ্টিনিক্ষেপ কৰে। তথাপিও নামি আহে। আৰু এটা সময়ত পোহনীয়া বকটোৰ কাষত আহি বহে। গভীৰ মমতাৰে কিবা হয়তো ক’বলৈ বিচাৰে। কিন্তু সেই সুযোগ নহয়। বক চিকাৰীয়ে এক হাতেৰে থাপ মাৰি তাৰ ঠেঙত ধৰি বিদ্যুৎগতিৰে তাক নমাই আনি ভৰিৰ তলত চেঁপা দি থয়। দ্ৰুতগতিত তাৰ হাত এৰি দিবলগীয়া হয়। কাৰণ আন এটা বক নামিবলৈ আৰম্ভ কৰে। মুঠেও সময় নাথাকে। বক তললৈ নমাৰ সময়ছোৱা বৰ ভয়ানক। হতচকিত চৰাইটিয়ে এবাৰ হ’লেও মৰি যোৱাকৈ খোঁট মাৰিবলৈ চেষ্টা কৰে। সি তেতিয়া মানুহৰ চকুত খোঁটে। এটা কোমল তুলতুলীয়া ঠাই য’ত ঠোঁটটোৰ বহুতখিনি বহাই দিব পাৰি। বক হত্যাকাৰীৰ চকু বকৰ ঠোঁটত যায়। প্ৰথমে সোঁফালৰটো তাৰপিছত বাওঁফালৰটো।\nআজি চৰাইবোৰ অহা নাই। বেলা হৈ গৈছে বোধহয়। ৰ’দ উঠি আহিলে চৰাইবোৰে তললৈ নামিব নিবিচাৰে। আজৰফে আকাশৰ ফালে চালে। আকাশ শূন্য আৰু ঘননীলা। ইমানেই নীলা যে দৃষ্টি নমাই আনিব লাগে। চাই থাকিলে সূক্ষ্ম যন্ত্ৰণা হয়। শূন্য নীলা আকাশৰ দৰে অদ্ভূত কিবা আছে নেকি?\n: কিবা পালা আজৰফ?\nআজৰফে লক্ষ্য কৰি দেখিলে মেম্বাৰ চাহাব। মেম্বাৰ শ্ৰেণীৰ লোকসকলে সকলোৰে লগত থিয় হৈ অলপ সময় কথা পাতে। এওঁলোকে কথা পাতিবলৈ বৰ ভাল পায়।\n: ভাব হৈছে এতিয়াও একো পোৱা নাই?\n: হয়, নাই পোৱা।\n: কিমান ধৰা পৰে অ’ আজৰফ?\n: ঠিক নাই। কেতিয়াবা আঠ-দহটাও পোৱা যায়।\n: কি কোৱা! দুই টকা কৰি বেচিলেও বিশ টকা। কিমানকৈ বেচা?\n: ঠিক নাই।\nআজৰফৰ কথা পাতি ভাল নালাগে। সি আকাশৰ ফালে চাই থাকে। দূৰত বহুদূৰত এটা বকে ঘূৰা ঘূৰি কৰি আছে। এইটো কি নামিব? পোহনীয়া বক চৰাইটো উত্তেজিত হৈ উঠিছে। ডেউকা কোবাই আছে। আজৰফে নিজৰ ভাবতে ক’লে,\n“আহি আছে। অনুফা মাত দে। তোৰ বন্ধুবোৰক মাত দেচোন।”\nপোহনীয়া বকে (যাৰ গুপ্ত নাম অনুফা) নামাতে, তৃষ্ণাৰ্ত দৃষ্টিৰে আকাশৰ ফালে চাইছে। মেম্বাৰ চাহাবেও চাইছে। তাৰপিছত এটা সময়ত ৰবৰৰ জোতাৰে জলভূমিত চপ্ চপ্ শব্দ কৰি ডিষ্ট্ৰিক্ট বোৰ্ডৰ ৰাস্তাত উঠিল। সেইফালে থিয় হৈ ছাতি মেলি মেলি ক’লে,\n: যাওঁ দেই আজৰফ।\nআজৰফে তেওঁৰ ফালে চালে, ঠিক সেইসময়তেই তাৰ বাওঁ চকুতো টনটনাই উঠিল। চকুৰ পৰা পানী পৰিবলৈ আৰম্ভ কৰিলে। এইটো বৰ বেয়া লক্ষণ। ইয়াৰ অৰ্থ হৈছে বাওঁ চকুটোৰ সময় শেষ হৈ আহিছে। ধৰা পৰা বকসমূহৰ কোনোবা এটাই খোঁট মাৰি বাওঁ চকু লৈ যাব। কিম্বা পোহনীয়া বকটোৱে হয়তো মৰণ খোঁট দিব। বৰ সাংঘাতিক পক্ষী। আজৰফে অনুফাৰ ফালে চালে। ফান্দখনৰ মূৰত সি শান্তভাৱেই বহি আছে। আজৰফৰ চকুত পানী জমা হৈছে বুলিয়েই সকলোবোৰ অলপ বেলেগ ধৰণৰ দেখা গৈছে। সৰু অনুফাক এটা প্ৰকাণ্ড সাৰস চৰাইৰ দৰে দেখিছে। তাৰ ঠোঁট দুটা সুবিশাল। আজৰফে চাৰ্টৰ হাতেৰে চকু মচিলে, কিন্তু পানী ওলোৱা বন্ধ নহ’ল। যাবই, এইবাৰ বাওঁ চকুটো যাবই। আজিয়ে বোধহয় যাব।\nসফদৰ আলিৰ এনেকুৱাই হৈছিল। কথা নাই, বাৰ্তা নাই কেৱল বাওঁ চকুৰে পানী পৰে। সফদৰ ভায়ে দেখা হ’লে ক’লেহেঁতেন,\n: সোঁ চকুটো এইবাৰ যাব। বুজিছ আজৰফ? এইটোৱেই লক্ষ্য।\n: কেনেকৈ ক’ব পাৰিলে?\n: চকুৰ নিজা জীৱন এটা আছে। বুজিলি।\nঠিক কথা। তেখেতৰ চকু সঁচাকৈয়ে গ’ল। ভয়ঙ্কৰ কথা। সফদৰ ভাইৰ ভয়ঙ্কৰ চিঞৰত নবীনগৰৰ সমস্ত মানুহৰ বুকু কঁপিবলৈ ধৰিলে। চৰাইবোৰে কিবা জানো বুজিব পাৰে? সফদৰ ভাইৰ পোহা বক চৰাইটো (যাৰ নাম সোনা) ক্ৰমান্বয়ে মাতিবলৈ ধৰিলে, ‘কক্-কক্-কক্’। সেই মাত বেদনাৰ মাত নে আনন্দ-উল্লাসৰ মাত?- কোনোদিনে জনা নাযাব।\nসদৰ হস্পিতাল নেত্ৰকোণাত। নৌকাৰে গ’লে দুদিন লাগে। পোৰা কাপোৰৰ ছাঁইৰে চকু বান্ধি সফদৰ আলিক নৌকাত তোলা হৈছিল। মূৰৰ ওচৰত বহি আছিল আজৰফ আৰু সফদৰ আলিৰ সৰু ল’ৰাটো, যাৰ নামো সোনা। বৰ বেয়া যাত্ৰা আছিল সেইটো। কেইবাবাৰো মূৰ উঠাই হো হো কৰি চিৎকাৰ কৰি উঠিছিল সফদৰ। তাৰ ল’ৰাটোও তেতিয়া অবিকল দেউতাকৰ দৰেই চিঞৰে, হো হো।\nসদৰ হস্পিতালৰ বাৰান্দাত চাৰিদিন শুই থাকি পঞ্চম দিনা সন্ধিয়া তেখেতৰ মৃত্যু হ’ল। চকু বিষময় হৈ গৈছিল। আজৰফে আকাশৰ ফালে চালে। আকাশ কিয় জানো মেঘাচ্ছন্ন হৈ আহিছিল। দুই এটা সংগীহীন বক উৰি উৰি গৈ আছে। ইহঁতে এতিয়া ঘূৰিব অকলে অকলে। জাক পাতি যোৱাৰ সময় এতিয়াও হোৱা নাই। জাক পাতিব আৰু দুমাহৰ পিছত। তেতিয়া বকবোৰ অন্য ধৰণৰ হৈ যায়। পোহনীয়া বকৰ মাতত আৰু তললৈ নানামে। কিয় নানামে? জগতত অলেখ অমীমাংসিত ৰহস্য আছে। এই জগত বৰ ৰহস্যময়। চকু যাবৰ সময় হ’লে চকুৱে কান্দে। আজৰফে লুঙিৰ এটা মূৰ টানি চকু মচিলে। বৰকৈ পানী পৰিছে। বেচেৰা দুখত কান্দিছে। বোধহয় মৰিবলৈ নিবিচাৰে।\nঅনুফাই মূৰটো কাটি কৰি তাক চাইছে। তাৰ সৰু চকু দুটা টিকটিকীয়া ৰঙা। সি হঠাতে কক্-কক্ কৰি উঠিল। সি কি কিবা বুজি পাইছে? বুজি পাইছে যে আজি চৰাই মৰা আজৰফৰ বাওঁ চকুটো যাব। আৰু সি ফান্দ লৈ নাহিব। উত্তৰ বন্দৰৰ নিম্ন ভূমিত আহি চুপচাপ বহি নাথাকে। চৰাই-চিৰিকতিয়ে বহুত কথা বুজিব পাৰে। মতি বুঢ়াৰ ধাৰণা- সিহঁতে মানুহতকৈও বহুত বেছি জানে। বেছিকৈ জানে বাবেই গৃহস্থৰ মৃত্যুৰ সংবাদ লৈ কুৎসিত চৰাইবোৰ আহে। হুঁটা মাত মাতি বাৰে বাৰে উৰি উৰি যায়। গৃহস্থৰ পোহনীয়া কুকুৰে কুনকুনাই কান্দে। দীৰ্ঘদিনীয়া বাস্তুসাপ হঠাৎ ঘৰ এৰি গুচি যায়। মতি বুঢ়াই কয়,\n“বুজিছ আজৰফ, চৰাই-চিৰিকতি বৰ বুজন। এইটো মোৰ কথা নহয়, হজৰত ছোলেইমান আলাইহিছ ছালামৰ কথা। সিহঁতে সৱ বুজে। সকলো নুবুজিলে চকুত কিয় খোঁট মাৰিব? শৰীৰত আৰু জাগা আছে। আছে নে? তই কচোন?”\nআকাশৰ চৰাইবোৰ ঘূৰি ঘূৰি তললৈ নামিবলৈ আৰম্ভ কৰিছে। একেলগে বহুবোৰ চৰাই। এনেকুৱাতো নহয়। তাৰ উপৰিও ৰ’দ টান হৈ আহিছে। এই সময়ত সিহঁতে তললৈ নানামে। এতিয়া নামিছে কিয়? সিহঁতে কি সঁচা-সঁচিকৈ কিবা বুজি পাইছে? আজৰফৰ ভাব হ’ল আজি বেছ কিছু সাহসী পক্ষী স্বেচ্ছামৃত্যুৰ বাবে সাজু হৈ তললৈ নামিবলৈ আৰম্ভ কৰিছে। ইহঁতৰ ঠোঁট অসম্ভৱ ধাৰাল আৰু অব্যৰ্থ নিচানা। আজি ইহঁতে এটাৰ ওপৰত এটা ধৰা দিব। কোনোৱে বাধা নিদিয়ে। অলপমানো চক্ নুখুৱায়। তাৰপিছত সিহঁতৰ এটাই বিদ্যুৎগতিৰে চকুৰ তলৰ মাংসত ঠোঁট বহুৱাব। সেই চৰাইটো হ’ব সতেজ স্বাস্থ্যৱান চৰাই। তাৰ বহাৰ ধৰণ হ’ব ঋজু তথা গৰ্বিত। তাৰ পাখিবোৰ হ’ব গাখীৰৰ দৰে বগা। চৰাইবোৰ চক্ৰাকাৰে নামি আহিছে। আজিয়েই সেই দিন। আজৰফৰ কপালত বিন্দু বিন্দু ঘাম জমা হ’ল। তৃষ্ণা অনুভৱ হ’ল। ঘনে ঘনে উশাহ ল’বলৈ ধৰিলে। পেটৰ ভিতৰত কিবা এটাই খাই ধৰিছে। বমি আহিছে।\nচৰাই ধৰিবলৈ এৰি দিলে কেনে হয়? এৰি দিব নোৱাৰি নেকি? এই মুহূৰ্তত দেখোন অনুফাৰ বান্ধোন খুলি দিবগৈ পাৰে। নোৱাৰে নেকি? এৰি দিলে অৱশ্যে অনুফা নাযায়। ঘূৰি ঘূৰি উৰি থাকিব। বন্দী জীৱনৰো এটা মায়া আছে। যোৱা বছৰো সি এবাৰ তাৰ বক এটি এৰি দিছিল। সেই বকটিৰ নাম আছিল অন্তু। অন্তুৱে এৰা খায়ো উৰি নগ’ল। ভীষণ অবাক হৈ বাৰে বাৰে আজৰফৰ মূৰৰ ওপৰত উৰিবলৈ ধৰিলে। আজৰফে ক’লে,\n“যা বেটা যা। চৰাই ধৰিবলৈ এৰিলোঁ। তই যা।”\nঅন্তু নগ’ল। চটাইৰ মূৰত বিষন্ন মনেৰে বহি থাকিল।\n“যা বেটা চৰাই মৰা কাম নকৰোঁ। তই যা।”\nঅন্তু তেতিয়াও বহি ৰ’ল। তাৰপিছত এটা সময়ত বৰ আচৰিত হৈ উৰি গ’ল।\nমতি বুঢ়াৰ ধাৰণা বক চিকাৰীয়ে চিকাৰ এৰিব নোৱাৰে। বৰ বেয়া নিচা। জীৱন্তে কিবা এটা ধৰাৰ দৰে কাঢ়া নিচা আৰু একো নাই। সি প্ৰতিবছৰেই যে এবাৰ কয়,\n“চৰাই ধৰিবলৈ এৰিলোঁ দেই। আৰু নধৰোঁ। বহুত হ’ল।”\nতাৰপিছত দিনবোৰ খুব বিষন্নভাৱে পাৰ হয়। তেতিয়া ক’তোৱেই আৰু মন নবহে। ব’হাগ আগতে আকৌ সি বকৰ পোৱালি আনি পুহিবলৈ আৰম্ভ কৰে। কাতি মাহত সেই পোহ মনা বক লৈ লাজেৰে ঘৰ এৰি বাহিৰলৈ ওলায়। মানুহে কয়,\n: কি ভাই আকৌ আৰম্ভ কৰিলা?\n: এই এনেই অলপ।\nপক্ষী হত্যাকাৰীয়ে চকু নোযোৱা পৰ্যন্ত এৰিব নোৱাৰে। প্ৰথমে এটা যায়। নিচা তেতিয়া আৰু বাঢ়ে। তেজৰ ভিতৰত জমজম শব্দ হৈ থাকে। কক্-কক্ মাত শুনিলেই উল্লাসত স্নায়ু কঁপি থাকে। তাৰপিছত দ্বিতীয় চকু যায়। জগত অন্ধকাৰ হয়। অন্ধকাৰ নোহোৱা পৰ্যন্ত ইহঁতৰ মুক্তি নাই। যেতিয়া সকলো অন্ধকাৰ হয় তেতিয়া নিচা ভাঙি যায়। তেতিয়া তেওঁলোকে গোটেই ৰাতি সাৰে থাকি চৰাইৰ ডেউকাৰ ধপধপনি শুনে। সুযোগ পালেই তত্ত্ব কথা কয়। অন্ধলোকে তত্ত্ব কথা কৈ বৰ ভাল পায়।\nআজৰফে অনুফাক এৰি দিলে। যিটো ভাবিছিল সেয়ে হ’ল। অনুফা অলপ উৰি গৈ আকৌ আহি চটাইৰ মূৰত বহিল। আজৰফে ভাগৰুৱা কণ্ঠেৰে ক’লে,\n“হেই হেই যা যা।”\nএটি সতেজ স্বাস্থ্যৱান চৰাই।\n“যা গুচি যা। যা।”\n“যা বেটা যা।”\n“চৰাই মৰা এৰিলোঁ, তই যা।”\nঅনুফাই তাৰ ধকধকীয়া বগা পাখিবোৰত ঠোঁট ঘঁহিলে। তাৰ মানে কি? এইটোৱেই কি সেইটো চৰাই? কাঢ়া ৰ’দ। আকাশ মেঘাচ্ছন্ন। বহুত চৰাই চক্ৰাকাৰে উৰিছে। যেন অনুফাক সাহস দিছে। আহি আছোঁ, আমি আহি আছোঁ। আজৰফৰ হৃদপিণ্ড ধপধপাবলৈ ধৰিলে। দেহা ঝিনঝিনাইছে। স্নায়ু টনটনাই উঠিছে। সময় নাই। আজিয়েই সেই বুজা-পৰাৰ দিন। বৰ বেগেৰে এতিয়াই অনুফাৰ হালধীয়া ঠেং জপটিয়াই ধৰি পেলাব লাগিব। বিদ্যুৎগতিৰে নমাই আনিব লাগিব তললৈ। আজৰফে ডিঙি উঠাই চালে। অনুফায়ো চালে। আজৰফৰ চকুৰে আকৌ পানী ওলাইছে। চৰাইটো আকৌ প্ৰকাণ্ড যেন লাগিছে। যেন বগা পাখিৰ বৃহৎকাৰৰ এটা অচিনা পক্ষী। ইয়াৰ জন্ম অদেখা এখন পৃথিৱীত। মূৰৰ ওপৰত উৰি থকা বকবোৰ বেগেৰে তললৈ নামি আহিছে। আজৰফে হাত বঢ়ালে। আহিছে সিহঁতে নামি আহিছে। ইটো প্ৰান্তৰ পৰা সিটো প্ৰান্ত কঁপাই সিহঁতে মাতিলে,\n« মিলি দা মিলিয়নাৰ-অৰ্চন শৰ্মা\nহাউজবেণ্ড-ড০ সুশান্ত কুমাৰ কাশ্যপ »


! Lakh Recruitment: ১ লাখ নিবনুৱাৰ সংস্থাপন ক'ত ? ক'ত,কেতিয়া সংস্থাপন দিব চৰকাৰে ? সৰৱ অখিল গগৈ– News18 assam\n১ লাখ নিবনুৱাৰ সংস্থাপন ক'ত ? ক'ত, কেতিয়া সংস্থাপন দিব চৰকাৰে ? বিধান সভা চৌহদত প্ৰতিবাদ অখিল গগৈৰ !\n১ লাখ নিবনুৱাৰ সংস্থাপন ক'ত ? ক'ত, কেতিয়া সংস্থাপন দিব চৰকাৰে ? বিধান সভা চৌহদত প্ৰতিবাদ অখিল গগৈৰ (Akhil Gogoi) ৷ অখিল গগৈৰ দাবী নিৰ্বাচনৰ পূৰ্বে প্ৰদান কৰা প্ৰতিশ্ৰুতি পূৰণ কৰক মুখ্যমন্ত্ৰী হিমন্ত বিশ্ব শৰ্মাই (Himanta Biswa Sarma) ৷\nLast Updated : December 24, 2021, 13:56 IST\nৰাজ্য চৰকাৰৰ পদ খালী আছে কিন্তু বিত্ত বিভাগে অনুমোদন দিব নোৱাৰে ৷ কিয়নো বিত্তীয় সংকটত অসম, অভিযোগ অখিল গগৈৰ ৷ মুখ্যমন্ত্ৰীয়ে ১ লাখ নিযুক্তি আৰু ২৬ লাখ কৰ্মসংস্থাপন কথা কৈছিল ৷ কিন্তু যোৱাকালি নিয়োগ মেলাত কি হ'ল সকলোৱে দেখিছে ৷ নিয়োগৰ নামত ব্যাপক অনিয়ম ৷ কালিৰ জৱ মেলাত কিমান পদ আছিল সেয়া প্ৰথমে মুখ্যমন্ত্ৰীয়ে ৰাজহুৱা কৰক ৷ অন্যথা জনতাৰ মাজত ভেকোভাওনা সৃষ্টি নকৰিবলৈ আহ্বান ৷ মুখ্যমন্ত্ৰী হিমন্ত বিশ্ব শৰ্মাই চাৰ্টাৰ ফ্লাইডত ঘূৰিলে নহ'ব ৷ ১০ মেৰ ভিতৰত ১ লাখ নিবনুৱাক চাকৰি আৰু ২৬ লাখক কৰ্মসংস্থাপন নিদিলে শান্তি থাকিব দিয়া নহ'ব চৰকাৰক, মন্তব্য অখিল গগৈৰ ৷ ইপিনে ৰাজ্যৰ প্ৰতিখন জিলাত CBSE স্কুল মুকলি কৰা সিদ্ধান্ত ৰাজ্য চৰকাৰৰ ৷ সেয়া কেতিযাও গ্ৰহণযোগ্য নহয় ৷ বিপৰীতে মাতৃভাষাৰ বিদ্যালয় মুকলি কৰক জিলাই জিলাই ৷\nFirst published: December 24, 2021, 13:56 IST\n1 lakhs recruitmentAkhil GogoiHimanta Biswa SarmaJob Mela